
दिवंगत बाज्या ज्ञानमान सिंह बनियाया जन्म तिथि तछला थ्व, पारु सुन्हु लाका: 
बि.सं. २०२३ सालय्‌ इतुम्बहालय्‌ थ:गु कुल छैँ न्ह्य:ने स्थापना जूगु चैत्य । थुगु चैत्यय्‌ 
दँय्‌ दँसं थ्व दिनय्‌ चीभा पूजा याना: भन्ते गुरुमांपिन्त भोजन दान जुयाच्वंगु दु । 





वि.सं. २०२९ साल, श्रीघ: पुन्हीखुन्हु पलिस्था यानातःम्ह बुद्ध मूर्ति । थुगु 

घधम्माचरण 


सल्लाहकार 
लोचनतारा तुलाधर 
डा. रीना बनिया तुलाधर 


सम्पादक 
उष्णीषतारा तुलाधर 


सम्पादक मण्डल 
डा. जुन्‌ कमल तुलाधर 
ढीना शोभा बनिया कंसाकार 
अमिता शोभा बनिया तुलाधर 


प्रकाशक 
चम्पावती स्मृति मेडिटेसन 


प्रकाशक : 
चम्पावती स्मृति मेडिटेसन 


इतुम्बहा:, यैँ । 
प्रथम संस्करण : ५०० प्रति 


बुद्ध सम्वत्‌ २५६४ 
नेपाल सम्वत्‌ ११४१ 
बिक्रम सम्वत्‌ २०७७ 
ईस्वी सम्वत्‌ २०२१ 


आर्थिक गुहालि : गौतममान सिंह बनिया व कमला बनिया 


मू : धर्मदान । 


थाक्‌: 0) न्यू नेपाल प्रेस 
१४२ मनकामना मार्ग, नागपोखरी, नक्साल, काठमाडौं । 
फोन : ४५३३९२९, ४५३४८५० 
6-11901]1: 160/1161001110550 1 1028111411.0011 


देछा 

दि. दिल शोभा बनिया दि. सुवर्ण लक्ष्मी बनिया 

सफूया खँय्‌ 


“चम्पावती स्मृति मेडिटेसन” धम्म कक्षाय्‌ दच्छियंक धर्मया खँ कनेगु, 
न्यनेगु, छलफल यागयेगु, प्रश्न-उत्तरया ज्याभ्व: आदि यायेगु कर्थ न्ह्याका 
यंकागु विषय वस्तुत यको दत । बुद्धधर्मया विविध विषययागु धम्म साकच्छाया 
भवलय्‌ प्रस्तुत जूगु ख: उकियात भझी सहभागीपिसं लिखित रुप च्वसुया रुपय्‌ 
तयार यानाः सफ छगू पिकायेगु ग्वसा: जुल । सफ्‌ पिथनेगु जूसा जिं आर्थिक 
रुप॑ गुहाली याये धकाः झी हनेबहःम्ह गौत्तमपाजु/कका न्त्यब्वाना दिल । 
अर्नेलि जिपिं सफू तयार यायेगु ज्याय्‌ न्ह्या:वना । 


झी अजि चम्पावती बनियां थ:ःगु जीवनकालय्‌ यानागु धर्म व पुण्य 
ज्यायात लुमंकाः मनय्‌ धर्म प्रीति उत्पन्न याना: थ: केहँ चन्द्रवतीयात दको खँ 
कनीगु जुया च्वन । अले चमाय्‌ अजि चन्द्रवती थ: ततां कनातःगु खँत छगू 
छगू दतले लुमंकाः आख:ग्वलय्‌ किया तःगु जुया च्वन । व अमूल्यगु च्वसु थुगु 
सफृतिइ दृथ्याके दुगु झीगु भाग्य खः । 


धम्म कक्षाय्‌ बुद्धधर्मया विविध विषयय्‌ जूगु प्रस्तुती दको च्वसुया रुपय्‌ 
थुगु सफृतिइ न्ह्यब्व:पिं च्वमिपिं 'झी बाज्या ज्ञानमान सिंह बनिया व अजि 
चम्पावतीया छय्‌पिं, छय्‌ भौपिं व छुइपिं खः । 

च्वसु च्वयादीपिँ सकसितं साधुवाद बिया । दकसिबे महत्वपूर्णगु च्वसु 
भी अजि चम्पावतीया जीवनीया गुरुकपि उपलब्ध यानादीम्ह झी चमाय्‌ 
अजि चन्द्रवतीयात आपालं सुभाय्‌ । थ्व सफू तयार यायेत सल्लाह सुझाव 
बियादीपिँ तता लोचनतारा व तता रीनायाप्रति आभार व्यक्त याना । 


दकसिबे महत्वूर्णगु खँ, थ्व सफ्‌ पिथनेत आर्थिक दाता जुयादीम्ह 
गौत्तमपाजु /ककायात आपालं साधुवाद बिया । न्यू नेपाल प्रेस परिवारयात नं 
आपाले सुभाय्‌ । 


मितिः २०७७ चैत्र १४ सम्पादक मण्डल 





(क) 





शुभासिंशन 


'चम्पावती स्मृति मेडिटेसन' अन्तर्गत धम्म कक्षा मार्फत धर्मदेशना 
यायेत अनुरोध यानादीपिं सकल उपासक उपासिकापिन्त दकले न्हापां 
निरोगीया कामना यासे साधुवाद व्यक्त यानाच्चना । विश्वव्यापिकथं कोरोना 
महामारी फैले जुयाच्वंगु इलय्‌, पिहां वनेमज्यूगु समयलय्‌ श्रद्वावान उपासक 
उपासिकापिन्त छे च्वना धर्मोपदेश न्यनेगु सुअवसर बिया चम्पावती स्मृति 
पुचलं त:धंगु धर्मदानमय पुण्यकर्म याना दिल । 

धम्म कक्षा मार्फत प्रचार जूगु धर्मदेशना न्यना सकल उपासक 
उपासिकापिंसं आपालं हे धर्मया ज्ञान प्राप्त याना कयादिल जुई धैगु मती 
तयाच्चना । दिवंगत चम्पावती उपासिका सहित परलोक जयावने धुँंकृपिं 
सकसितँ निर्वाणया कामना याना । 


चम्पावती स्मृति पुचलं थुकथंयागु पुण्यकार्य निरन्तरकथं यानायंके 
फयेमा धका: आशिका यासे सकसितँ सुस्वास्थ मंगल कामना यानाच्वना । 


मिष्नु राहुल 
ध्यानकुटी विहार 


बनेपा 








आशीर्वचन 


'चम्पावती स्मृति मेडिटेसन' पुचःपाखेँ धर्मदान स्वरुप धर्मग्रन्थ पिदने 
त्यंगुलिं चम्पावती स्मृति पुचःयात यक्व यक्व शुभकामना । नेपालय्‌ बुद्ध 
शासन प्रचार प्रसार यायेत तिब: जुइगु थुगु धार्मिक कार्य अतिक प्रशंसनीय 


जू । थुगु ग्रन्थय्‌ बुद्ध धर्म सम्बन्धि ध्यान भावना व व्यवहारिक शिक्षा निगू 
पक्षयात नं कःघानातःगु च्वसुत दुथ्यानाच्वंगु दु । 


कोरोना भाइरस महामारी रोगया कारण लकडाउन जुया:ः जनजीवन 
अस्तव्यस्त जुयाच्वंगु इलय्‌ समययात सदुपयोग यासे अनलाइनपाखेँ धार्मिक 
कार्यक्रम संचालन यानाच्वंगु प्रशंसा याये बह:जू । अनलाइन अन्तर्गत 
न्ह्यानाच्वंगु चम्पावती स्मृति मेडिटेसनया धम्म कक्षापाखेँ सीका सयेका काःगु 
ज्ञान धर्मग्रन्थक्थं पिदंगु अतिक च्वछाये बह:गु ज्या खः । 

थुकथं हे चम्पावती स्मृति मेडिटेसन पुचः सदां मिलेचले जुया 
पुण्यकार्य यानावने फयेमा धका: आशिका यानाच्वना । 


मिल्लु पञ्जासार 

“त्रिपिटक विशारद' 

सुमंगल विहार 
यल 





(ग ) 





आशीर्वचन 


कोरोनां याना: देशयू लकडाउन जूगु इलंनिसेँ थौँतक नं “चम्पावती 
स्मृति मेडिटेसन” धकाः नां छुनाः बःनी बःनी धर्म साकच्छा अनलाइन कक्षा 
चलय्‌ यानाच्वंगु खँ न्यनाः साप हे लयूता वः । 
चम्पावती अजि धयाम्ह उगु इलय्‌ थेरवाद बुद्ध शासन धिसि लाके 
त आपालं योगदान यानावंम्ह उपासिका ख: । अजि ल्हाः वनाः विहारय्‌ हया 
त:पिं छय्‌पिसं थौं धर्मकीर्ति विहारय्‌ थीथी पदय च्वना: बुद्ध धर्म अध्ययन, 
अध्यापन, संरक्षण व संवर्द्धन याना वयाच्वंगु दु । अध्ययनशीलपिँ छयूपिसं 
चम्पावती अजिया परिवार हे छथासं मुनाः अनलाइन कक्षा न्ह्याकाच्वंगु तसकं 
बांला: श्रद्वेय राहुल भन्ते, श्रद्धेय पञ्चासार भन्ते, सहायक आचार्य डा. केशरी 
लक्ष्मी मानन्धर, मदन रत्न मानन्धर्रापे तक निमन्त्रणा याना: ब्वनाच्वंगु तसकं 
बांला: । अनलाइन कक्षाय्‌ थ:पिसं सयेका सीकागु खँ छथासं तया: सफूतकं 
पिदने त्यंगुलिं थ्व ज्याया कीर्ति लिपातक ल्यनाच्चनी । चम्पावती अजिया 
कायपिं, भौपिं, छयूपिं, छयभौपिं, छुइपिं सकलें शुद्धगु मार्गय्‌ न्ह्यावने फयेमा । 
सकले भिभिंगु इच्छा, तत:धंगु ज्या यानावने फयेमा धकाः आशिका याना । 
भिश्लुणी घम्मवती 
'सासनधजधम्माचरिय' 
'अग्गमहागन्थवाचक पण्डित' 
भाषाथुवाः 2 
अध्यक्ष 


धर्मकीर्ति विहार 








मिंतुनालिसेँ साघुवाद 


'चम्पावती स्मृति मेडिटेसन' कक्षाया ध्यानलिसेँ धर्मकक्षाया दच्छि धंगु 
लसताय्‌ आपालं आपाः भिंतुना व साधुवाद द्यछाना च्वना । सकल जहान परि 
वारपिं जाना: अनलाइन क्लासयात दच्छियंक निरन्तरता बिइगु चाःचू खँ मखु, 
अझ शायद थ्व छगू रिकर्ड तये बहःगु ज्या खः । 

विश्वन्यंक फैले जूगु कोरोना महामारी याना: झीथाय्‌ नं लकडाउन 
यायेत बाध्य जुल । सुं हे छैन पिहाँ जुइगु आँट नं मन्त, लकस (वातावरण) 
नं मन्त । थजाःगु अन्योल, विषम व किकर्तव्य विमूढ परिस्थितियात नं 
सकारात्मककथं छयलेगु व सकल थ:ःजःपिन्त बुद्धया अनुपम शिक्षालिसें 
अभ्यासया सोच तया: गुगु ज्याभवः न्ह्याकादिल उकि याना:ः न्हापा गुबलेँ हे 
अनुभव याये मनंगु धर्मया रस यक्वसिनं अनुभव अवश्य याःगु दयेमा: । उगु 
धर्मरसया आनुभावं थःगु अमूल्य मनू जीवन सफल जुइत हेतु जुइमा धका: नं 
कामना याना । भवतु सब्ब मंगल । 


सदन रत्न मानन्धर 


सोन्हखुट्टे 








थःगु छत्वा:चा खेँ 


21 डा. केशरी लक्ष्मी मानन्धर 


जि मचाबले जिम्ह तःमां मोति लक्ष्मी उपासिका नाप इतुंबहाले चम्पावती 
त:मांयाथाय्‌ यंकीगु लुमं । थौं वय्‌क:या कायपिं, भौ, सकल छयूपिं जाना थ्व 
चम्पावती स्मृति ध्यान ग्रुप धकाः दयेका:ः न्हूगु 120110100% या साथ कयाः: 
011106 2001) मं ज्याभवः न्ह्याका द्यूगु तसक हे बांला:गु खः । थ्व कोरोना 
भाइरसया माहामारीं झी सकलें । 00600५/) जुया: छे च्वने माःबले थजा:गु 
ज्याभवः स्वदेश व विदेशे च्वौपै सकल परिवारपिं मुना: धार्मिक क्रियाकलाप 
शुरुआत यानादीगु तसकं विचारपूर्णगु ज्याभ्व: ख: । थुकी थ:थवे धर्म साकच्छा 
यायेगु नाप धार्मिक व्यक्तिपिं, भन्तेपिं, विज्ञपन्त नं संलग्न याना: थःपिसं नं 
मस: मस्यूगु सयेका द्यूगु सकसिगुँं बुद्धिमत्ता ज्या खः । उकिसं बुद्धधर्म दकसिबे 
गहनगु अभिधर्म थें ज्याःगु भन्ते पञ्जासारपाखेँ सयेका च्वनादीगु तःधंगु मौका 
खः । 

थजा:ःगु तःधंगु पुण्य कार्य ज्याभवः न्ह्यानाच्चंथायू जित: नं विपश्यना 
ध्यान यायेत सःता दीगुलिं जिगु मन तसक स्वां ह्व: । थथे विपश्यना ध्यान 


(च) 





थःम्ह स्यूथै फुथे सकल तःकेहँ दाजुकिजापिं नाप ध्यान भावना याये खनाः 
जिगु मन प्रफुल्लित जू । थथे विपश्यना ध्यान थ:म्हं स:थे-फुथे सकल नापं 
छलफल यानाः थ:थ:गु मनया खँ शुद्धसां प्वंकेगु मौका दया: जिगु मन हर्ष गद्‌ 
गद्‌ जुयाच्वंगु द्‌ । थ्व झी गृहस्थ जीवने यायेफुगु धर्मया क्षेत्रै महानगु ज्या 
ख:ः । शील समाधि प्रज्ञाया क्षेत्रै न्त्यज्यायेगु धैगु अ:पुगु ज्या मखु । थ्व पुचलं 
थथे निर्वाणया लँय्‌ पलाः छिना: छपला निपला यायां ध्यानया त्वाथले थ्यंगु 
धैगु चानचुनगु खँ मखु । आ: छताथ: छताथ: याना तँ गँगं वन धाःसा छन्हु न 
छन्हुला अवश्यं थ्यनी । 

थथे चम्पावती तःमाँनं थ: सन्तानयात धर्मया लँय्‌ लाकाथके फुगु तःधंगु 
देन ख:ः नापं सकसितं विहारय्‌ यंकातःगुलिं याना: थौं धम्मवती गुरुमांयागु नं 
तःधंगु देन दु । थ्व खँ झीसं लुमंके बहजू । आ: भझीसं नं थ: आ: न्हूगु ज:पिन्त 
अथवा मस्तेत नं थ्व लँय्‌ हयेगु कृत: यायेमा व यायेफइ धैगु आशा व विश्वास 
याना । 


थजागु महामारीया अवस्थाय्‌ सकलेँ आकूलब्याकूल जुया: छुयाये छुयाये 
जुयाच्वंगु अवस्थाय्‌ मन शान्त याना: धर्मया क्षेत्रय्‌ पुण्य कार्य यानाः च्वनेगु 
लँ ल्वीका दीपिं केहँ मय्‌जुपिँ नापं जि नं सम्मिलित ज्वी फयेका बिया द्यूगुलिं 


सकल कवम्पावती स्मृति ध्यान ग्रुपयात यक्वयक्व सुभाय्‌ देछाना च्वना । 
सकसितँ साधुवाद ! 


थ्व जिगु मनया छत्वाःचा खँ छिकपिसं पिकयादीत्यंगु सफुली तये खना: 
जि साप लयूतायेका च्वना । थ्व छत्वा:चा नुग:खँ थनंतुँ क्वचायेका च्वना । 





बाँलाःगु ए'0219111116 खः 
1 अष्टमान सिंह बनिया 


चम्पावती स्मृति मेडिटेसन तसक बांला:गु 210019011116 ख:। लिपा 
तक याना च्वनेमा:ः । थुकियात दिके मज्यू, थ्व सकल तताकेहँपिं शिक्षित 
जुड्गु व मस्तयूत नं तालिम जुइगु ज्या खः । 


ततःधंपिं विद्वानपिं वया: छिमित स्यं वयाच्वंगु दु । मदनदाई नं 
गपायूसक बांलाक कनीगु तसक हे सःम्ह ख:, विद्वान ख:। पञ्जासार भन्ते 
ला धाये हे म्वाःल। थौंकन्हे कनीपिं मध्ये 100 म्हला पञ्जासार भन्ते हे 


जुइ । धम्मवती गुरुमांला 10) जु हे जुल । 

भझीत शिक्षित याःम्हला धम्मवती गुरुमा हे खः। धम्मवती गुरुमा 
नं नेवाःतयूगु छँखापतिं मनूत शिक्षित याना बिज्यात छको छिमि मां (दिल 
शोभा बनिया) धम्मवती गुरुमा याथाय्‌ बाखं न्यना: लिहां वःबलय्‌ ल्हा: निपां 
कचिघाःया कचिघा:, “छु जूगु” धयाबलय्‌ “छिमि म्ह्याय्‌नं म्हाइपुल धका: 
कयपूगु जुयाच्वन” धाल । “अले छँ अथे यायेमते मधयाला” धयाबलय्‌ “जि 
चा हे मचा:” धाल । बाखं कनीम्हं गुलि क्वातुक कंगु जुइ बाखं न्यनीम्हं गुलि 
क्वातुक न्यंगू जुइ । धम्मवती गुरुमांया बाखें कनीगु उलि क्वातु वसपोलया 
उपासिकापिँ नं गुलि मन वंक न्यनीगु जुइ । बाखं न्यनाच्चँतलें मचां दुःख 
बिया: ल्हाः निपाँ कचिघाः यानाबिलं मचाः । 





(ज) 


न्हापा आङ सां सुचि नेपालय च्वंबलय्‌ धम्मवती गुरुमा नाप च्वना वंगु । 
विहारय्‌ आङ सां सुचिया बारे बर्मिज दूतावासय्‌ च्वंम्ह छम्ह मनुखं कंगु खँ 
धकाः नवीन चित्रकार जित: कंगु व मनुखं आङ सां सुचियाके न्यनागु धाल हँ 
“आङ सां सुचि उलिमछि वर्षतक्क नजर बन्द याना त:बलय्‌ गथे याना: च्वना 
च्वना ?” धका: न्यना हँ, अले आङ सा सुचि धाल हँ “नेपालय्‌ धम्मवती गुरुमां 
धयाम्ह छम्ह दु । वसपोलं बियातःगु शिक्षायात लुमंकाः थ:ःगु मन बल्लाकेगु” 
धाल हं । का छिमिसं खँ हे खननि आङ सा सुचिं विहारय्‌ व:ःबलय्‌ धम्मवती 
गुरुमांयात पालिइ थ्यंक थीक कोछ्नुना: वन्दना या:गु, धम्मवती गुरुमा धैम्ह 
गुलि तःधंम्ह जुइ । 


थ्व चम्पावती स्मृति मेडिटेसनयात 2001) मिलेयाना ब्यूम्ह जुनूचिया 
यको ध्यबा फुकेमाल जुइ । गजबम्ह मचा ख: जुनूचा 2001) दयेकूम्ह 
अरबपति जुल हँ । अमेरिकांनिसेँ थनतक्क खे ल्हाये ज्यू । गजा:गु प्रविधि जुइ । 


थ्व 2100190111016 दिके मज्यू । आ: समारोह छगू बांलाक भव्य 
जुइक यायेमानि भन्तेपिं गुरुमांपिन्त बांलाक भोजन याकेमानि । थन कुने 
छखे हलय्‌ समारोह यायेगु, थुखेर भोजन नकेगु छिमिसं समारोह याये धुंकाः 
210019111180 सिधल धाये मज्यू । न्ह्याबलेँ याना च्वनेमा: । 


नोट : करी हुनेबहःम्ड्र अष्ट पानु /त:बा:/बा: नं गथे नवाना द्लि अथेहे दुरुस्त 
न्ह्यब्वयायु ख: - हम्पादक मण्डल 





जिमि अबुजु ब मांया विषय हत्वाःचा खँ 


1 अमृतमान सिंह बनिया 


बाः ज्ञानमान सिंह बनिया बाज्या धिरजमान सिंह बनिया (कान्छा 
बनिया) व अजि रत्नकमारी बनियाया प्यम्हम काय मध्ये कान्छाम्ह काय्‌ खः । 
बाःनं मेपिं दाजुपिसं थें बाज्यायागु इतुबहाया बनियापिनिगु त:धंगु बनिया 
पस:या व्यापारी ज्या क्वातुक महेनतपूर्वकं लःल्हाना कयादीगु जुयाच्वन । 
थ्व व्यापारिक ख्यलय्‌ मुख्य ज्या जडिबुटी सम्बन्धि वास:यागु ख: । जडिबुटी 
वास:यागु ज्याय्‌ थीथी ल्वय्‌या निम्ति पाचः, मल्हम, लेप इत्यादि दयेका: मिइ्गु 
खः । अले मेमेगु सामानय्‌ मसला, मेवा मिष्ठान, दशकर्म विधियागु फुक्कं 
सामान, गुँदपाख इत्यादिया नं व्यापार जू । पसल थोक व खुद्रा नं व्यापार जू । 


न्हापायापिनि ज्या याइगु धइगु धर्मया विशेष लिधंसा लुमंकाः याइगु 
खः । इमान्दार चित्त दुने दृथ्याकीगु हे तःधंगु धर्म खः । बा नं गुलिसम्म 
धयादीगु जिं न्यना तइगु दुकि व्यापारे लव: धइगु आपा नये मज्यू । थयागु 
खँ लिधंसा कया: पस: चले यानाच्वंगु जुया: सामान आपुर्ति याइपिं व न्याइपिं 
प्रभावित जुया:ः पसले न्ह्याबलेँ ग्राहकया हुलहुल जुइगु । थ्व पस: स्वंगू 
शहरे प्रख्यात जुया: नं लिक च्वंगु गां व तापाकनिसेँ पहाड पुलावया चिधंपिं 
व्यापारीतसेँ लुधंक सामान न्यानावनी । दुर्लभ वास: जस्तै कस्तुरी, भालुया 
पित्त, यार्सागुम्बा, पाँचे अंउले, केशरी इत्यादि नं व्यापार जू । 





(अज) 


मां चम्पावती बनिया नेवाः भायया प्यंग: थां मध्ये छम्ह कविवर 
योगवीरसिँह कंसारकारया दातिम्ह म्ह्याय्‌ ख: । मांनं थःम्हं छँयागु ज्या बांलाक 
पूर्वक याना नं म्ह्यायूपिं व भौपिंत छँयागु, समाजयागु व्यावहारिक ज्याय्‌ 
धस्वाका ब्यूगु दु । माने जिमि अजियात पस:यागु ज्या व छँयागु ज्या नं 
बांलाक याना बीम्ह कर्मशीलम्ह धका:ः जि स्यू । 


बा व सां निम्ह मनं दुनेनिसेँ ज्याय्‌ बांलाक लगे जुइपिं खः धका: स्यू । 
पुन्हि, आमाइ, पारु, अष्टमी वल धका: छेँज:पिँ फुक्कसित धया: दिन मुताबिक 
यायेमा:गु धार्मिक ज्या छुँ नं तोफिकादीमखु । लयूपतिक धलं दनेगु ज्याय्‌ 
अजिनिसेँ फुकस्या नं ब्वतिकाइ । थुकीला पसले च्वनेमा:पिं बापिँ व त:धिपिँ 
दाईपिसं नं ब्वति कयादी । थुकथं थ्व परिवार वज्रयान धर्मय्‌ लगे जुयार्च्यीप 
खः । 

थ्व खँ फुक्क नेपाले प्रजातन्त्र मवनिबलेनिसेँ नकतिनि प्रजातन्त्र वःगु 
समयया ख: । अले थ्व परिवार वज्चयान धर्म थेरवाद धर्म केच्याना न्ह्यावंगु खँ 
नं तसकं रोचक जू । धिरजमान सिंह बाज्याया त:बाःया चिधिम्ह कायूया जहान 
लक्ष्मीनानी तःमां खः । वस्पोल कृशीनगरे चन्द्रमणि भन्तेपाखेँ सन्‌ १९३४ स 
प्रव्रजित जुया बिज्यात । गुरुमां जुइ धुंका धर्मचारी अनगारिका जुया बिज्यात । 
नेपालया न्हापांगु महिला विहार किंदोल विहार सन्‌ १९४७ स स्थापना याना 
बिज्यात । वस्पोल नं मां चम्पावतीयात बरोबर नापला बिज्याई । थुकि यानाः 
मांयात थेरवाद ज्ञानं यक्को हे प्रभावित जुल । छेँ छुँ समस्या वःसा मिले 
यायेत वस्पोलं सल्लाह बिया बिज्याई । जस्तै दाई पूर्णमान सिंह बनिया 
पसःयागु व्यापारे छु छता मिले मजू धकाः अबलेयागु सरकार ज्वना यंक्‌गु 
दु । अले तारिखे त्वता हल । थुगु इलय्‌ धर्मचारी गुरुमांनं मनोबल बल्लाकेत 
पूर्णदाईयात उपदेश न्यंक बिज्याइगु । गुरुमांया किन्दोल विहार दयेका च्वंबले 
अन मगा: मचाःगु सामानत मांयाके दान का: बिज्याइगु जुयाच्वन । माया 
मति अजि दयेक वस्पोलं जित जक धाःवइगु धका: थाकुका च्वनीगु । जि मचा 
जूसाँ थुकियात गय्‌ थुइका कया धा:सां मांया शुद्ध बुद्धधर्म स्यनीगु न्हापांया 
त्वाथ: दानया भावना दना मवनी । थथे बराबर जुइगु । लिपा थम्हं थुइका 





(ट) 


आपाल दान धर्म यानादिल । थ्व हे समयलय्‌ धम्मवती गुरुमांनं सन्‌ १९६५ 
धर्मकीर्ति विहार स्थापना याना बिज्यात । न्हूगु विहारय्‌ मां बरोबर भझाय्‌ न्ह्या 
अले गुहाली यानादी । भौपिं छयूपिं नं विहारय्‌ इलय्‌ व्यलय्‌ यंकादी । धम्मवती 
गुरुमां धर्मया गरुमाँ जक मखु धर्मया पासा थें नं जुयादिल । लिपा धर्मकीर्ति 
विहार नापसं बर्मा हःम्ह बुद्ध भगवानया मूर्ति स्थापना यानादिल । 


थज्यागु संस्कार ज्वना भीपिं मां बौपिसं जिपिं सन्तान थ्व कुलय्‌ जन्म 
कायेदत धका: यक्व हे प्रफुल्लित जुया । आ: वया बहनी न्हिन्हि परिवारजनपिँ 
फुक्कं मुना 2001) 909) मार्फत बुद्धधर्म बांलाक सयेकेत, थुइकेत, छ्यलेत 
दुमनंनिसेँ चिधीखरतंनिसेँ उमेर थ्यने धुंक्‌पिं तःधीपिं नं कृतः यानाच्वंगु दु । 
थुकिया लागि गुरुपिं बिज्यानारच्यीपि थुक्थं ख:ः - श्रद्देय राहुल भन्ते, श्रद्देय 
पञ्चासार भन्ते, सहायक आचार्य डा. केशरीलक्ष्मी मानन्धर, मदन रत्न 
मानन्धर । वस्पोलपिंत यक्वयक्व सुभाय्‌ दु । 


थ्व कार्यक्रम संचालन यायेत कार्यकारिणी समिति थुकथं दु - 
लोचनतारा तुलाधर, डा. जुनू कमल तुलाधर, दीना कंसाकार, उष्णीषतारा 
तुलाधर व अमिता तुलाधर । कक्षाय्‌ जक ब्वनाच्वंगु मखसे थौं सफ्‌ नापं 
पिथना सकसितँं अध्ययन यायेगु मौका ब्यूपि सकलसित यक्व भिंतुना दु । 





भिंतुना 
1 अशोकमान सिंह बनिया 


जिमि माँया नां तया: “चम्पावती स्मृति मेडिटेसन” धका: पुचः दयेका:ः 
धम्म कक्षा न्ह्याकाच्वंगु खना: जि तसक लयूताया । थन च्वपिं जक मखु 
विदेशय्‌ च्वपिं परिवारजनपिं नं छथासं च्वना: जूम मार्फत कक्षा न्ह्याकाच्वंगु 
तसक बांला: । कोविड-१९ महामारिँ लकडाउन जूगु समययात नं सदुपयोग 
याना: बुद्ध शिक्षाया ज्ञान कयाच्वंगुलि तसक लयूता: । न्ह्याबलें थथे तताकेहेँ 
दाजुकिजा मिलय्‌ चलय्‌ जुयाच्वने फयेमा । 


साधु साधु साधु ! 





भिंतुना 
21 गौतसमान सिंह बनिया 


'चम्पावती स्मृति मेडिटेसन' ग्रुपपाखेँ जूम मार्फत संचालन जुयाच्वंगु 
धम्म कक्षा तसक हे ॥110125119 जू । थी थीपिं बौद्ध विद्वानपिं बिज्याका: 
धर्मया खँ न्यने दया जि तसक लयताः वः । थ्व हे धम्म कक्षाय श्रद्देय 
पञ्जासार भन्तेपाखेँ अभिधर्मया उपदेश कथंहंक न्यने दयाच्वंगु दु । थुकथं हे 
वस्पोलयापाखेँ भविष्यय्‌ नं उपदेश न्यने दइ धैगु आशा यानाच्वना । थुगु धम्म 
कक्षा नं निरन्तररूपं न्ह्यावने फयेमा । 


साधु साधु साधु ! 





चम्पावती स्मृति मेढिटेसनया धम्म कक्षाय्‌ सहभागी जुयादीपिं 













डु.रामबदन बनिया गाोतममान सिंह बनिया 





0] ॥ ७, 
अनिता तुलाधर कन्चन मात तुलाधर 





प्रफुल्लकमल ताम्राकार सुलोचना तुलाधर 


परिक्षाहित मात सिंह बनिया लोचनतारा तुलाधर डा.रीना तुलाधर 





सुमिता कंसाकार सुरक्षामान सिंह बनिया समिना बानया डा.जुन्‌ कमल तुलाधर वीना क्साकार 












उत्पलवर्ण कंसाकार सोी तुलाधर 


071 क्र ० 
१ गक टी 
७ ०00 ॥ 

)) पहि | 





छ 


बिजेशमात सिंह बनिया 









उत्प्रेणा कंसाकार 









सम्पन ज्योति तुलाधर अरियना कंसाकार प्रसेन कंसाकार एरीना बनिया 
[ ॥ ३ 

चम्पावतीया जीवनी 
(थ: थम्हंतु कनातः गु) 


प्रस्तुति - चन्द्रावती तुलाधर 


संसारया नियम अथवा प्रकृतियागु कानुन अनुसार भीगु जन्म जुसेँनिसेँ 
हे न्ह्याना वनाच्वंगु होस तया: चायेका च्वन धाःसा उत्पत्ति विनाश सीदयावइ । 
समययात व न्ह्यानाच्वंगु ल:यात सुनानं पनातये फइगु मखु । उकि भीगु 
बैश दुबले हे यायेमाःगु धर्म कर्म फुक्क सिधयेका तयेमा:गु जुयाच्वन । 


थौं जि चयूदँ (८5०) फुनाः चय्‌छदँ (८१) च्वन आ: जि न्हापा याथें छुँ 
ज्या नं यायेमफुत उखें थुखेँ जुया: धर्म कर्म नं याः जुइ मफुत । थ्व नश्वर 
शरीर न्हिथं बमलाना वनाच्चन । जिगु शरीर जितः भार जुयावल, थःगु जीवन 
फुनावना च्वंगुली नुग: मछिना वः । हान थः मचा खाचा, जि छयूपिं नीगुम्ह 
(२९) दु । छवीपिं भझिँगुम्ह (१९) दत । फुक्क परिवारया कुशल जीवन हनायंके 
फयेमा धका: न्हिथं ईश्वरयाके फ्वना च्वना । 


जिगु जीवन थुकथं शुरु जुल 'स्व. जोगविसिँ कसाः' या निम्हम म्ह्याय्‌ 
जुयाः केलटोल क्वाछँ ननीइ वि. सं. १९६६ कार्तिक १० गते वृहस्पतिवार, 
बैकुण्ठ चतुर्दशीया दिनय्‌ स्व. माता 'शोभा लक्ष्मी कसा:' या गर्भ जिगु 
जन्म जुल । जिमि तता विद्यावती व जि नाप नाप मां, बौया यक्व लालन 
पालन यानाः हुर्के जुल । थः बौ जोगविसिँ कसाः समाज सेवी, सुधारवादी व 
शिक्षाप्रेमी जूगुलिं थः म्ह्यायपिंत शिक्षित यायेगु वयूकःया यक्व हे अभिलाषा 
दुगु जुयाच्चन । निम्ह म््यायपिंत नं आख: ब्वंकेत यक्व कृत: यानादिल, गुगु 

बखते मिजंतयूत हे आखः ब्वंकेगु चलन उस्त मदुनि । निम्ह तताकेहँयात 
नं व हे वातावरणय्‌ तया: उलि हे शिक्षा दिक्षा बिउसां निम्हेसिया स्वभाव 
उथें मजूगु जुयाच्चन । तता विद्यावतीया आख: ब्वने साप न्ह्या: । वयागु 
स्वभाव नं फरक, मचांनिसें सस्यूपिंनाप बुलेगु मिसा तःकेहँपिं स्वयाः नं मिजं 
दाजुकिजापिंनाप संगत याइगु जुयाच्चन । उकिया फलस्वरुप उगुबखते भारत 
देशे वना विदेशीतनाप संगत याना:ः नसिँग पास याना वल । अन निसेँ हे 
नेपालय्‌ मिसातय्‌गु शिक्षा शुरु जुल । वय्‌क: नेपाःयाम्ह हे न्हापांम्ह नर्स खः । 


जि धा:ःसा आख:ः ब्वने साप हे म्हाः आख: ब्वं धालकि बिसिउँ वनेगु, 
सुला सुला जुइगु । जन्म जुसेँ निसेँ हे थ:थ:गु संस्कार ज्वनाः जन्म जुइ धाःगु 
धात्थें हे खःगु जुयाच्चन । जि मचानिसेँ हे इता:ः वायेगु, पुजभ:ः ज्वना: द्येके 
जुइ्गु बानी । आख: ब्वनेगुली ध्यान भचा हे मवं । मचाबलय्‌ हे जिगु नुगलय्‌ 
छगू प्रभाव परय्‌ जुल । जिमि माया म्त्याय्‌ प्यम्ह बुया नं कायूमचा मदयाः 
आपा: हे धर्म कर्म यानादिल । अथे हे न्हापायागु धर्म अनुसार अष्टमी व्रत 
दनेव काय्‌मचा दइ धैगु धारणाकथं थःगु छँँय्‌ लय्‌ लय्‌ पतिक अष्टमी ब्रत 
दनादिल । छन्हृ अष्टमी व्रत दंगु दिने अर्घयागु शंखय्‌ अर्घ यायेधुंका “ल:सी” 
लिका:बले “चीगोगु केगू” छग: दयाच्वन माया द्योयागु भक्ति भाव यानाः व 
चीगोगु केगू अष्टमी व्रतयागु धर्म करुणामय नं ब्यूगु प्रसाद भापा: अत्यन्त 
विश्वास व श्रद्धा तया: कायूमचायागु आशा याना: पाल याये न्ह्यः “लःसी” 
नाप व चिगोगु केगू भपा दिल । भाग्यवस व हे महिनाय्‌ गर्भाधान जुया: काय्‌ 
मचा बुल । थ्व घटनां यानाः जि मचा बलय्‌ हे जिगु नुगलय्‌ ध्वाथुइक द्वांवन 
'झीसं धर्म कर्म याना: द्योयागु भक्ति यात धाःसा द्यो नं झीसं फ्वंगु बरदान ब्यू 
खनीका धका: । 

जीवन न्ह्यानां वनाच्चन जि झिंन्यदँति (१५ वर्ष) ति दत । जिगु विवाह 
ज्ञानमान बनियानाप इटुम्बाले जुल । उगु बखते उमेर आपा मदेक हे ब्याः 
यायेगु व बिया छवयेगु चलन । जिगु गृहस्थी जीवन शुरु जुल वातावरण 
फरक जुल सां, बौया मुले च्वना योगु नया योगु त्वना न्ह्याथाय्‌ वना थमं 
धैथे च्वना आनन्दपूर्वक जीवन हना च्वनागुया पलेसा यक्व परिवार दृथाय्‌ 
यक्वसित हनाबना यायेमा:थाय्‌ च्वनेमा:बले तसक थाकुल । स्वीम्ह, पीम्ह 


०७2 


जहान ल: कया: जाथुया छेँ ज्या याये माःबले जिगु जीवने यक्व हे परिवर्तन 

वल । न्हापायागु बखते आ(थें छँखा पत्तिकं हिति गन काःवने ? ल: छक्‌ कायेत 
इतुम्बालँ किलागले थ्यंक काःवनेमा: परिवार आपाः ल:ः नं यक्व ल्ह्ये मा: । जा 
थुइत सिं दुया: जा थुइगु गबलेँ सिं प्याना च्वनीगु । आ: थें ग्याँसया भुतू, स्टोभ 
व बिजुलीया भुतू धैगु उगु बखते मदुनि । हानं नोकर चाकर तया: च्वनेगु 
चलन उगु बखते मदुनी । सम्पूर्ण ज्या थ:हे जहान पालंपा यायेमा: । जा थुयाः 
फुक्क परिवारयात नका थ:पिनि नयेबले न्हिनसिया तीन बजे जुइ, पिलाको थर 
थर खाना वइ । आ: थें च्या त्वनेगु दस्तुर नं मदु द्यांहे लाना च्वनेगु । मचां 
दुरु त्वनाच्वनी दु:ख बियाच्वनी । 


झिच्यादँ (१८ वर्ष) दुबले म्ह्याय्‌ ज्ञानशोभा जन्म जुल । नीदँ (२० वर्ष) 
दुबले काय्‌ जगतहित मान सिंह जन्म जुल । नीनीदँ दुबले म्ह्याय्‌ जगतशोभा 
बुल । अधथेहे निदँ, स्वदँ पाक्क क्रमशः काय्‌ अष्टमान सिंह, काय्‌ अमृतमान 
सिंह, काय्‌ अशोकमान सिंह व काय्‌ गौतममान सिंह जन्म जुल । न्हेम्ह मस्त 
नं छुँ हे रोग व्याधि मजुइक सल्लफल्लं ब्वलन । यक्व मस्त व यक्व परिवार 
द:साँ साधारण जीवन हनाँ गा: । आएथें स्वेगु, नेगु व तीगु यक्व मदु उकिथें 
लोभ नं मदु धर्म कर्म यायेत समय नं यक्व गा: । 

न्हापा मिस्तय्‌ छेँज्या जक यायेगु मेगु आम्दानी यायेगु छुँ ज्या याये 
म्वा । उकि धर्म याये इच्छा दःसा यक्व समय दु । न्हापायागु धर्मअनुसार 
आपाहे जिं धर्म याये धुन आ: वहेै लुमंकाः छुँ याये मफुसां मन त्याका च्वना । 


मोहनीया नौरथ मेलाबले मोहनी पत्तिक नौरथ वना मोल्हुया अजिमा 
दर्शन याना: छता छता वस्तु छायेगु चानसं निसेँ दनाः पिहाँ वने बले साप 
न्ह्याइपुसे च्वं पासापिं नं यक्व दु । तीर्थ पत्तिकं धलं (ब्रत) दं बनेगु न्हिछिं 
दांलाना तीर्थे वनाः बहनी छुँ वया शुद्ध याना: थम्हं हे पाल थुया: नयेगु । 


इलेबेले फुर्सते धर्म यायेबले मन साप हे आनन्द जू म्वामदुगु खँ लुमंका 
च्वने नं मो । द्योयागु भक्ति मने तयाच्वन धा:सा मभिंगु खँ मने वयेत समय मदु । 


सवा लाख छागेगु लुमंका स्वसा नं यक्व हे सवा लाख थने धुन स्वयम्भु 
भगवानयात इताल: ह्वेका । स्वयम्भु भगवानयात सवा लाख जाकि गुलुपा 
छाया, सत्वपुजा याना:, बज्राचार्य गुरूज्यूपिन्त धोती दान याना । स्वयम्भु 
न्याम्ह भगवानयात बीभ: सवा लाख छायेधुन । प्यम्ह करुणामय नालायाम्ह, 

चोभाःयाम्ह, जनबहायाम्ह व बुंगयाम्ह करुणामयपिन्त 'आखेँ' लाख छाये 
धुन । स्वयम्भुइ अजिमायात व महामन्जुश्रीयात “ताय्‌' लाख छाये धुन । हान 
गणेद्योयात 'केगू” लाख, मांकाद्योयात हाकगु 'म्वा:' सवा लाख छाये धुन । 
चतुर्मास प्यला यानागु धर्म ला त्वतेगु । प्यलातक जन्माद्योयात सुथे खीर 
छाये धुन, श्रीघः विहारे भगवानयात खीर छाया । थःगु हे ल्हातिं इता: वाना: 
रक्तचन्दन चुला: इताः छिनाः मत बीगु । 


न्ह्यागु यायेत न्हापा पूर्व जन्मयागु संस्कार मा: धैगु न्यना तैगु अनुसार 
हानंयागु जन्मयात संस्कार दयेमा धैगु आशिका याना: न्हेनु बुद्धगयाय्‌ गुरुमां 
पिनिगु सहयोग कया: अनगारिका जुया । न्यना तैगु दु थम पिनागु जक ल्यं 
३ ७ न्जे | थलि छ जन्म जन्म पत्तिकं ति निर्वाणया 
दै मपिनागु ल्यंदै मखु धेगु खँ थुलि यानागु फलं जन्म जन्म पत्तिक निर्वाणया 
लँ तप्यंके फयेमा धयागु आशिका यानाः । 


'सत्वपुजा' नालाकरुणामय, जनबहाद्यो, चोभाद्यो व बुंगद्योयात सत्वपुजा 
याये धुन । प्यम्ह जोगिनी, फर्पिंगयाम्ह जोगिनी, विजेश्वरीयाम्ह जोगिनी व 
गुहेश्वरीयाम्ह जोगिनीपिन्त सिन्ह पुजा याना । सच्छि व च्याम्ह (१०८ म्ह) 
बज्राचार्य गुरुजुपिन्त छँ निमंत्रणा याना पञ्चदान बिया । 


भझीगु परम्परा गुंला धर्म अनुसार स्वदँ गुंला लछी अवसं च्वना । अवसं 
धुंकाः स्वयम्भु बज्राचार्य गुरुजुपिं नीप्यम्हयात ल॑ दान बिया । झिप्यदँ तक 
(१४ वर्ष) थःगुहे छँँ अष्टमी व्रत दना । झिंनिगू (१२) तीर्थे निको याना नीप्यको 
(२४) व्रत दना । 

थथे बज्रयान धर्मे द्योयागु भक्ति याना: थःम्हं फुगु चाःगु दान धर्म याये 
सयेका । भक्तिमार्गय्‌ लगे जुजुँ भन्ते व अनागारिका पिनिगु संगत जूवन । 
थःहे अजि लक्ष्मीनानी अनागारिका जुया हे जीवन बिते याना बिज्यागु जुयाः 
थुगु ले नं न्हापांनिसेँ श्रद्धा दु । अथे जूसां अनागारिकापिसं बांलाक धर्मदेशना 
याये स:पिँ मदु । २०२० साले “मा गुणवती” व “धम्मावती” गुरुमांपिं बर्माय्‌ 
बौद्धधर्म सम्बन्धी ब्वने सिधेका नेपा: बिज्यात अले वसपोल पिनिगु संगत 
लाःवन । यक्व यक्व ज्ञानयागु खँ कना बिज्यात अले धर्म धयागु छु ख: धैगु 
यथार्थ ज्ञान दयावल द्यो जक पुज्यानां धर्म मखु भझीसं कर्म बांलाकेत जप व 
ध्यान नं यायेमा: धयागु सियावल । पंचशीलयागु अर्थ व फल छु दै धैगु खँ नं 
थुल । अले फछिं फक्व पंचशील पालन यायेगु कोसिस याना । 

बुद्ध, धर्म व संघयागु जप लाख याना । तारायागु जप लाख याना । 
करुणामययागु जप लाख याना । बखते बखते ध्यान नं याःवना गुरु गोयन्कां 
ध्यान त:बले नं ध्यान सयेका कया, बर्माया सयादोयाके लच्छि तक ध्यान 
सयेका वया भोटे, शंखमोले थायथासे वना ध्यान नं भचाभचा याये सयेका । 


स्व. पति ज्ञानमानया नामं इतुम्बाले थःगु हे छुँ क्वे भगवान बुद्धयागु 
चैत्य स्थापना याना: भन्ते व अनागारिकापिं निमन्त्रणा याना: महापरित्राण नं 
याका । वयूक:यागु जन्मदिने चैत्यय्‌ थौँतक नं भन्ते, गुरुमांपिं सःता बुद्धपूजा 
याका:ः भोजन दान यानाच्वना तिनि । 

श्रीघः विहारे बर्मायाम्ह बुद्ध भगवानया मूर्ति स्थापना याना श्रीघः 
पूर्णिमाया दिने बुद्धपूजा यानाः भन्ते गुरुमांपिन्त भोजन दान यानाच्वना । 
दच्छि छको थःगु हे छँ इतुम्बहालय्‌ व दच्छि छको श्रीघ:ः विहारे सकल भन्ते 
गुरुमांपिं यँ, यल, ख्वपयापिं निमन्त्रणा याना: दर्शन यानाच्वना । स्व. पति 
ज्ञानमान मदुगु दिं पारु पतिक लछि छम्व् गणविहारय भन्तेपिन्त भोजन दान 
यानाच्वना । 


लुम्बिनी वना अन तसक हे तानो च्वनां च्वने थाकुल भन्तेपिनिगु प्रति 
श्रद्धा वल जिला निन्हु/प्यन्हु च्वनांला थलि तानो च्वनां च्वने थाक्‌ न्हिँ न्हिं 
च्वनेमा:पिनि गुलि तानो जुइ धैगु मत्ती वना जिं फुगु चाःगु भतिचा जूसां 
सुविधा बी धैगु मत्ती वया: बिजुलीया पंखा छगू दान याना । भोते ध्यानकुटी 
विहारय्‌ ध्यान या:वना अन ध्यान यानागु साप आनन्द जुल छुँ हे असुविधा 
मदु फुक समय अनुसार मिले याना तःगु दु । जि जानय्‌ बले दुरु मदेक 
नयेमफुगुलिं भोजन यायेबले दुरुयागु बन्दोबस्त मदु । जि भोजन यायेबले 
कथ्वी थाना च्वनीगु अथेहे फुक्कसियाँ कथुइ थाइ जुइ धका: मत्ती वल। 
सकल ध्यान याइपिनि सुविधा वा स्वस्थ जुइमा धका: आशिका याना: स्वदो दाँ 
(रु. ३०००/-) दुरु त्वंकेगुया लागि चन्दा बिया । दुरु तयेत स्टीलयागु कचौरा 
न्येग: (५0) चन्दा तया बिया । 


श्रीघ: विहारे कल्पवृक्ष दान याना, आनन्द कुटी “कथिन” दान याना, 
थःगु हे विहार (छँ) इटुम्बाले गुन्हुतक धर्म देशना याका: भोजन दान व मोजा 
दान याना । 


वि.सं. २०४२ साले स्व. ज्ञानमानया नाम शंखमोले ध्यान च्वनीपिन्त 
स्वीदो दां (रु. ३०,०००/-) खर्च यानाः कोठा छगू दान बिया । आशा याना 

स्व. पति थ्व दानया प्रभाव निर्वाण लायेमा धका:ः । गरीब गुरुवातयत वस्त्र 
दान बिया, पाँचखालय्‌ च्वंपिंत अन हे वनाः वस्त्र दान याना । 


(श्वीघ: विहारे) धर्मकीर्ति भगवान मूर्ति स्थापना याःबले मूर्ती लुंसीःत 
लुँ छतोला (तोला १) चन्दा बिया । बसुन्धराट्रै न्यासदाँ (रु. ५०0/-) चन्दा 
बिया । 


आ: जि थ्व फुक्क लुमंका च्वनागु वने धुंक्ुगु खः तर न्हापाथेँ याये 
मफया वंगुली मने आनन्द कायेगु छगू उपाय जक खः । थौं थ्व शरीर गथे 
जुयावन पलाः छीत नं थाकू न्हापा थ्व हे तुती गन गन वने धुंकल । विदेश 
भ्रमण, बौद्ध तिर्थ व हिन्दु तिर्थ यात्रा नं तःको बने धुन । बर्मा देशे निको 
वना, बौद्ध तिर्थ यात्रा न्याको वना, श्रीलंका छको वना, बायन्कक निको वना, 
सिंगापुर छको वना व जापान छको वना । 


गृहस्थीया धर्मअनुसार न्हेखुदँ दयूवं सकल परिवार मुंका: इस्ट मित्र 
आदि भोजन याका: त:धीम्ह काय्‌ जगतहित मान सिंह भिमरथ यात्रा याना 
बिल । थौं चेय्‌दँ फुना चयछदँ च्वन थौंया दिने गरीब गुरुवातयूत “गा' छपु 
छपु दान यानागु जुल । खला जिगु जीवने मुक धर्म जक यात खैमखु, पाप नं 
अवश्य यात खइ, तर भगवान बुद्धया वचन अनुसार पापयात लोमंका धर्मयात 
च्वे तया पाप फुक क्वतेला छवयेमा: धैगु बुद्धधचन अनुसार धर्मयात लुमंकागु 
जुल । 
मिति : २०४६/०७ 


चम्पावती अजिं थ: चीधिकम्ह केहेँ चन्द्रावती तुलाधरयात थ:गु जीवनया 
घटना कनीगु अलय्‌ व खँ चन्द्रावती नोट यानादीगु जुयाच्चन । तता नाप 
नाप च्वना चन्द्रावतीं च्वयादीगु चम्पावती अजिया जीवनी थन न्ह्यब्वयागु 
जुल । रिटायर्ड शिक्षिका चन्द्रावती तुलाधरं वि.सं. २०४६ सालस च्वयाः 
क्वचायेका तःगु पाण्डुलिपि गौतममान सिंह बनियां सुरक्षित याना:ः तयादिल 
गुगुकि थौं प्रकाशनय्‌ हये दया: जिपिं तसकं लय्‌ताया च्वना । अजिया जीवनया 
महत्वपूर्णगु घटना सिल्सिला हंक च्वयादीम्ह चमाय्‌ अजि चन्द्रावती तुलाधर 
प्रति आपालं कृतज्ञ जुयाच्वना । वयूकःया भाषायात सम्पादन मयासे गथे खः 
अथे न्ह्यब्वयागु जुल । - सम्पादक मण्डल 

“चम्पावती स्मृति मेडिटेशन" धम्म कक्षा 


ब 
बाज्या ज्ञानमान सिंह बनिया व अजि चम्पावती 
बनियाया गुणानुस्मरण 


न्ह्यब्वःम्ह - लौचनतारा तुलाधर 


ब्व १ 


चम्पावती स्मृति मेडिटेशन धम्म कक्षा गुकर्थ न्ट्यात, न्ह्यानाच्वन : 
गुकर्थ शुरु जुल : 


गुबलेँ न्यने मनं, गुबलेँ स्वये मनंकथं थुगुसिइ (सन्‌ २०१९ या लिपांगु 
इलय) विश्वय्‌ कोविड १९ (कोरोना भाइरस) ल्वचं महामारीया रूप काल । 
मेमेथाय्‌ थें झीथाय्‌ देशय्‌ नं ल्वय्‌ फैलये मजुइकेत सरकारं लकडाउन यात । 
वि.सं. २०७६ चैत्र ११ मंगलबार निसेँ लकडाउन शुरु जुइवं कोरोना भाइरसया 
ग्याःचिक्‌ नापं मनूत छेँय्‌ छैँंय्‌ कुन । सकस्यां ज्याखँ, लजगा: थप्प जुल । 

थजा:गु हे विषम परिस्थितिइ अमेरीकाया शिकागोय्‌ च्वंच्वंम्ह केहँमय्‌जु 
डा. जुनु कमल तुलाधर छगू प्रस्ताव हल । झी छपुचः मुना: भाइरसपाखेँ 
शान्त जुइमा धका: मैत्री कामना यानाः परित्राण यायेनु, अले ध्यान भावना 
व धर्म साकच्छा यायेनु, समयया सदुपयोग याना: पुण्य संचय यायेनु धाल । 
ज्यूज्यू” धयाः छपुचः तता केहेँपिंसँ भाइबर मार्फत मुना: सःसःथै धर्म कक्षा 
न्ह्याका वना । वि.सं. २०७६ चैत्र १३ बिहीवार निसेँ बहनी ८५:४५ निसेँ ९:१५ 
तक कक्षा न्ह्यात । शुरुइ त्रिरत्न वन्दना, सम्बुद्वे गाथा, ध्यान भावना, धर्म 
छलफल यागयेगु याना । मुनाच्चनापिँ तता केहेपिं मध्ये रमा ततां ज्ञानमान 

सिंह बाज्या व चम्पावती अजिया सकल जःपिं हे मुने दुसा यकोसित लाभ जुइ 
धयागु प्रस्ताव हयादिल । “भझं हे ज्यू” धकाः थ्व प्रस्ताव सकसियां लयतातां 
स्वीकार याना । बुलुहँ सकसितं सुचं बियालिसे सहभागी जुइपिँ यको दयावल । 
अथे जुया: भाइबरयागु क्षमतां मगाना वल । अले केहँमयजु जुनूँ 7001) या 
व्यवस्था यात । 2000) या व्यवस्था यायेगु भवलय्‌ परीक्षादाईनं अघि सरये 
जुया: जुनूयात गुहाली यात । सकसितं 7001) 0005 तयेका: कक्षा सञ्चालन 
जूबलय्‌ आपा: हे सुविधा दत । ॥16116 सम्बन्धि ज्या जूगुलिं थजाःगु 
प्राविधिक ज्याया निति विशेष केहँमयूजु अमितां जुनूयात गुहाली यायेगु यात । 


कक्षाया नां : 

“चम्पावती स्मृति मेडिटेसन” थ्व कक्षाया नां जुल । थ्व कक्षाया नां 
थथे जूगुया खँय्‌ छकूचा मेगु खँ स्वाये । थ्व स्वयां न्ह्यो नं केहँमय्‌जु जुनूया 
कृतलय्‌ चिकिचाधंगु समूहलय्‌ केहँपिसं गबलेँ गुंला धर्म, गबलेँ नवरात्री आदि 
अवसर का: नापं समूह ध्यान च्वनेगु याइगु ख:ः । थुथाय्‌ इमिसं 50119 
116010101 धकाः न्ह्याकाच्वंगु ख: । उकियात हे केहँपिसँ 0119011100४91 
5009 1/20190100 धायेगु यात । गुलितक अथे हे नां कयाच्वना ।लिपा मीना 
ततां 0190110905 $19 1/62010101 धायेगुया सट्टा 0191109४4। 
जाग 1/2019101 धा:सा अभ बांलाःनि धकाः सुझाव बियादिल । 
सकसितं चित्त बुझये जुल । लिपा वया: हानं भीगु ख्यः त:ःचाः जुयावःगुलिं 
01901109/51 5019 1/20190101 0190110119 01॥016 धका: नं धायेगु 
याना हया । 


व्यवस्थित ढंग विविध विषयय्‌ कक्षा: 


कक्षाया ब्या तब्या जुयाव:लिसे थुकियात व्यवस्थित यायेत न्हिथं छम्ह 
सञ्चालक ज्याभ्व: न्ह्याकेगु व्यवस्था याना । अर्नेलि छम्हसियां त्रिरत्न वन्दना 
व सम्बुद्धे गाथा ब्वनेगु याना । 


केहँमय्‌जु रीनापाखेँ ध्यान निर्देशन बीगु ज्यालिसेँ ध्यान अभ्यास जुल । 
मीना ततापाखेँ महास्मृतिप्रस्थान ध्यान, आर्य अष्टांगिक मार्ग, कथावत्थुया 


बारे क्वातुक्क ब्वंकेगु ज्या जुल । बुलुहँ थ:ःथ:पिसं स:सःगु विषयय्‌ न्यंकेगु ज्या 


०595 


नं जुल । लोचन तारा (जि स्वयं), श्रद्धा तता, जुनू, बुद्धिष्ट स्टडीजय्‌ एम.ए. 


यानातःपिं केहँपिँ दीना, उष्णीष, अमितापिसं विविध बुद्धधर्मया विषयय्‌ कनेगु, 
न्यंकेगु ज्या जुल । केहेँ उत्पलं वेबु सयादोयागु धम्मवाणी न्यंकेगु यात । 

ज्याभ्वलय्‌ अनेक विविधता हयेगु ज्या जुल । गबलेँ धम्मपद गाथात 
ब्वनेगु, गबलेँ त्रिपेटकया थी थी सूत्रत अध्ययन यायेगु नं याना । 


सद्भर्मया लँपुइ थः सन्तानपिंत पलाः छिका थकूम्ह अजिया सम्मानय्‌ 
न्ह्याःगु थ्व कक्षाय्‌ झी जःया देश, विदेशय्‌ च्वना च्वौपं परिवारजनपिसं नं 
लय्‌लय्‌ ताया धर्मया रसपान यानाहल । पीम्हं ४० मल्याक परिवारपिँ छथासं 
च्वनाः थजा:गु इलय्‌ धर्म श्रवण याये खंगु त:धंगु भाग्य जुल । 
00190€रथा ८७७ : 

ज्याखँ तःकर्थं न्ह्याना वःलिसे व्यवस्थित यायेया निंतिं न्याम्ह तताकेहेँपिं 
लोचन तारा, जुनू, दीना, उष्णीष, अमिता च्वनाः छपुचःया म्यानेजमेन्ट कमिटि 
दयेका । थ्व पुचलं न्हिथंया रुटिन दयेकाः भाइवरय्‌ पोष्ट यायेगु याना । न्हिथं 
सञ्चालक, परित्राण ब्वनीम्ह, कक्षा काइम्ह टीचर, इलय्‌ व्यलय्‌ व्यवस्थापनय्‌ 
हेरफेरया संयोजन यायेगु भाला म्यानेजमेन्ट कमिटि कायेगु याना । व हे 
अनुसारं थ:थःपिसं ब्यूगु ज्या झी सकलेँ सहभागीपिसं यानादीगु जुल । सकलेँ 
ई स्वयाः पायूछि ईलय्‌ जूम धम्म कक्षाय्‌ थ्यनी । केहँ जुनूँ अटुटरुपं थ्व 
ज्याय्‌ योगदान बिल गुम्हसेँ फझीत 00॥॥01100 20011 ५७1४०७ नं उपलब्ध 
यानाब्यूगु खः । 
श्रद्देय पञ्जासार भन्तेया घम्मदेशना : 

थ:थ:पिसं स:सःथे धर्मया खँ न्यनेगु, कनेगु, ब्वनेगु जुयाच्वंगु इलय्‌ 
भझीत छगू न्हूगु भाग्य चूलात । विशेर्ष केहँमय्‌जु दीनाया कृतलं २०७७ बैसाख 
३१ बुधवार (मे १३, २०२२) खुन्हु श्रद्धेय पञ्जासार भन्ते निमन्त्रणा याना: धर्म 
देशना बीकेगु भिज्या शुरु जुल । थबले निसेँ इलय्‌ ब्यलय्‌ भन्ते बिज्याकेगु 
जुजुँ लिपांगु इलय्‌ भन्तेपाखेँ अभिधर्म व ध्यान भावना विषय क्रमिक रुप कक्षा 
चलय्‌ जुया वन । 


आ: लिपांगु ईलय्‌ श्रद्धेय पञ्चजासार स्थविरजुपाखेँ अभिधर्म थेंया:गु 
गम्भीर विषयस कक्षा संचालन नापनापँ ध्यान विषय प्रवचन व ध्यान निर्देशन 
जुयाच्चंगु जुल । अभिधर्म देशना कक्षा ११२ गुलिं मयाक्क न्ह्याये धुंकल । 
निरन्तर न्ह्यानातुँ च्वनी तिनि । भन्तेयागु अभिधर्म कक्षाय्‌ प्रस्तुत जुइगु 1७१ 
[४०७ व 200/61100171 दयेकेगु ज्या केहँ उष्णीषं याना वयाच्चनसा 5026 
5120 यायेगु ज्या केहँ जुनूँ याना वयाच्वन । 

पाली कक्षा : 

थ्वयाँ लिपा चम्पावती स्मृति मेडिटेसनय्‌ हाकनं छगू न्हूगु ज्या 
न्ह्यात । सकसियां बुद्ध शिक्षा अध्ययन यायेगु मनंतुना च्वंगु इलय्‌ म्यानेजमेन्ट 
कमिटिया केहेँपिसं विशेष केहँमयूजु दीनाया सोँच व पहलय्‌ पाली भाय्‌ सयेकेगु 
ज्याभ्वःया योजना दयेकल । चम्पावती स्मृति मेडिटेसनया कचाकथं बौद्ध 
विद्धान मदन रत्न मानन्धरजुया अध्यापनय्‌ वि.सं. २०७७ असार १ गते निसें 
हप्ताय्‌ छको पाली कक्षा प्रारम्भिक तहनिसेँ न्ह्यात । 


बौद्ध विद्धान मदन रत्न मानन्धरजुपाखेँ २०७७, जेठ २७ मंगलवार (जून ९, 
२०२२) व २०७७, जेठ ३१ शनिवार (जून १३, २०२२) निक: प्रतीत्य समुत्पाद 
व बोधिपक्खिय धर्म विषयय्‌ प्रवचन नं यानादीगु खः । 
राहुल भन्तेपाखें घम्म देशना : 

थ्वयां लिपा विशेष रमा तताया कृतलं बि.सं.२०७७ कार्तिकनिसेँ इलय्‌ 
ब्यलय्‌ महास्थविर राहुल भन्तेपाखेँ प्रवचन नं शुरु जुल । राहुल भन्तेपाखेँ 
दीघनिकायया सामण्यफल सूत्र, महापरिनिर्वाण सूत्र, व्रम्हजाल सूत्र क्रमिक 
रुप धर्मदेशना याना बिज्यात । 


सहायक आचार्य केशरी लक्ष्मी मानन्धरपाखें (500९ 11201191701 : 

थ्वयाँ लिपा हाकनं छगू न्हृगु पुण्य ज्याभ्व: न्ह्यात । वि.सं. २०७७ 
आश्विननिसेँ वरीष्ठ सहायक आचार्य केशरी लक्ष्मी मानन्धरपाखेँ आनापान 
विपस्सना ध्यानया निर्देशन व्याख्या याना:लि विश्वविख्यात विपस्सना ध्यानगुरु 
सत्यनारायण गोयन्का गुरुजियागु अडियो टेप न्यंका: ध्यान स्यनेगु ज्या न्ह्यात । 
थुगु पुण्य ज्या न्ह्यासेलि परियत्ति तहतक जुयाच्वंगु 'झीगु धर्मअभ्यास प्रतिपति 
तहलय्‌ नं थ्यन । ध्यान गबलेँ च्वने मर्नपिनं ध्यान याये सयावल । ध्यानया 
धर्म रसपान यायेगु पुण्यपारमी चूलात । 


चम्पावती अजिया छुइपिनिणु सहभागीता : 

ई न्ह्यानां च्वन हप्तौ हप्ताँ मयात । ला ला नं बित । कोरोनाया 
महामारी म्हो जुया मवं, लकडाउन तहाक: जुया वनाच्चन । थ्व महामारीया 
सकारात्मक प्रभाव मखा धायेमाली झीगु नियमित धर्मअभ्यास कक्षाय्‌ बाज्या 
ज्ञानमानसिंह बनिया व अजि चम्पावती बनियाया कायपिं, भौ, छय्‌पिं, छय्‌ 
भौपिं, सम्थिपिं, भिन्चापिं म्ह्याय्‌चापिं, कायूचा भौ तक्क सहभागी जुयाच्वंगु 

इलय्‌ अजिया छुइ पुस्तायापिँ मस्त तक नं ब्वति कायेकेगु ज्या जुल । नेपालय्‌ 
व विदेशय्‌ च्वनाच्वंपिं छुइपिं पुस्ताया मस्तयूत इमित योयोगु विषय बिया: व 
विषय व बुद्धधर्मया स्वापू दुगु प्रस्तुतिकरण याकागु जुल । हानं चिचिधिपिँ छुइ 
मस्तपाखेँ त्रिरत्न वन्दना, परित्राण आदि पाठ याकेगु ज्या जुल । युवापिनिपाखेँ 
बुद्धधर्म व विज्ञानपाखे स्वापू दुगु प्रस्तुतिकरण याना थ:थःगु प्रतिभा ब्वयेगु 
ह्वता: नं चूलात । 


'झी युवा मस्तयूत बुद्धधर्म थम्हं थूथे छु खः, ध्यान छु ख:, झीगु 
संस्कृतिया बारे छु विचाः धका: प्रश्न बियाः इमिगु विचाः कायेगु ज्याभ्वः 
मिति २०७७ कार्तिक १ गते खुन्ह छगू नं न्ह्याका गुकिया संयोजन केहँमय्‌जु 
रीनाँ यात । झी अजि बाज्याया छुइपिसं थुगु ज्याभ्वलय्‌ सक्रिय सहभागीता 
क्यन । 


भिन्तुना व पुण्यानुमोदना: 

थुकथं 2001) या नेटवर्क दुने सकल परिवारपिं मुना: थी थी ज्या 
न्ह्याका च्वनागु जुल । थ्व अवधि दुने सुयां जन्मन्ही वःसा भिन्तुना देछायेगु, सुँ 
दिवंगत जूगु पुण्यतिथि व:सा गुणानुस्मरण याना: पुण्यानुमोदन नं याना वया । 
श्रद्धेय पञ्जासार भन्ते बिज्यासेंलि भन्तेपाखेँ जन्मन्ही या:म्हेसित आशिर्वाद 
अलय्‌ दिवंगत जूपिनिगु नाम पुण्यानुमोदन यायेगु थेंजा:गु पुण्यकर्म यायेगु 
ह्वता:ः नं चूलात । पुण्य तिथि दिनय्‌ जातिबन्धु स:ता: धर्मकर्म याये मखंसां 
धर्म अभ्यास याना: पुण्य याये खन । वि.सं. २०७७ बैसाख १२ सोमवार, 
(ई.सं. २०२० अपिल २७) खुन्हु श्रद्देय चम्पावती अजिया २५ क्वःगु पुण्य 
तिथि जुलसा, वि.सं. २०७७ श्रावण ६ बिहीवार (ई.सं. २०२० जुलाइ २१) खुनु 
ज्ञानमान बाज्याया ५५ क्व:गु पुण्यतिथि जुल । थुपिं दिनय्‌ बाज्या व अजिया 
गुण लुमंकेगु नाप ध्यान भावना याना: पुण्यानुमोदन यानागु जुल । 


भझी अजि बाज्याया दकसिबे त:धिक:म्ह मिजं छय्‌ निर्मल दाई व मिसा 
छय्‌ समा ततापाखेँ झी बाज्यायागु विषययूलय्‌ थ:पिसं मचाबलयसिगु लुमंगु 
खँ कनादिल । भझी मध्ये बाज्यायात बांलाक म्हमसिउपिं आपा: दु । थकालीपिँ 
दाजु व ततापाखेँ बाज्याया विषयय्‌ खँ न्यने दया: झी सकले भावविभोर जुया । 


फी अजि बाज्यापिनिगु गुण ताकाल तक लुमंके दयेमा धका: थ्व 
च्वसुइ आखः:ग्वलं किया: थन न्ह्यब्वयागु जुल । 

निरन्तरताया विविध रुप : 

श्रद्वेय गुरुपिनि इलें मलानाः कक्षाय्‌ उपस्थित जुइ मफइगु इलय्‌ 
भझीसं थ:थ:गु कृतलं ध्यान यायेगु याना वयाच्वना । थुकिया प्रबन्ध केहँमय्‌जु 
जुनूँ यानाच्वंगु जुल । गबलेँ थःथःपिं अभ्यास यायेगु नं याना । विशेष मीना 
तताया कृतलं अभिधर्मया अभ्यास याकेगु ज्या जूगुलिं झीत अभिधर्मया 
आधारभूत खँत थुइकेत गुहाली जू । छगू हे कक्षा तोमफीक उपस्थित जुयाः 
बुद्धधर्म सयेके सीकेत कृत: यानाच्वना दीम्ह परीक्षा दाईया श्रद्धाबल नं तसकं 
च्वछाये बहःजू । निगू प्यंगू नगण्य दिन त्व:फिउगु बाहेक चम्पावती स्मृति 
मेडिटेसन धम्म कक्षा थुकथं त्वःमफीक न्ह्यानाच्वंगु धंक दच्छि क्यनीन । 
'चम्पावती स्मृति मेडिटेशन' घम्म कक्षाया भिडियो रिकर्डिण १००'पा?€ य्‌ 

श्रद्वेय पञ्जासार भन्तेपाखेँ देशना जुयाच्वंगु अति अमूल्यगु अभिधर्म 
देशना हरेक कक्षायागु जूमपाखेँ केहँ जुनू कमलपाखेँ रिकर्ड जुयाच्वंगु खः । 
लिपा श्रद्देय राहुल भन्ते व सहायक आचार्य केशरी तताया ध्यान निर्देशन नं 
रिकर्ड जुयाच्वंगु दु । भगवान बुद्धया थुपिं अमूल्य उपदेश दक्व ००1७ 
यू तयेद:ःसा बुद्धशासनयात हे छगू योगदान जुइ धयागु मति तया: दाजु 
सिद्धार्थमान तुलाधरं धमाधम सम्पादन नं थःम्हंहे यानाः १/००1०॥0९ य्‌ तये 
गु ज्या न्ह्याकादिल । अभिधर्म देशना आतक्क ४० ब्व मयाक १००1०00 य्‌ 
तयेगु ज्या पूवने धुंक्गु दु । मेमेगु धमाधम जुयावं च्वंगु दु । 


ब्व २ 


बाज्या ज्ञान मान सिंह बनिया व अजि चम्पावती बनियाया गुणानुस्मरण 


चम्पावती स्मृति मेडिटेसनया थुगु पुण्य कार्यया भवलय्‌ झी अतिकं 
पुज्यनीय बाज्या व अजियात छको बांलाक म्हसीके, लुमंके । 

इतुंबहा:या धिरजमान सिंह बनिया (कान्छा बनिया) व रत्नकुमारी 
बनियाया चीधिकम्ह कायकर्थ ज्ञान मान सिंह बनियाया जन्म वि.सं. १९६७ 
तछला थ्व पारु कुन्हु जूगु खः । धार्मिक स्वभावम्ह वयूक: थःगु बनेज्याय्‌ 
अतिकं लगनशील व इमान्दार जूगुलिं वयेक: सकसियां य:, सकसिनं वयूकःयात 
हनाबना त:। वय्‌कःया भजन हाले न्त्या:, इतुम्बहा: गुंला बाज खल:या आर्थिक 
अवस्था बांमला: बलय्‌ वयूकलं आपालं गुहालि यानादीगु दु । थःपिनि पुर्ख्यौली 

जडिबुटि (बन्या वास:) या बनेज्या न्ह्याका दिल । कार्यूपे जक मखु भौपिन्त 
नं बन्या वास: दयेकेगु विधि स्यनादिल । तर वयूकः ५५ दँया कम उमेरय्‌ 
वि.सं. २०२२ सालय्‌ मत्यवं मदुगुलिं वयकःया माया मतिनापाखेँ झी क्वजिपिँ 
वञ्चित जुइमाल । वयूकःया बारे आपालं खँ सीकेमा:गु अले वयूकःपाखेँ सयेके 
सीके दइगु आपालं ज्ञान गुणया खँ सीकेपाखेँ झी द्‌याकाच्वने माल । 


वि.सं. १९६६ बैकुण्ठ चतुर्दशी कुन्हु जन्म जूम्ह चम्पावती कसाः, वयूक: 
उगु ईया समाज सुधारक भाषा सेवी योगवीर सिं कसाःया दातिम्ह म्ह्याय्‌ 
खः । धार्मिक स्वभावम्ह चम्पावती अजिँ उगु इलय्‌ नेवाः समाजय्‌ चलय्‌ 
जुयाच्वंगु धलं दनेगु, अष्टमी व्रत दनेगु, तीर्थ सीक: वनेगु नाप नाप आपालं 
दान धर्म कर्म यानादी । बाज्या दनिबलय्‌ तक अजिया थुजाःगु ज्याय्‌ बाज्यां 
न्ह्याबलेँ साथ बियादी । थ्व ई थ्यंबलय्‌ नेपालय बुलुहँ थेरवाद बुद्ध धर्म प्रचार 
जुजुं वल । अजिया भन्ते गुरुमांपिन्थायू वनाः बृद्ध पूजा धर्म उपदेश न्यनेगु 
श्रद्धा झं झं क्वातुया वल । म्ह्यायूपिं निम्ह व कायूपिं न्याम्हसिया मां अबु 
जुया: वय्‌कःपिसं माःगुक्थं घर गृहस्थी चलये यानाच्वंगु इलय्‌ वि.सं. २०२२ 
सालय्‌ ५५ दँया उमेरय्‌ मत्यवं हे झी ज्ञानमान सिंह बाज्याया देहावसान 
जुल । बाज्या मत्यवं मदुगुलिं अजिलिसें म्ह्यायूपिः काय्‌पिं, भौपिँ सकसितं 
तचोगु हे दुःखं कःगु जुल । सम्पूर्ण गृहस्थीया भार चम्पावती अजिया ब्वहलय्‌ 
लात । अले भचा त:धिक: जुइधुंकूपिं तःधिक:म्ह काय्‌ जगतहित मान सिंह 
बनिया व दातिम्ह काय्‌ अष्टमान सिंह बनियापाखेँ थ: मांयात भरोसा बीत 
थःपिन्त धस्वाका दिल । किजापिँ चिधिक:ः तिनिगु अवस्थाय्‌ जुया:ः दाजुपिँ 
निम्हसेँ अतिक दुःख सिया: ज्या याना: दाँ कमये याना: थःगु परिवारयात तिबः 
बियादिल । किजापिन्त तुतिँ चुइकेत दाजुपिसं मेहनत यानादिल । किजापि नं 
बुलुहु जिम्मेवारी कायेफया वल । म्ह्यायूपिसं नं थ: किजापिनिगु लागि माःगु 
तक ज्या गुहाली याना: म्ह्यायूमचा जुयाया कर्तव्य पूवंका दिल । बुद्धधर्मया 
अभ्यास दुगु थुगु परिवारया सकल जः:पिसं थ:थ:गु घर गृहस्थीया क्‌ धर्मपूर्वक 
कुबिया दीगुलिं भझीगु थ्व त:ज: थौं चम्पावती स्मृति मेडिटेसन धम्म कक्षा तक 
झः झ: धायेक न्ह्यानाच्वंगु जुल । 

कुशल नेतृत्व गुण दुम्ह अजिं मत्यवं जहान मदुगु असहज परिस्थितिया 
सामना याना: न्ह्यज्यात । बाज्या दिवंगत जूवलय्‌ देखा दुम्ह जूगुलिं किल्ला 

याना: अर्थात उत्क्रान्ति पूजा याना खतय्‌ तया: सिथं यंकूगु खः । थथे याय्‌ 
बलय्‌ लत्याया दुने पुजा याना:ः चायागु द्यः थाये मा: । उगु द्यः थानागु फुक्क 
मुना: कि त खुसिइ चुइक: छवइ कि त दुने तया: चीभा:ः दयेकी । अजिं व दः 
थानागु दक्कों बाज्याया नामं चीभाः दयेकेगु मनं तुनाः चीभा: दयेकेत ज्या 
वात । २०२२।८।२३ स चीभालय्‌ तिथि मिति नां किकेगु ज्या नं क्वचाल । 
२०२३ सालया जेठ तछला थ्व पारु खुनु बाज्याया जन्म तिथि लाका: चीभा: 
थापना यायेगु ज्या यायेगु क्व:जित । उथाय्‌ अजि भन्ते, गुरुमांपिनिगु उपदेशं 
गाक्क प्रभावित जुइ धुंकल । चीभाः पलिस्था यायेगु ज्या गुरुजुपिंत मयाकृसे 
उगु इलय्‌ सुनानं मया:कर्थं भन्तेपिनिपाखेँ महापरित्राण याका: चीभा: पलिस्था 
या:गु ख: । न्हापा महापरित्राण धयागु चच्छि यंकं हे जक यायेगु चलन । चीभाः 
चच्छि तुयूगु कापतं तपुया:तल । चच्छियंक भिक्षु संघपिनिपाखेँ महापरित्राण 
याका:ः कन्हयखुन्हु उलेज्या यानाः सकसितं जलपान, भोजन नं याक्‌गु जुल । 
उगु सालंनिसेँ तछला थ्व पास्खुनु दँयदसं भन्ते गुरुमांपि निमन्त्रणा याना: 
चीभा पूजा याना: बुद्धपूजा यायेगु, जलपान, भोजन दान यायेगु ज्या अजिया 
कायभौपिसं निरन्तर थौंतक न्ह्याका वयाच्वंगु जुल । न्हापा न्हापा ला येँ, यल, 
ख्वप, भ्वतयापिं तक भन्तेपिँ निमंत्रणा याइगु ख: । लिपा भन्तेपिनि व्यस्तताया 
कारण म्हो जुया वन । थ्व दिनय्‌ ज:लाख:ला, थ:थितिपिँ नं सःताः भब्य भोजन 
दान याइगु ख: । २०२३ सालनिसेँ लय्‌ लय्‌ वइगु पारु पतिकं गण महाविहारय्‌ 
जलपान व भोजन दान यानाच्वंगु जुल ।थौंतकं नं गणबहालय्‌ जलपान दान 
त्वःमफिक यानाच्वंगु जुल । 

नेपालय स्थविरवादया जग बमला:निगु उगु इलय्‌ चम्पावती अजि छम्ह 
दाता जया: भन्ते गुरुमांपिनित आपालं टेवा बियादीगुलिं भन्तेपिनिपाखेँ झी 
अजियात थौंयाम्ह विशाखा धकाः तक नां काइगु ख:ः । बिमलानन्द भन्तेयात 
भोजन खाली जुइगु दिनय्‌ न्ह्याबलेँ बिज्यासां ज्यू धका: निमंत्रणा वचन बिया 
तःगु खः । अजिया ततःधंगु भोजन प्रबन्ध याइबलय्‌ झी मस्तयूत अनिवार्य 
रुप तरकारी तायेगु, मरी छुइगुलिइ गुहालि यायेमा:गु नियम दयेका: मस्तयूत 
तालिम यानादिल । न्हिथं का नु मस्त विहारय्‌ वने धका:ः ब्वना यंका दी । न्हिथं 
बहनी अजिया कोथाय्‌ भगवानूया न्ह्योने च्वनाः बुद्धपूजा व परित्राण अनिवार्य 


७ 


रुप यायेमा: । सुनानँ अल्सी जुया: मवल कि अजिं का हँ फलनाम्हेसित सःता 

हति धकाः सःतिके छोया दी । अजिं कायपि, म्ह्यायपिं, भौपिं, छयपिन्त नुगलय्‌ 
पिना थकूगु पुण्य संस्कारया हे लिच्च: ख: थौंया चम्पावती स्मृति मेडिटेसन 
धम्म कक्षा । 

थुकथं अनन्त गुण दुम्ह अजि लुमंकाः वयूकःया स्मृतिइ चम्पावती 
स्मृति मेडिटेशन धम्म कक्षा संचालन यानाच्वनागु जुल । थुकथं 2001) 
/00105 या सुविधा कया: सकल परिवार छथासं च्वना: धर्म अभ्यास यानाच्वने 
दुगु झी सकसिगुं पारमी धर्म बल्ला:गुलिं हे खः धकाः तायेकाच्वना । थुगु 
पुण्यया ज्या ताःलाकेत निरन्तर कृत: यानाच्वपिं केहँ मय्‌जुपिँ विशेष जुनू, अले 
दीना, उष्णीष व अमितायात आपालं आपालं साधुवाद । 


01 


साघु साघु साघु ! 


“चम्पावती स्मृति मेडिटेसन” धम्म कक्षाय्‌ श्रद्धेय 
पञ्जासार भन्तेनं देशना याना बिज्या:गु अभिधम्म देशनाया 


भिडियो रिकर्ड सम्पादन याना: छसिंनिसेँ ००'प०९ 
पाखे पिथनेगु ज्या जुयाच्वंगु दु । थुकिया सम्पूर्ण ज्या 
भाला कया: थुगु पुण्य कार्य सम्पादन यानाच्वना दीम्ह 
हनेबह:म्ह दाजु सिद्धार्थमान तुलाधरयात साधु साधु साधु ! 

चम्पावती अजिया छत्वाचा म्हसीका 


21 पुष्पहेरा तुलाधर 
किसि ध्वाखा 


दकले न्हापां विविध जात जाति तथा धर्मया कथं बौध धर्मयात थ:ःपिनिगु 
कुलायन धर्म कथं माने याइपिं जात मध्ये उदायत छथ्वः ख: । थौंकन्हय्‌ 
वर्तमान युगय्‌ उदायूतय्‌सं माने याना वया च्वंगु बुद्ध धर्म दुने नँ निगू वाद दु 
व खः थेरवाद व वज्चयान । वज्रयान धयागु तन्त्र प्रभावित यान खः । उकी ला, 
न्या, अयूलाः तया पूजा यायेगु जुइ । थ्व हे क्थं उदायतय्‌गु संस्कार पूजाय्‌ 
ला ख्यें न्या थ्वं अयूला: मदय्‌क मगा: । लिपा वया: भन्ते गुरुमांपिन्थाय्‌ वना: 
शील कायेगु बुद्ध पूजा यायेगु परित्राण यायेगु ज्या नं याना वया च्वंगु दु । गुगु 
थेरवाद अन्तर्गतगु ख: । थेरवादयात स्थविरवाद नं धाइ थुकी तत्र मंत्रयात 
विश्वास याइ मखु भगवान्‌ बुद्धयात छम्ह शास्ताया रुपय्‌ मानय्‌ याइ छम्ह 
गुरूया रुपय्‌ मानय्‌ याइ अलौकिक पात्रया रुपय्‌ मखु । थुकिया मूल दर्शन 
धयागु चतुआर्य सत्य खः । 


चतुआर्य सत्य धयागु थुपिं खः - १. दुःख आर्य सत्य २. दु:ख समुदय 
आर्य सत्य ३. दुःख निरोध आर्य सत्य ४. दुःख निरोध गामिनी प्रतिपदा आर्य 
सत्य अले दु:खयात निरोध यायेगु उपायकथं आर्य अष्टांगिक मार्गकथं कया 
त:गु दु । आर्य अष्टांगिक मार्ग थुपिं खः - १. सम्यक दृष्टि २. सम्यक संकल्प 
३. सम्यक वाचा ४. सम्यक कर्मान्त ५. सम्यक आजिविका ६. सम्यक व्यायाम 
७. सम्यक स्मृति ८. सम्यक समाधि । थ्व च्यागू मार्गया मुख्य आधार शील 
पालन ख:ः । पञ्चशील, अष्टशील पालन यायेगु थेरवाद बुद्ध धर्मावलम्बीपिनि 

परम्परा जूगु द्‌ । पञ्चशील धायेबलय्‌ १. प्राणि हिंसा मयायेगु २. खुया 
मकायेगु ३. परस्त्री परपुरुष गमन मयायेगु ४. मखुगु खँ मल्हायेगु ५. अयूलाः 
थ्वँ नशालु पदार्थ मत्वनेगु । अष्टशीलय्‌ थुपिं न्याताय्‌ मेगु स्वता नं दुथ्याइ । 
६. विकाल भोजन मयायेगु ७ म्ये प्याखं आदि मस्वयेगु आभुषण आदि मतीगु 
5. विलासी आसनय्‌ मच्बनेगु । थुगु कथंया शील पालन याय्‌गु थेरवाद बुद्ध 
धर्मया आगमन वया: तिनि जूगु ख:ः । उदाय्‌ जातय्‌ बज्चयान परम्परायात 
धर्मकथं पालन याना नं थेरवाद बृद्ध धर्मयात नं उलि हे श्रद्धापूर्वक पालन याना 
वयाच्वंगु दु । थःपिनिगु संस्कारया ज्याखँय्‌ ग्रुजु तया: बज्रचयान विधिकथं 
पूजाआजा नं याकेगु याना वयाच्वंगु दु । नापनापं भन्ते गुरुमांपिन्थायू वनाः 
धर्म देशना न्यनेगु शील पालना यायेगु भोजन दान यायेगु परित्राण यायेगु 
महापरित्राण न्यायेकेगु याना छम्ह सच्चा बौद्ध उपासिका जुया थेरवाद बुद्ध 
धर्मयात प्रोत्साहन बियादीम्ह मय्‌जु ख:ः चम्पावती बनिया । वयूक: चम्पावती 
बनिया स्वया: नं चम्पावती अजिया नामं आपाःसिनं म्हस्यू । वयूकल नेपालय्‌ 
थेरवाद बुद्ध धर्म ब्वलंकेगु निति भिक्षु गुरुमांपिंत दान धर्म भोजन याकेगु बुद्ध 
मूर्ति चैत्य स्थापना यायेगु आदी ज्या जक याना वंगु मखु कि थ: कायु-म्ह्याय्‌ 
भौपिं काय्‌चा म्ह्यायचा भिंचापिँ तकजक मखुसे छय्‌ छुइपिंत तक बुद्ध धर्म 
प्रति श्रद्धा व आस्था देकेगु जक मखु बुद्ध धर्मया प्रचार प्रसार याकेगु ज्याय्‌ 
सक्षमपिँ याना थकल । उकीं वय्‌क: अजि धर्मदूतया भूमिका नं म्हिता दीम्ह 
ख: । थ्व लेखय्‌ थ: सन्तानपिन्त बुद्धधर्मया पुसा पिना ब्यूम्ह चम्पावती अजिया 
जीवनी बारे न्ह्यब्वयेगु कृत: यानागु जुल । 

चम्पावती अजिया जन्म वि. सं. १९६६ कार्तिक १० गते बैकुण्ठ 
चतुर्दशीया दिनस यँ जनबाहाया क्वाछेँ त्वालय्‌ बौ योगबीरसिँ कसा:ः व मां 
शोभा लक्ष्मीया कोख निम्हम म्ह्यायूया रुपय्‌ जन्म जूगु खः । वय्‌कःपिनि 
म्ह्यायूपिं व काय्‌ छसिकर्थनिसेँ थथे खः - विद्यावती कसाः, चम्पावती बनिया, 
पद्मावती ताम्राकार, चन्द्रावती तुलाधर व काय्‌ कमलवीरसिँ कसा: ख: । योग 
बीर सिं कसा: छम्ह समाज सेवी समाज सुधारक कवि खःसा नेपालय्‌ न्हापां 
जनता सचेत यायेत पुस्तकालय स्थापना यायेमाल धका:ः स: थ्वयेकूम्ह व्यक्ति 
खः । झिन्यादँया उमेरय्‌ चम्पावतीया इहिपा: इतुंबहा:या ज्ञानमान सिंह बनिया 
नाप जुल । थुकर्थं वयूकः याकनं हे गृहस्थी जीवनय्‌ तक्यन । झिच्यादँया 
उमेरय्‌ वयूक: न्हापांम्ह सन्तान ज्ञान शोभाया मां जुल । थुक्थं कथहं जगत 

हितमान सिंह, जगत शोभा, अष्टमान सिंह, अमृतमान सिंह, अशोकमान 
सिंह, गौतममान सिंहपिनि जन्म जुल । थुकर्थं वयूक: न्हेम्ह सन्तानया मां 
जुल । धार्मिक स्वभावम्ह वयूकलं उगु इलय्‌ झीगु परम्परागत बज्चयानी 
धर्मकथं आपालं धर्म कर्म याना दिल । जहान ज्ञानमान सिंह बनिया नं धर्म 
चित्त दुम्ह जूगुलिं चम्पाबती अजिया धर्मकर्मया ज्यय्‌ छुँ अवरोध मजुल । 
थुथाय्‌ हे इतुंबहा:या हे भमचा लक्ष्मीनानी (लिपा धर्मचारी गुरुमां) नं बाखं 
कनेगु धार्मिक गतिविधि यायेगु यानाच्वंगु खः । थुकी अजि नं ब्वति कायेगु 


७ 


या: । बुलुहुँ थेरवादी बुद्धर्धया चहलपहल नं बढे जुया वल । वयूक: भन्ते 
गुरुमांपिन्थाय्‌ वना: धर्म देशना न्यंवनीम्ह जुल गुकि याना वय्‌कलं धात्येँंगु धर्म 
छु धयागु नं वाःचायेका: सच्चाम्ह बौद्ध उपासिका जुयादिल । जन्म ब्याधि जरा 
मरण, उत्पति-विनाश, आदि बौद्ध दर्शनयात आत्मसात याना: थुगु जुनीयात 
सार्थक यायेगु कृत: याना दिल । गुलि फत उलि पुण्य यायेमा: धका:ः थःत 
पाना दिल । वि. सं २०२२ सालय्‌ धर्मकीर्ति विहार स्थापना जुसेंलि वयूक: अन 
आजीवन हे समर्पित जुयादिल । 


वय्‌कलं यानादीगु ज्याखँ थन न्ह्यब्वया च्वना - 
१. चौथौं विश्व बौद्ध सम्मेलनयात गुहालि 


वि.सं. २०१३ य्‌ नेपाल चौथो विश्व बौद्ध सम्मेलन न्यायेकीगु जुल थ्व 
सम्मेलन सफल यायेत अजि नं थःम्हं फुगुचाःगु गुहालि याना दिल । सम्मेलनय्‌ 
ब्वति कायेत भारत, लंका, बर्मा आदि देशं आपालं भन्ते, गुरुमांपिं बिज्यात । थथे 
नेपालय्‌ बिज्यापिँ भन्ते, गरुमांपिन्त भोजन दान व च्वनेगु थायूबायया व्यवस्था 
यायेत थ:ः किजा तारा वीरसिं कसा:नाप थ:म्हनं ब्वति कया दिल । 


२. चैत्य स्थापना 


वि.सं.२०२२ सालय्‌ थः जहान ज्ञान मान सिंया देहावसान जुल । थः 
सन्तानपिनिगु सकतां जिम्मेवारी क्वबुया: वय्‌क: धर्म लँपुइ न्ह्यब्वाना दिल । 
जन्म जुक्व मरण जुइमा: धयागु खँ दुनुगलनिसेँ वाःचाःम्ह वयूकलं थ: जहानया 
नाम इतुबहालय्‌ छे क्वय्‌ चीभाः स्थापना याना दिल । भिक्षुपिनिपाखेँ महापरित्राण 
याकाः चैत्य पलिस्था या:गु ख: । धर्मकीर्ति विहारया धम्मवती गुरुमां, मा गुण 
गुरुमांपिनिगु गुहालिं महापरित्राण न्यायेका दिल । थथे भिक्षुपिनिपाखेँ चीभाः 

पलिस्था या:म्ह वय्‌क: न्हापांम्ह उपासिका ख: । थबलयुनिसें दँयदसं चैत्य 
पूजा याना: दँय्‌दसं येँ, यल, ख्वप सहितया भन्ते, गुरुमांपिं निमन्त्रणा याना:, 
थ:थिति, इतुंबहा:या ज:लाख:लापिँ सःता: बुद्धपूजा, धर्म देशना व भोजन दान 
याना वयाच्वंगु ख: । गुगु ज्या आ: नं न्ह्यानाच्वंगु दु । हरेक ज्याखँय्‌ वयूकःया 
भौपिं, कायपिं, छयपिं उलि हे मन तया न्ह्यचिला दी । 


३. बुद्ध मुर्ति स्थापना 


श्रीघः बहा:लय्‌ धर्मकीर्ति विहार लिक्कसं जग्गा छक्‌ न्याना: बर्मा देसं 
दुरु ल्वहंया बुद्ध मूर्ति हया: वि.सं. २०२९ साल श्रीघ: पुन्हीखुनु स्थापना याना 
दिल । मूर्ति इतुंबहा:निसेँ श्रीघलय्‌ यंक्बलय्‌ धर्मकीर्ति विहारया उपासक 
उपासिकापिंलिसेँ आपालं लावा लस्करं बाजागाजा सहित जात्रा याना यंक्‌गु 
खः । दँयदसं श्रीघः पुन्हीखुन्दह्‌ आ:तक नं थन बुद्धपुजा व भोजन दान याना 
वयाच्वंगु दु । 


४. ध्यान केन्द्रय्‌ कोठा निर्माण 


शंखमूलया अन्तराष्ट्रिय बौद्ध भावना केन्द्र स्थापना जूगु इलय्‌ वि.सं. 
२०४२ सालय्‌ दिवंगत ज्ञानमान सिंहया नाम कोथा निर्माण यात । अजिँ 
रु. ३०,०००/०० आर्थिक गुहालि यानादिल । गुकि यानाः ध्यान च्वनीपिन्त 
सुविधा जुल । 


५. इतुम्बहालय्‌ गुन्हुतक धर्म देशना 


वि.सं.२०३२ साल पाखे श्रद्देय धम्मवती गुरुमांपाखेँ थीथी बहा:लय्‌ 
धर्म देशना यायेगु ज्याभ्व: न्ह्याकल । इतुंबहालय्‌ धर्म देशना याकेगु पालय्‌ 
चम्पावती अजि ब्याक्कं ज्या भाला कया: न्यायेका दिल । धर्म देशना गुन्ह॒ तक 
न्ह्यागु खः । 


च्वयू उल्लेख जूगु बाहेक अजिँ आनन्दकुटी विहारय्‌ कथिन दान, 
धर्मकीर्ति विहारय्‌ कल्पवृक्ष दान आदि नं यानादीगु दु । थुकथं वय्‌कलें धर्म 
श्रवण, दान धर्म थःम्हं यानाथें थ: काय, भौ, म्ह्याय, छयपिन्त नं थुकिया 
पुसा पिना थकूगु द्‌ । थ्व हे पुसा जुइमा: थौं वय्‌कःया छय्‌पि बुद्ध धर्मया 
उच्च शिक्षा हासिल याना: बुद्ध धर्म प्रचारया ज्याय्‌ न्ह्यलुवा जुयाः नं बुद्ध 

दर्शनयात अभिन्न अंग मानये याना: थ:थ:गु छँँय्‌ सुख शान्ति हयेत ता:लागु 
दु । नेपाल बौद्ध परियति शिक्षाय्‌ परियति सद्धम्म कोविद उपाधि हासिल यायेत 
ताःला:पिं छयूपिँ मीना तुलाधर, डा. रीना तुलाधर, दीना कंसाकार, उष्णीषतारा 
तुलाधरपिं ख: । अथे हे बुद्धिस्ट स्टडिजय्‌ मास्टर्स याना दीपिं लुम्बिनी बौद्ध 
विश्व विद्यालयपाखेँ दीना कंसाकार व अमिता तुलाधर अले त्रिभुवन विश्व 
विद्यालयपाखेँ उष्णीषतारा तुलाधर ख:ः । बुद्ध शिक्षा नियमित अध्ययनय्‌ रमा 
कंसाकार, साहित्यकार लोचनतारा तुलाधर, उत्पल कंसाकारपिँ खः । रमा 
कंसाकार, मीना तुलाधर, लोचनतारा तुलाधर, डा. रीना तुलाधर, दीना 
कंसाकार धर्मकीर्ति विहारय्‌ विभिन्न पदय्‌ च्वनाः विहारया सेवा नाप बुद्ध 
धर्म अध्ययन, संरक्षण व प्रचार प्रसार ज्याय्‌ न्ह्यब्वानाच्वंगु दु । अथे हे नीदँ 
न्ह्यवंनिसे अमेरीकाया शिकागोय्‌ च्वना: नं बौद्ध आचरण मत्वतुसे बुद्ध धर्म 
अध्ययन व अन प्रचार यायेगु ज्याय्‌ न्ह्या:वना च्वंपिं श्रद्वढा कमल ताम्राकार 
व डा. जुनु कमल तुलाधरपिं ख: । डा. जुनू कमलया परिकल्पनां हे थौं 
लकडाउनया अवधिइ भीसं बुद्ध शिक्षा छँय्‌ छँय्‌ च्वना: अध्ययन यायेगु मौका 
दुगु खः । अथे परिवारया सकल जःपिं धर्म चित्त दुपिं जुयाः मिलय्‌ चलय्‌ 
जुयाच्वंगुयात बुद्ध शिक्षाया प्रभाव धायेछिं । थथे बद्ध शिक्षाया संस्कार थ:ः 
सन्तानपिंत गबलेँ महुइ कर्थ पिना वंम्ह चम्पावती अजियात याकरन निर्वाण 
प्राप्त जुइमा धका:ः आशिका याना । 


साधु साधु साधु ! 

महासतिपट्वान जि थ्‌ थें 
2 पद्यतारा तुलाधर 


महासतिपदट्ठान ध्यान मयायेक निब्बान (निर्वाण) या लँपु म्हसिइ मखु 
वा निब्बान (निर्वाण) लाये फइमखु । थ्व सूत्र भगवान्‌ बुद्ध कुरु देय्‌या 
'कम्मासधम्म' धयागु थासय्‌ कना बिज्यागु ख: । अन च्वंपिं मनूत तसकं 
शीलवान जू । इपिं नियमितरुपं कर्मस्थान ध्यान याइपिँ ख: । उगु इलय्‌ 
भगवान्‌ बृद्ध “महासतिपट्ठान” देसना याना बिज्याःगु खः । थुकिइ वसपोलं 
धया बिज्याःगु खः - 'मनुतयूत (सत्वप्राणीयात) भि जुइगु, दुःखं पिहावनेगु 
(विसुद्धिया) छपु हे जक लँपु दु । व खः प्यंगू कथंया स्मृतिया लँपु सतिपट्टान । 
थुकिं मनूया म्हय्‌ व नुगलय्‌ दुनेया दुःख व स्या:ःचाः खंकाः, म्हसिइका, थुइकाः 
वयात क्वलाकेगु व उकि पिहां वयेत प्यंगू आर्यसत्ययात थुइकेगु व निर्वाणया 
लँपु खंकेगु वा म्हसिइकेगु प्यंगू कथंया स्मृतिया लँपु 'सतिपट्ठटान' ख:ः । थ्व 
खँया देसना भगवान्‌ बुद्धया प्यंगू त:जिगु ग्रन्थयू यानात:गु दु । उपिँ खः - 
१. दीघ निकाय २. मज्जिम निकाय ३. संयुत्त निकाय ४. अङ्गत्तर निकाय । 

संसार (हलिं)यात दु:ःखं पिकायेत छगू हे जक लँपु 'एकायनो' मनूतयत 
(सत्वप्राणियात) नुगलय्‌ स्याइगु, नुग: हिड्गु, नुग: ख्व्डगु, थ:थिति मृत्यु जुइ्गु 
इत्यादि फयाच्वने माःगु दुःखयात क्वलाकेत (सोकपरिदेवानं, समतिक्कमाय, 
दुक्खदोमनस्सानं अत्थङ्गमाय जायस्स अधिगमाय, निब्बानस्स सच्छिकिरियाय) 
सत्यया लँपु ज्वना: निर्वाणया लँपु खंकेगु छगू हे जक ध्यान भावना 'सतिपट्वान 
ध्यान' खः धका: न्ह्यथना बिज्याःगु दु । 

'सति' धयागु लुमंका च्वनेगु वाःचायेका: तया च्वनेगु चंताः लाका 
च्वनेगु, न्ह्यलं चायेका च्वनेगु व कृतः याना च्वनेगु ख: । झीसं पलापला 
पतिक मदिक वाःचायेका च्वनेगु सतिपट्ठानया मू तातुना ख: । 


'पट्ठान' धयागु पलिस्था यायेगु, स्वनेगु, थासय्‌ तयेगु, कजय्‌ तगयेगु, 
इकिधिकि मसंक छथाय्‌ थातँ तयेगु ख:ः । फुक खँ बाँलाक लुमंका: स्मृतियात 
क्वातुक थासय्‌ तया: वाःचायेका च्वनेगु ख: । 


'सतिपद्वान सुत्त' प्यब्वय्‌ ब्वथला: दुब्वनात:गु (अध्ययन यानातःगु) दु । 
उगु इलय्‌ भगवान्‌ बृद्ध आनन्द भन्तेयात थ्व सुत्त कना बिज्या:गु ख: । अनं 
लिपा आनन्द भन्तेनं थ्व “महासतिपट्ठान सुत्त' यात 'निदान सत्त' (मूल खँ) 
कना बिज्याःगु जुयाच्वन । थ्व 'महासतिपट्ठान सुत्त' यात दुब्वनेगु (अध्ययन) 
यायेगुया: मू तातुना धयागु - 

१. सकसितं दुःखं पिकायेगु भिंगु लँपु (मग्गो सत्तानं विसुद्धिया ) 

२. सकसिके दइगु थीथी कथंया क्लेश (लोभ, द्वेष, मोह, तृष्णा, शोक, डाह, 
रोदन आदि) यात न्हंकेगु (सोक परिदेवानं समतिकमाय) 

३. म्ह, म्हृतुँ, मनं (ज्या, खँ, मनं) दुःख पितनेगु, (दुक्ख दोमनस्सानँ अत्थङ्गमाय) 

४, प्यंगू आर्य सत्य म्हसिइकेगु निर्वाणया लँपु खंकेगु (ञायस्स अधिगमाय 
निब्बाणस्स सच्छिकिरियाय) 


थ्व प्यपु भिंगु स्मृतिया लँपु (सतिपट्ठान सुत्त) ख:ः । थुपिं खँ हनातःगु 
(संयोजन यानातःगु) फुक भिंगु खँ म्हसिइका: मभिंगु (अकुसल) पाप न्हंकेत १. 
आसव धम्म (आय्चव धर्म) २. संयोजन धम्म (संयोजन धर्म) ३. नीवरण धम्म 
(नीवरण धर्म) यात बाँलाक नालेमा । थुकथं अकुसल पापकर्मयात मदयेकेत, 
द्वेष भाव ब्वलनिइगु, म्हुतु व मनं यानाः झीगु चित्तयू वइगु दु:ख, शोक, 
संताप, पश्चाताप फुकं मदयेका छवयेमा: । झीगु म्हय्‌ पिदनिइगु वेदनायात 
यक्व म्हो याना यंकेत सहयाये फइगु सहनशील भावना ब्वलंका यंकेत थ्व ' 
महासतिपट्ठान' ध्यानं जक खहालि याइ । प्रज्ञाया बलं सत्यया लँपु - (दुःख 
सत्य, हेतु सत्य, दुःख न्हंकेगु सत्य व लँपु सत्य - (दुःख सत्य, दुःख समुदय 
सत्य, दु:ख निरोध सत्य, दुःख निरोध प्रतिपदा सत्य) या ज्ञां थुइका:, सिइका: 
लाभ कायेत सतिपट्ठान ध्यानं जक काये फइगु ख:ः । 

सतिपट्ठान ध्यान स्वंग्‌ू लक्षण 'अनित्य, दु:ख, अनात्म' या नुगःथें 
जुयाच्वंगु प्यंगूआर्य सत्ययात थुइकेगु छगू हे जक लँपु 'निब्वाण धम्म' (निर्वाण 
धर्म) थुइकेत सतिपट्वान ध्यान मच्वंसे मगा: । थथे भगवान्‌ बुद्ध कनाबिज्या:गु 
धम्मं झीगु नुगलय्‌ दुने बुया वया च्वनिइगु क्लेश धर्म न्हंका छवयेगु (क्षय 
यायेगु) खःसा निर्वाण लायेत, धाथेँ जुयाच्वंगु खँया (यथार्थ साक्षात्कार) ज्ञां 
कायेत सतिपट्वान सुत्तया प्यंगू लँपु (स्मृतिमार्ग) यात बांलाक थुइके मा: । गथे, 
१. काय : कायानुपस्सति विहरति (म्ह याइगु ज्या); १४ गू कथंया अध्ययन 
२. वेदना : वेदनानुपस्सति विहरति (दुख जुइगु खँ), ९ गूकथंया अध्ययन 
३. चित्त : चित्तानुपस्सति विहरति (चित्त याइगु ज्या); १६ गू कथंया अध्ययन 
४. धस्म : धम्मानुपस्सति विहरति (धम्मया खँ); ५ गू कथंया अध्ययन 
थुकथं झीत जुइगु व भीसं यायेगु ज्याखँयात झीसं मुकं ४४ गू कं थुइकेगु 
भिनिइ (उत्तम जुइ) । अथै हे, 
१. आतापी : मूकर्थ क्लेशयात न्हंका छवयेगु । उत्साह कृत: याना: (वीर्यवान 
जुया:) मेहनत तपस्या याना: क्लेश च्याका छवयेगु वा न्हंकेगु । 
२. सम्पजानो : प्रज्ञाया ज्ञानं अनित्य, दुःख, अनात्मयात थुइकेगु, मूक्थं ५ 
गू स्कन्ध (रूप, वेदना, संज्ञा, संस्कार, विज्ञान) यात चित्तै थुइका कायेत 
न्हिया न्हिथं यायेगु भिंज्या (नित्य, शुभ, धर्म) कथंजक मकासे अनित्य, दुःख, 
अनात्मयात दुग्ययेक थुइकेगु हे सम्पजानो ख:ः । 
३. सतिमा : सकतां खेँ लुमंका च्वनेगु, सतिमा (स्मृति ध्यान भावना वइ्गु 
यथार्थ बिचा:ः (योनिसो मनसिकार) धइगु वा:ःचायेका च्वनेगु जक मखु, थ्व 
अनित्यता पलापला पतिक प्रज्ञा (दज्ञानं पिदनिइगु वाःचालं जाःगु कृतः 
(सतिआतापि) कर्थं खंके फइगु ज्या (इरियापथ पब्ब - गच्छतो, ठितो, सयानो, 
पणिहितो) जुइगु, थातँ च्वनेगु, द्यनेगु, ज्या यायेगु खँय्‌ वाःचायेका च्वनेगु । 
गथे, जुया च्वनेबलय्‌ जुयाच्चना धका:ः ध्यान चायेका च्वनेगु, सुंक च्वना 
च्वनेबलय्‌ सुंक च्वनाच्चवना धका: ध्यान चायेका च्वनेगु । द्यना च्वनेबलय्‌ द्यना 
च्वना धका:ः ध्यान चायेका च्वनेगु । छु ज्या याना च्वनेबलय्‌ जिं थ्व याना 
च्वना धका: ध्यानं चायेका च्वनेगु । 

थःगु नगलय्‌ दयाच्वंगु (उत्पाद, ठिति, भङ्ग, नामरूप) धर्मयात बांलाक 
व पूवंक थुइका कायेगु हे 'विपस्सना' ध्यान भावना ख: । पञ्चस्कन्धक्थं 
दयावइगु “लोभ, अभिज्झा, दोमनस्स” वा लोभ, तृष्णा, आशक्ति, इच्छा, तँ, 
द्रेष मदयेका छ्वयेगु खः । विनय्‌य लोके' धइगु भीगु म्हय्‌ दुने दइगु ५ गू 
स्कन्ध “रूप (पदार्थ), वेदना (वा:चाइगु) संज्ञा (म्हसिइगु) संस्कार (नुगलय्‌ 
लाइगु छाप), विज्ञान (चित्त) व ६ गू आयतन “रूप, शब्द, गन्ध, रस, स्पर्श, 
धर्म” अलय्‌ थुगु लोकय्‌ दुगु गुलिनं “लोभ, तृष्णा, द्वेष, वैरभाव, विनेय्‌य” 
मदयेका छ्वयेगु वा झीगु मनं तापाका छ्वयेगु खः धकाः सिइका कायेगु हे 
“महासतिपट्ठान सुत्त” या मू तातुना वा लक्ष्य खः। 

चम्पावती स्मृति मेडिटेसन ((/590) या दुने 
स्वाभाविक शिक्षा 


20 डा. सुमन कमल तुलाधर 


शिक्षा धैगु छुँ सीकेगु ख:। मानव जीवनय्‌ सकारात्मक त्यूपाः 
हयेत थ:थ:गु व्यवहार परिवर्तन याना: कृशल जीवन हने सयेकेगु विधि व 
व्यवस्थायात हे शिक्षा धाइ । मानव विकासया क्रम समय अनुसार हिलावंगु 
भवलय्‌ शिक्षायात साक्षरतानाप स्वाना यंकल । आ: हान थौं २१ औं शताब्दिइ 
शिक्षायात न्हून्हुगु प्रविधिनाप नं स्वाना यंकल । तर साक्षरता व प्रविधि धैगु 


दन ८ 


शिक्षाया माध्यम जक ख:ः तर लक्ष्य मखु । 


शिक्षायात स्वया यंकल धा:ःसा अनेक प्रकारया शिक्षा शिक्षाविद्‌पिसं 
ब्वथला त:गु दु । उकी मध्यय्‌ छुँ छु थथे खः - 

१. औपचारिक शिक्षा (:01101 £0009101) : छुँ नं मान्यता प्राप्तगु 
शैक्षिक संस्थाया पाखे लक्षित वर्गपिन्त, लक्षित पाठयक्रम अनुसार तोकय्‌ 
यानात:गु समयया दुने स्यने कने याना:, जाँच कया: सर्टिफिकेट तक बीगु 
शिक्षायात औपचारिक शिक्षा धाइ । थन तगिं थाहाँ वनेगु नं व्यवस्था दै । 
उदाहरणया लागि ई, ब्वनेकृथित - स्कूल, कलेज, यूनिभर्सिटि व तालिम 
केन्द्रत व अनं बीगु शिक्षा । 

२. अनौपचारिक शिक्षा (9011011191 £0009101) : थ्व प्रकारयागणु 
शिक्षा कायेत छुँ मान्यता प्राप्तगु शैक्षिक संस्था नं जुइफ्‌ वा सुं व्यक्तित मुना: 
छुँ सयेकेगु सीकेगु उद्देश्य ज्वनाः शिक्षा बीगु थाय्‌, समय व विषय-वस्तु व 
माध्यमयात अपनये याना: उद्देश्य प्राप्तिया लागि नं शैक्षिक गतिविधि संचालन 
यायेफु । थुकियात छुँ गर्न मान्यता प्राप्तगु संस्था हे जुइमा: धैगु छुँ बाध्यता 

मदु । थ्व शिक्षा अनुसार मूल्याङकन यानाः 001110910 बी नं फु मबीनं 
फु । थ्व शिक्षाया मुख्य उद्देश्य धैगु छुँ विशेष विषय वस्तुयाबारे ज्ञान कायेगु 
खः । थुकिया उदाहरण सीपमूलक तालिम (विशेष यानाः संघ-संस्थातसेँ इलय्‌ 
ब्यलय्‌ कार्यक्रमया रूपय्‌ बीगु), प्रौढ साक्षरता कक्षा व छगू ज्वलन्त उदाहरण 
थौंकन्हे । 00९००४/। यात सदुपयोग याना: 2001) पाखेँ संचालन जुयाच्वंगु 
“चम्पावति स्मृति मेडिटेशन” (0510) ख:ः । अथेहे थेँ मेमेगु 0116 ८००।७९ 
त गुगुकि छुँ औपचारिक शिक्षानाप स्वापू मदु । 

३. अतिरिक्त ८ स्वभाविक (1011001 20009101) :' थ्व शिक्षायात 
खास छुँ संस्था नं जरुरत मद्‌ उद्देश्य नं दयेम्वा:, छुँ समूह नं खाका च्वनेम्वा: । 
थ्व छगू शिक्षा खः गुगुकि शिक्षार्थीपिसँ न्हिथंया जीवनय्‌ थःथ:गु जीवन 
शैलीया वातावरण, पासा संगत, पत्र-पत्रिका व मेमेगु संचार माध्यमं सयेके 
सीके याइ । थुकिया छुँ जाँच नं मदु मूल्याङकन नं मदु, सर्टिफिकेट नं मदु 
तर मनूया जीवनय्‌ थ्व अतिक हे बल्लागु व क्वातुगु शिक्षा खः । थ्व शिक्षा 
मनूयात थ्व पुस्ता जक मखु अझ “न्हेगू पुस्ता" धाइ तर जन्म जन्म तक 
नं ल्यू ल्यू वैगु शिक्षा ख: । थ्व हे शिक्षा याना: झीसं थःगु संस्कार दयेका 
च्वनी । ॥0011191 20000101 या मुख्य माध्यम भझीगु थ:ः परिवार समुदाय 
व पासापिँ ख:ः । थ्व व हे थाय्‌ खः झी मस्तयूत जीवनोपयोगी शिक्षा बीगु । 
थन भगवान बुद्ध गृहि विनयलय्‌ बियातःगु शिक्षा फुक्क हे सान्दर्भिक जू वइ । 

समाज शास्त्रै धयातःगु दु “मनू छम्ह सामाजिक प्राणी खः ।” समाजय्‌ 
च्वनेगु थ:थ:गु अधिकार व कर्तव्य प्रष्टरूप॑ सयेकेमा: । भगवान बुद्ध बिया 
बिज्या:गु गृहि विनयलय्‌ मां-बौनं मचाखाचाप्रति यायेमा:गु कर्तव्य, मचाखाचां 
मां-बौप्रति यायेमा:गु कर्तव्य आदि आदि स्यनाः परिवारयात छग्‌ू स्वस्थगु 
शैक्षिक संस्था दयेकेगु शिक्षा दु । मां-बौ व त:धिक:पिसं याःगु व्यवहार स्वयाः 
मचापिसं संस्कार दयेका यंकी । इमिसं थ:गु चित्त सन्तानय्‌ वंकाः उकियात 
व्यवहारय्‌ छ्यलाः अन्ततःगत्वा संस्कार जुयावनी उकि थ्व शिक्षा मानव 
जीवनय्‌ दकले महत्वपूर्णगु शिक्षा खः । 

४. आकस्मिक शिक्षा (॥०८००6110|1 £0009101) : थ्व प्रकारयागु 
शिक्षा न्ह्याग्गु थासेसां, न्ह्याग्ग्‌ इलय्‌ नं न्ह्याग्गु विषयवस्तुलय्‌ नं जुइफु । 
थुकियात स्यनीपिँ व सयेकीपिं सिक छुँ नं आरम्मणयात आरम्मण ग्रहण 


१ पणि)9॥1 £०००01 यात न्हूगु शब्द “अतिरिक” ख:ः तर न्हापा न्हापा थुकियात 
“स्वाभाविक सिकाई” धायेगु या: । 

याइम्हस्याँ गथे थुइकी सयेकी उकी भर परय्‌ जुइ । थ्व हे आकस्मिक शिक्षा 
खः । गथे कि लँय्‌ वँवं वा सुंनाप खँल्हा बल्हा यायां, भवाट्ट सयेकीगु ख:ः । 
५. अनुभवद्वारा सयेकीगु (£:20061161191 । 60111090) : शिक्षाविद्पिनि 
अनुसार शिक्षाया प्रक्‌याय्‌ सयेका कायेगु थुक्थं दु - 
१. न्यँ जक न्यना: (181611110) - २०% प्रतिशत सयेकी 
२. न्यँ नं न्यनाः मिखां नं स्वया: - ४०% प्रतिशत सयेकी 
३. न्यना थें, ब्वना थेँ प्रयोगात्मक क्रियाकलापं - ८०% प्रतिशत सयेकी 
४. अनुभव याना: व्यवहारय्‌ छ्यलेगु - १००% प्रतिशत सयेकी 
बुद्धधर्मया अनुसार नं परियत्ति शिक्षायात विशेष स्थान बियातःगु दु 
सा, प्रतिपति व प्रतिवेदयात अझ अप्व:ः जोड बियातःगु दु । परियत्ति धैगु ज्ञान 
बढे यायेगु प्रतिपति धैगु आस्था सहित व्यवहारय्‌ ज्ञानयात छ्यलेगु ख:सा 
प्रतिवेद धैगु भाविता याना: चित्तय दुग्यंकेगु (1161119॥128101) ख: । थन 
:20061611901 । 69 धवैगु थ्व हे ख:। 
३. अनुभवद्वारा सयेकेगु 
(प्रतिवेद) 







र ती . ज्ञानयात व्यवहारय्‌ छ्यलेगु 
(प्रतिपत्ति) 


१. ज्ञानया तह थाहाँवना |) .. 
(परियत्ति) 


थ्व फुक्क शिक्षाया प्रकार लुमंकाबले थौंकन्हे न्ह्याना वनाच्वंगु 
“चम्पावति स्मृति मेडिटेशन” (0510) ला छगू तःधंगु हे शिक्षाया माध्यम 
जुया च्वंगु खना । थुकिया उद्देश्य मुख्यतया: भगवान बुद्धया धर्मयात गहन 
रूपं अध्ययन मनन याना: भावना तक यायेगु अथवा परियपत्ति-प्रतिपत्ति- 
प्रतिवेद तक यंकेगु ख: धैगु जूसा लक्षित समूहलय्‌ मचापिं निसेँ वयस्कतक 
नं कःघानाः छगू अनौपचारिक शिक्षाया रूपय्‌ न्ह्यब्वानाच्वंगु खनेदु । थ्व छगू 
अनौपचारिक शिक्षा ख:सां तबि थ्व शिक्षा पद्धतिइ ०००61191 । 6॥111109, 
[0701 । 6019 ब £2290067011901 । 601119 थ्व स्वता नं गाक्क हे 
दुथ्याना च्वंगु खनेदु । थ्व अनौपचारिक ता ख हे खत । अले थ्व समूहया 
उद्देश्य बुद्ध धर्म सयेकेगु व ध्यान भावना यायेगु ख:साँ थन 5655101 या 
प्रकृति स्वत धाःसा थन शिक्षाया रूप॑ ॥001110॥% व /१०८00611191 रूपं 
घानाच्वंगु थ्व सीप विकास नं खनेदु जस्तै : 
१. कार्यक्रम संचालन यायेगु (८011४6101 जुइगु) 
२. बुद्धपुजा व परित्राण ब्वने सयेकेगु 
३. पालि उच्चारण यायेगु 

४. प्रश्न यानाः छलफल याये सयेकेगु 
५. 120110109/ - 2000 प्रविधि प्रयोग याये सयेकेगु 
६. 2001) य्‌ फुर्तिसाथ ?०1॥०८ 5[96901119 यायेगु 
थ्व फुक्क हे 0510 या उद्देश्य मखुसां थ्व सीप विकास जुयाच्वंगु दु । 
थुकियात /०००6101 । 6911119 व 2200616101 01 । 6011119 नं धाइ । 
दोश्रोगु 0510 7001 10026119 या धिसिलाःगु ज्याजूगु वयस्कपिं जक 
मखु मचांनिसेँ युवातयूत नं बेला बखतय्‌ दृथ्याका: इमित छगू ॥10111901 
। 6009 या मौका बियाच्वंगु दु । नापं इमिगु समाजप्रतिया कर्तव्य व 
वयस्कपिसं याना वयाच्वंगु सुकार्ययात प्रत्यक्षरूप॑ अनुभव जुइकेगु मौका नं 
ख: । बेला बखतय्‌ मचापिन्त नं सहभागी यात । इमित हे परित्राण ब्वंके बिल, 
बुद्ध धर्म व थःगु अनुभव स्वाका:ः नं प्रस्तुतिकरण जुल । थ्व छगू ॥10111901 
। 6019 या नं ज्वलन्त उदाहरण ख:ः । छाय्‌ धाःसा थन सकसियां न्ह्योने 
प्रस्तुत जुइगु व छुँ न्ववायेत छगू ला “आँट” माल, मेगु विषयवस्तु माल अले 
थ्व बांलाकेत “वीर्य” (री) माल । थ्व फुक्क छथाय्‌ मुंका: छुँ प्रस्तुत यायेगु 
धैगु छगू शिक्षाया प्रक्रिया हे खः । हरेक शिक्षाय्‌ मनूया न्ह्यपुइ छग्‌ प्रकृया 
चलय्‌ जुइ गुगुकि अंग्रजी ।/011101 2100058 नं धाइ । थ्व मानसिक प्रकृया 
(/611101 2100655) थथे ख: - 


१. 


छुँ ज्याया जिम्मा कायेगु 1 


06 
यायेला मयायेला 
“वाह वाह” जुइ दोधार जुइ 


क ९.१ 0 ७ हँ 

प्रस्तुति थःत नं चित्त ३. 

बुझे मजू, मेपिन्त मनोबल त्याका: याहै 
॥ नं चित्त बुझे मजू याये धैगु धारणा वइ 


र 
प्रस्तुति याइ 


० 


वं लिपा हान यायेत ग्याइ ॥। 
छि छक्व 51 % बल ४. 
ध्वंक हि क वं थःगु न्हापाया अनु 
गया: “आँट” पिकाइ बर ज्ञानया“बकाइ 


१ / 


प्रस्तुतिकरणयात फुक्क । थ. 
छसिकथं तइ दु न्हुगु खँ खोज तलास याइ 
७ मुना हयागु ज्ञान व विषयवस्तु १“ 
मिले जुइक व्यवस्था याइ 

थथे मानसिक प्रक्रिया छगू चक्का चलय्‌ जुइ, भझीगु न्ह्यपुया 0615 त 
गुगुयात 5%191010 धाइ उकियागु 0612 बढे जुइ । थुकि यानाः भझीगु 
न्ह्यपुया 006॥$ झन झन बढे जुइ । उकि थुजा:गु किसिमया मानकि 
व्यायामत गुलि अप्व: याकल उलिहे भझीगु 8101 06॥$ बढे जुइगु खः। 
11घ1/9010 016 / या ॥।फघ91 छि 066100ग यश 1॥1601१/ 
अनुसार मचातय्‌गु न्ह्यपु विकास २-५ वर्ष तक दकले अप्वः जुइ धाइ । उकि 
थ्व उमेरय्‌ दकले अप्व आरम्मण (5॥110156) नाप स्वाका तयेमा: । 

0517 1/0611109 आ:तक १६४ 8006 थ्यने धुंकल । थुकि मां- 
बौपिनिगु वयस्कपिनिगु सयेकेगु, सीकेगुप्रति छगू लगनशीलता वा बुद्धया 
दशपारमिता अनुसार क्वातुगु अधिस्थान, वीर्यया ज्वलन्त उदाहरण जुयाच्वंगु 
मचातसेँ सयेकी । तर थुगु लगनशीलता नाप सयेकागु ज्ञान-गुण थःगु व्यवहारय्‌ 
नं छ्यल धाःसा मचापिसं मां-बौया प्रज्ञा नं बढे जूगु महसुस याइ । अले इपिं नं 
मचायेक हे चित्तय्‌ दुहाँ वनी । वहे संस्कार जुया:ः थानाच्वनी । यदि वयस्कपिसं 
प्रज्ञारहितगु ज्या यात धाःसा झी मचापिं नं अलमल (0011056) जुइ । अले 
छु सयेकेगु छु मसयेकयेगु जुइ । छगू उदाहरण कने थ्व लेख च्वमि थ: म्ह्याय्‌ 
व छयूपिं नाप लायेत अष्ट्रेलिया वना । जिपिं भौतिक दूरी (06001901010901 
121519106) यानाः ४ दँ दुम्ह छयूनं जि व जिमि म्ह्यायूयागु सम्बन्ध उलि थूगु 
मखयेफु । जि वया माया मां व वया अजि धाल । वं मानय्‌ यानाच्वन । मांम्हं 
वयात स्यनातःगु जुया च्वनकि मां बाःपिं नाप छुच्चा जुइमज्यू, ब्वबी मज्यू 
धकाः । तर अन नाप च्वनागु बखतय्‌ म्ह्याय्‌ व जिगु गबलेँ गबलेँ खतपत जु 
हे जुइ । छको म्ह्यायूनं जित: छु धाल मस्यु, म्ह्याय्‌या नं लुममं । तर ४ वर्ष 
दुम्ह छयूनं न्यं वल हँ “मामा, अजि छ मामा मखुला?” धाल हँ । अले वंखः 
धया हँ । “अथेसा अजिनाप छाय्‌ २००८ जुयागु" धका: सवाल यात हँ। 

थुकिं झीसं थूकि मचातयू्‌सं ॥11011101 । 6019 गथै याना: काइ । 
अले भन्तेनं धया बिज्याइ थेँ शिक्षा जक कयाः ज्ञानया । ७४७। जक बढे 
याना: मगा:, ज्ञानयात व्यवहारय्‌ छयलेगु थ:ःगु लागी कुशल खःसा मेपिन्त व 
॥00117101 । 6॥70010 जुयाच्वनी । 

उकिं चम्पावती स्मृति मेडिटेसन (0510) छगू शिक्षा बिलिबिलि 
जायाच्वंगु अतिक हे सारगर्भित कार्यक्रम ख: । थुकिं वयस्कपिन्त जक मखु 
भी आः वैगु पुस्तायात नं धर्मया लँपुइ दुत हयेगु छगू त:धंगु रणनिति 
जुइफु । चम्पावती स्मृति मेडिटेसन छगू शिक्षा जुया: अझ सुत्थां लायेमा धैगु 
कामना याना । 

चम्पावती स्मृति मेडिटेसनयात साधुवाद 


2० पुष्पहेरा तुलाधर 


दकलय्‌ न्हापाँ भगवान्‌ बृद्धयात वन्दना ! 


कोविड - १९ ल्वचं याना:ः भीगु देशय्‌ चैत्र ११, २०७६ निसेँ 
। 0060000)1 शुरू जुल । सुं नं छेँ नं पिहाँ वने मज्यूगु अवस्थाया ई सदुपयोग 
यानाः चम्पावती अजिया छयपिनिगु छपुचलं “चम्पावती स्मृति मेडिटेसन” 
धका: छगू गुप दयेकल । २०७६ चैत्र १३ गते बिहीवार (४010) 26, 2020) 
निसेँ '/॥061 रं थ्व पुचलं ध्यान तयेगु व धर्म साकच्छा यायेगु शुरू यात । 

अमेरिकाय्‌ च्वंम्ह डा. जुनू कमले प्रस्ताव तयादीगु खः व खँग्व:यात 
कया: हस्ते माथि हइस्ते या:पिँ नेपालय च्वंपिं तताकेहेँपिं खः दकले न्हापा 
मोबाइलयागु '/061 रं ध्यान भावना यायेगु व 1019011119 19॥( न्ह्याकूगु 
खः तर मनूत थपे जूलिसे व १४०6 रं मगाना: 2001) यागु मार्फत ध्यान 
भावना न्ह्याकेगु ज्या जुल । थौं झीथाय्‌ इन्टरनेटया विकास हलिमय्‌ (विश्वय्‌) 
तघंगु थाय्‌ काये धुंकल । हरेकसिया ल्हातय्‌ मोवाइल खालि मजुइ धुंकल । 
ईया नापनापं मोबाइलया नं न्हू न्हूगु एप्लिकेशनया विकास जुयावःगु दु । 
यदि भझी ई नापनापं न्ह्यायेगु हे खःसा थज्यागु एप्लिकेशन सम्बन्धि ज्ञान 
विस्तारं विस्तार छयलावया च्वनागु दु गथेकि 0105 00//१1090 62900101109, 
११००००€, 0510 1/6556106€61 010 ४061, 1/001॥6 06901110, चि91, 
9०6 0001, 011116-510000109 010 2991, £-016109, 1969 
[0119 आदि आदि दु । थुकी भी वहे ४6 रं ध्यान च्वंच्वनागु दु । 
आ: भझी परिवार यक्व जूगु कारण 2001) मार्फत ध्यान च्वनीगु जुल । व 

गुलि शक्तिशालिगु टेक्नोलोजी जुयाच्चन, व गुलि महत्वपूर्णगु टेक्नोलोजी 
जुयाच्चन, खला थ्व घडिइ भी गुलि भाग्यमानिपिँ खः । कोरोना भाइरस 
(कोभिड-१९) याना: संसारय्‌ दुःख जुल, थ्व दुःखयात निर्मूल कामना यासे झी 
दाजु किजा तताकेहेँपिं, केहैँभतपिं गुलि फुक्के 2001) धम्म कक्षापाखें ध्यान 
भावना याना “व ल्वचं कया च्वैपि” याकन लायेमा, मुक्त जुइमा धका: कामना 
याना: छँखापतिं ध्यान, मैत्री भावना यानाः, दिवंगत जुइ धुंकूपिंत पुण्यानुमोदन 
नं यानाच्वनागु जुल । थज्यागु भाग्य (00000110111/) गबले वइ धका: जि नं 
थुकी ब्वति कया । योग विरसिं बाज्या झी तपाय्‌ बाज्यां ज्ञानमाला भजनय्‌ 
म्ये चिना तैतःगु दु । 


“प्राचिन चाल आ:यात मजिल, भीसं नं धन मुने माल । 

सकसिनं हल नूतन चाःल, भी जक लिपा च्वने मजिल ॥” 

थ्व पंक्ति आयात पुलांगु विचार धारणा मजिल भीसँं नं न्हृगु ज्ञान 
(टेक्नोलोजी) सयेके माल धाःगु ख:ः । 

थ्व पंक्तिइ सकसिनं हल नूतन चाःल धाःगु ई नापनापं झी नं 
न्ह्याःवनेनु, न्हूगु चाःल हय्‌माल धा:गु खः । झी जक लिपा च्वने मजिल धाःगु 
ख: । थौंकन्हेयात थ्व पायछि जू धकाः झीसं वाःचायेका च्वना । भीके दुगु 
अपायचा ग्व:गु ।/01001॥6 पाखे '/061, 2001) पासा तताकेहेँपिं, दाजु-किजापिँ, 
केहँभतपिँ गुलि ०४9106 पिं गुलि आधुनिक युगयापिं गुलि परिवर्तनशीलपिं 
धका: जिं वाःचायेका: थौं झीत कोरोना भाइरस वइच्वंगु ल्वचं दुःखगु परि 
स्थिति थुइका दुःखया ल्यू ल्यू सुख नं वइ तिनि धका: कामना यासे 1/010॥6 
पाखरेँ ध्यान तया: बांलाःगु भिंगु गेसुला:गु छगू हे जक मार्ग दर्शन खः ध्यान 
धकाः पटक पटक ध्वाथुइक कनादी । वयूकःपिंत साधुवाद देमछासे मगा: । 
ज्याभवलय्‌ लिपा वया: श्रद्देय पञ्जासार स्थविरपाखेँ धर्मदेशना, बौद्ध विद्वान्‌ 
मदनरत्न मानन्धरजुपाखेँ धर्मदेशना नं थुगु कक्षाय्‌ दुथ्याकल । थुकि यानाः नं 
यक्व हे धर्म श्रवण याये खन । 

चम्पावती अजिया छुइ पुस्तापिँ मचापि, ल्यायम्हपिँ नं थुकी ब्वति 
कायेका न्हृगु ज्याभ्व शुरु याःगु नं तसक बांला: । मचापिसं त्रिरत्न वन्दना 
आदि ब्वनीगु खःसा ल्यायम्हपिसं ?12561180101 याना: न्हू न्हू क्थं खँ कनी । 
थुकिं याना: मस्तयूत नं बौद्ध संस्कारया पुसा पिना बीगु ज्या जूगु जिँ खना । 





धम्माचरण | ३१ 


४061 रं ध्यान च्वनीगु धका: प्रस्ताव तयादीम्ह केहैँभत डा. मय्‌जु 
जुनू कमल तुलाधर खः । ध्यान जिँ तया बी धकाः हौसला बियादीम्ह 
मयजु डा. रीना तुलाधर ख:ः । धर्मदेशना न्यंकादीम्ह उप-प्राध्यापक 
मयू्‌जु मीना तुलाधर ख:ः । ध्यान च्वनाच्वपिंत प्यनुमपा: ध्यानयागु बारे 
समिक्षा (२७४७५/) धकाः कनादिइम्ह मयूजु लोचनतारा तुलाधर खः। 
डा. रीना तुलाधरया विशेष लिमलाइबले मय्‌जु उत्पल कंसाकार ध्यान 
तयेगु ज्याभव न्ह्याकादी । नेपाल व अमेरिकायागु टेक्नोलोजी सम्बन्धि 
गुहालि यानादीपिं मयजुपिँ दीना कंसाकार व अमिता तुलाधरपिंत यक्व यक्व 
साधुवाद दु । 


'झी सकल परिवारपिसं थ्व चम्पावती स्मृति मेडिटेसनपाखेँ इतिहासय्‌ 
कोरे जुइगुकथं ज्याभ्व न्ह्याका दिइगुलिं वय्‌क:पिंत यक्व यक्व सुभाय्‌ दु। 
थ्व ज्याभ्व ताःलाकेत व्यवस्था यानादीपिँ लोचनतारा तुलाधर, डा. जुनू 
कमल तुलाधर, दीना कंसाकार, उष्णीषतारा तुलाधर व अमिता तुलाधर खः । 
वयकःपिनिगु कृतलं थौं थुलि ग्यसुला:गु धर्म देशना न्यनेदुगु हे तधंगु भाग्य 
खः । थ्व भाग्ययात हान छक्व लिसा कया: साधुवाद बी । साधु साधु साधु । 

जिगु बन्दाबन्दीया (.००८००७) ई 


0 रचना तुलाधर 


"//०110 ।३€४/० 010901172001) 0५०७" या "1१61001 819059 
819010001) ।1४०|/७" कार्यक्रम स्वयाः जित: नं छुँ छक्‌चा च्वसु च्वये 
मास्तिवल । च्वयेगुला च्वयेगु छु च्वयेगुले ? छु च्वये छु च्वयेजुल । अले छु 
शिर्षक तयेगुले ? बिचाः यानाः बन्दाबन्दीया इलय्‌ च्वये त्यनागुलिं शीर्षक नं 
“जिगु बन्दाबन्दीया ई” तयेगु क्व:छिना । 


आकाभझाकां २०७६ साल चैत्र ११ गते 'कोविड -१९' या कारण सरकार 
बन्दाबन्दी घोषणा जुल । छन्ह न्ह्यो पाहाँचहै नखः नापनापं जिगु बुदिं नं खः । 
उकि व दिने जि विदाय्‌ च्वनागु कन्हे खुन्हुनिसेँ । 00600४/) धाःगु न्यनाबले 
जितःला नख: नख:ः थेँ मच्चन व बुदिँ नं खास न्ह्याइपु मताल । मन उदास 
जुयावल । ज्या फुक्क लुमना: मनय्‌ धौबजि वाथें वाल । अथे याये थथे याये 
मसिल । खालि मन उक्‌स मुकुस जक जुया: दक्को ज्या लथालिङ्ग जू थें ताल । 
ज्या कृथियागु नं आकाभाकां बन्द जूगु कारण याना फुक्कं 0610119 जुइगु 
अवस्था वल । छुँ हे याये मफृत निन्हु तक्कला । छुँ हे विचार याये मफुत, 
पुरा हे चिनातःम्ह थें जुल । सने हे मफुम्ह थें आतापाता जक जुया दिन बिते 
जुल । तर निन्हु लिपा ज्याकृथिपाखेँ सुचे वल थौं निसेँ 0116 ज्या:यायेगु 
४४०६ 1011 10116' धका: । सुथय्‌ छगू टाइम 2001) मार्फत मिटिङ्ग 
याना सुनां सुनां छु छु ज्या यायेकेगु धका:ः ज्या ब्वथलेगु (//०॥६ परश01) 
जुइधाल । थ्वला बांलाःगु हे खँ जुल अलेतिनी मन भचाः याउँसे च्वनावल । 
सक्रिय (90४6) नं जुयावल । धापू कं १० बजे मिटिङ्ग शुरु जुल । एकदम 
उत्साह पूर्वक 1166/19 0010 याना । छन्हु निन्हु ला ठीक हे ताल । तर 

गुलि बांलाइ धका:ः विचा: यानागु उलि मजुल । दिनबिते जुंजु वन । तर हरेक 
दिन तनाव (215101) गबलेँ 'कोविड-१९' या समाचार टेन्सनसा गबलें 
ज्याकृथिया टेन्सन । छको निकोला दिक्क हे चायावइ । 

थयागु इलय्‌ नं छगू तसक न्ह्याइपुगु खँ न्यने दया मन अति हे 
प्रफुल्ल जुल - चम्पावती अजि जिमि दकले तःधिम्ह तताया माजुया काय, 
भौपिं, छयपिं मुनाः बहनिसिया इलय नौ बजेनिसेँ दश बजे तक्क “चम्पावती 
स्मृति मेडिटेसन" धका:ः 2001) 120१10109४ मार्फत ज्याभव: न्ह्याकाच्वंगु 
जुयाच्चन । थुकिया मू उद्देश्य थःपिनि परिवारपिनि दथुइ थ:थ:पिसं सःगु थूगु 
धर्म 0$00$$ याइगु व ध्यान भावना याइगु जुयाच्चन । थुकी चम्पावती 
अजिया छम्ह छय्‌ जिमि म्ह्यायूचा दीना कंसाकार छन्हु वयागु छे वनाबले 
जिमि बहनी थयागु कार्यक्रम दु धका:ः कन । जित अति हे उत्सुक जुल । 
जित: नं ब्वति काये मास्तिवल । ब्वति काये ज्यूला धका:ः जिं न्ह्यस: तया । 
लिस: वल उकिला जिपिं कायूपिं, भौपिं, छुइपिं, थःथिति जक मुना ज्याभव: 
न्ह्याकाच्चवनागु धाल । लिकसँं च्वना च्वनादीम्ह वया श्रीमान्‌ जगत वीर सिं 
कंसाकार जिचाभाजुँ नवानाहल “चांँपिं नं थःथिति हे ख:नी । अले म्ह्याय्‌चां 
जिं न्यना स्वयेका ज्यू धाःसा बहनी ।॥॥( छवया हयेका धका:ः लिस: बिल । 

मन लय्‌लय्‌ तायेका आशापूर्वक लिंक वैला धका: पियाच्वना 1106 
नं लिक्क हे तया:तया । 1106 ले स: वल छु खः धका स्वयां 2001) ॥१॥( 
छुवयाह:गु जुयाच्वन । जिगु मन स्वां ह्वःथें ह्वल तसकं लय्‌ता वल । लिंक 
क्लिक याना 2001111661॥9 य्‌ दुहां वना । कार्यक्रमय्‌ ब्वति कया कार्यक्रम 
तसक बांलाः न्ह्याइपुसे च्वंगु जुयाच्वन । थःत अति हे आनन्दित ताल । 
जिमि केहँ छम्हसित नं लुमंका: वयात नं दुथ्याके मास्तिवल । केहँयागु इच्छा 
न्यना लिस: सकारात्मक हे वल । जि धया “छुँ जक न्ह्यायेकां मज्यू कार्यक्रम 
संचालकपिंके छको नं न्यना स्वयेमानि ।” जिउ धाःसा जिं फोन याना हये 
धकाः केहँयात धया छवया । जि हाकनं वहे म्ह्यायूचायाके केहँ नँ उकिइ 
दुथ्याके ज्यूला धका:ः न्यना । वं नं जिउ जिं न्यना लिंक छ्वया हयेका धाल । 
कन्हे खुन्ह॒ वयात नं लिंक छ्वया हल धका: लय्‌लय्‌ तातां थुगु कार्यक्रमय्‌ केहेँ 
नं ब्वतिकाल । निन्हु प्यन्ह लिपा अतिहै खुशीयागु मन्तव्य जित: कन कार्यक्रम 
ला तसक हे ज्ञानबर्द्धक जुयाच्चनका । जित श्रुतमय ज्ञानसाँ भचाभचा दत जिं 

ला मचाबले नं ब्वना तयागु मदु “छंला भचाभचासां विहारय्‌ वनाः ब्वनातःगु 
दु ।” अले जिं लिस:ः बिया गथे ब्वना मतया धयागु “मंगल सुत्त”" कठ यानाः 
जाँच बियाः पहिला लाका: मा गुणवती गुरुमानं थःगु मुले तया वस्पोल “परी 
कतांमरी” प्राइज बिया ह:ःगु लोमनला धकाः पुलांगु खँ लुमंका बिया । अं 
ख: धका वं पुलांगु खँ लुमंकल । वं थःगु मन प्रशन्न जूगु व परिवर्तन जूगु 
तायेकल । आर्वलि फयांफक्व बुद्धधर्म अध्ययन व व्यवहारय्‌ छयलेगु विचाः 
यात । जि नं वयागु खँ न्यना अति हे प्रशन्न जुल । 


अथे हे जिम्ह श्रीमान नं पहिला पहिला दान व शील जक यासाँं 
गा: ध्यान मयासां जिउ धका: धयादीम्ह थ्व कार्यक्रमय्‌ जि नापनापं ध्यान 
च्वंगु खनाः जि तसक हर्षित जुल । ध्यान नं यायेमा:गु खनीका ध्यान मयाकं 
मार्गफल प्राप्त जुइमखु जुयाच्वन धैगु नं थुइकादिल । अले बेला बेलाय्‌ थ्व 
छंगु हे देन का । छुँ मयासा जि थ्व कार्यक्रमय्‌ च्वने हे खनी मखु । मिसातयूसं 
क्वस: धैगु थन्या:गु ज्वना वयेमा:का धका: नं धयादिल । थ्व जिं याना मखु थ्व 
ला “चम्पावती स्मृति मेडिटेसन” या देन ख: धका: धया । थ्व कार्यक्रमय्‌ च्वने 
दुगु धैगु झीगु त:धंगु भाग्य ख: । भगवान बुद्ध कनाबिज्यागु अति श्रेष्ठगु, अति 
उत्तमगु “अभिधर्म” देशना छँ च्वना न्यने खंगु धैगु चानचुन खँ मखु । पक्का 
हे झीसं यानाव:गु पुण्यया कारणं जक हे प्राप्त जूगु ख: धैगु जिमिसं तायेका । 


दिं न्ह्यान्ह्यां वन कार्यक्रम झनझन न्ह्याइपुसे च्वनावल । कार्यक्रमय्‌ 
गबलें युवा पिंढि दुथ्याकल । गबलें बौद्ध विद्वान मदन रत्न मानन्धरजु 
दुथ्याकल । गबलेँ अतिक हने बहःम्ह पञ्जासार भन्ते दुथ्याका: धर्म देशना बिया 
बिज्याकेगु नं जुयावल । भन्ते बिज्यासांनिसे कार्यक्रम झन हे न्ह्याइपुयावल 
सुन माथि सुगन्ध हे जुल । भन्ते नं ला अभिधर्म देशना हे क्लास थेँ कया 
बिज्यात, अभिधर्म बांलाक ध्वाथुइक थुइकेत तसक मेहनत याना बिज्यात । 
भन्तेया मेहनत खना: वस्पोलयात थाकुइला धका नं दुज:पिनि मनय्‌ लगेजुल । 
छन्हुला न्यहे न्यन, भन्तेयात यक्व हे थाकुल जुइ ?' थ्व विषयलय्‌ भन्तेनं - 
“जित: थाक्‌ मजू जिं नं धर्मदान याये धका: जिं मेहनत यानाच्वनागु” खः । 
जित: थाकुइ धका: छपिंसं मछिं तायेका दीम्वा:ः थःगु मन्तव्य प्वंका बिज्यात । 
भन्तेला अति हे न्ह्याइपुम्ह भचा हे थाक्‌ मचायेकुसे क्वातुक विचारपूर्वक 
ध्वाथुइक धर्म देशना याना बिज्याये न्ह्या:म्ह जुयाच्चन । धर्म देशना यायाँ 

गबले गबलेँ ला छ,पिन्त निर्वाणय्‌ थ्यंका बिइ धका: ख्या: याना बिज्याना 
निर्वाण लँपुइ थ्यंकेत छु छु यायेमा: धकाः कना बिज्याइ । जिमित नं भन्तेयागु 
देशना न्यँन्यं हे मगा:थें जुइगु । 

दुजःपिं सकलेँ लयूताः । बेला बेलाय्‌ दुज:पिनि दथुइ धर्मया छलफल 
नं जुइगु - भन्तेया उपदेश ला न्यं लिसे झन्‌झन्‌ हे न्यने मास्ति वइगु थुया 
नं वल । गथे दुरुख नयेबले माकृस्से च्वना वैथें भन्तेयागु बुद्धया उपदेश नं 
भझन्‌झन्‌ माकुसे च्वनावल । 


थुकथं ।00९००५४१ बले न्ह्या:गु कार्यक्रम ।00८००५/१ सिधय्‌ धुंकाः 
नं न्ह्याना हे च्वन । भन्तेनं नं मेहनत याना: अभिधर्म देशना याना बिज्याना 
हे च्वन । दुजःपिसं नं उलि मेहनत याना:ः थुइकेत कृत: यानाच्वन । कार्यक्रम 
संचालकत नं उलि हे मेहनत याना:ः कार्यक्रमयात निरन्तरता बिइत कोसिस 
यानाच्वन । 


अन्तय्‌ “चम्पावती स्मृति मेडिटेसन” या उत्तरोत्तर प्रगतिया कामना 
यासेँ भन्ते व कार्यक्रम संचालकप्रति यक्वयक्व कृतज्ञ जुसेँ धन्यवाद बिसे नापं 
जित: दृथ्याका ब्यूम्ह जिम्ह म्ह्यायूचा दीनायात नं यक्वयक्व सुभाय्‌ देछासें 
जिगु छत्वा:चा च्वसु थन हे क्वचायेके "//०।1० 1५७४ 0109112001 
७४" या ज्याभव: न्यना:लिं च्वयेगु बिचा: वःगु जिगु च्वसु थ्व हे जुल । 


 भवतु सब्ब मंगल॑ - 

ध्यान बिल ज्ञान 
1 जगत वीरसिहं कंसाकार 


ध्यानं बिल ज्ञान, ज्ञाने याकल इलयहे खानपान 
अले झि सकलें सकसिगु मां भिंगु योगदान । 
फसं फसं वःगु सास्‌ दुहांवँंगु व पिहांवगु अनुभवया ध्यान 
तर मनय्‌ म्वाःमदुगु खँ वातुवायूका यायमते अभिमान । 


ध्यानं बिल ज्ञान, ज्ञानं दयेकाबिल झीत शिलवान 
अले झी सकले जुल धर्मकर्मय्‌ बलवान । 
द्यो देगं पति हुलमुलयाना अज्ञानीपिसं या: जुल द्योयात मान 
तर भक्तजनपिसं कयेका हःगु ध्यबां, जाकि द्यो जुल थर्कमान । 


ध्यानं बिल ज्ञान, ज्ञाने बिल भि पिनिगु गुणगान 
अले झी सकले जुयावने माल हिनयान । 

विहार विहार पति उपासक उपासिकापिसं या: जुल दक्षिणा दान 
तर विहारया भन्तेपिसं याकाहल धर्मया अमूल्य रसपान । 


ध्यान बिल ज्ञान, ज्ञानं बिल स्वर्गय्‌ वनेगु विमान 
अले भझी सकले जुल पाप खना त्राहिमाम्‌ । 
मनू मनूया प्रति यायेमते भेदभाव, अनर्थ, व्यर्थया सान 
तर छन्हु दक्को श्रीसम्पत्ति बिया तोतावने मानि परमधाम । 

ध्यानं बिल ज्ञान, ज्ञाने बिल झीत मान सम्मान 
अले भी सकले जुल समाजय्‌ प्रतिभावान्‌ । 

भगवान्‌ बुद्ध कना बिज्यात पञ्चशील, अष्टशील अले ध्यान 
अत: मनूतय्‌ मनमष्तिकय्‌ दुहांवन धर्मया अचुक बाण । 


ध्यानं बिल ज्ञान, ज्ञानं थुयावल जुइमा:गु स्वाभिमान 
अले भी सकले भिंगु लँय्‌ लायूमा भगवान । 
मनमनय्‌ तया यायेमते कुकर्म, कृबुद्धि, ईखया पान 
थन छक मनुष्य जुया: जन्म कयाः, जीवन भीगु मूल्यवान । 


01 

विपस्सनाया परिचय 


1 प्रो. मीना बनिया तुलाधर 
'परियत्ति सद्धम्म कोविद' 


भगवान्‌ बुद्ध संसार दुःखं मुक्त जुयावनेगु छपु हे जक लँपु धकाः घोषणा 
यानातःगु “यदिदं चत्तारो सतिपट्ठाना” यागु परिचयात्मक खँ थन न्हयब्वये 
त्यना । व प्यंगु सतिपद्ठान कायानुपस्सना, वेदनानुपस्सना, चित्तानुपस्सना, 


धम्मानुपस्सना खः । छग्‌ हे शब्द धायेमाल धाःसा विपस्सना धायेगु खः । 


कायानुपस्सना 


कायानुपस्सना : थगु शरीर स्वया: ध्यान च्वनेगुयात कायानुपस्सना ध्यान धाइ। 
१. कायानुपस्सना आनापानपब्बं : 


आनापानासति : ध्यान यायेबले न्हापाँ आश्वास प्रश्वास शुरु यायेमा: । हरेक 
पटक श्वास दुकायेबले व श्वास पित छोयेबले स्मृतिपूर्वक होश यायेगु । 
श्वास ल्हायेबले साधारणकथं श्वास ल्हायेगु ज्वीमा । ध्यान च्वनेबले भूत, 
भविष्य लुंमका: मखु वर्तमान समयलय्‌ जुयाच्वंगु श्वासलय्‌ मन तयेगु ख: । 
समर्थ ध्यान मन शान्त व आनन्द जुइका: समाधि थ्यंकी । विपश्यना भावना 
मन आनन्द, शान्त यायेत जक मखु, क्लेश मदयेका:ः निवार्ण वनेगु लँपु खः । 
खुगू चरित्र मध्ये वितक्क व मोह चरित्रपिन्त तसक लोगु ध्यान आनापानासति 
ध्यान ख:ः । 

आनापाना सति ध्यान च्वनेबले : 


१. सो सतोव अस्ससति, सो सतोव पस्ससति : ध्यान योगी स्मृतिपूर्वक श्वास 
दुकाइ स्मृतिपूर्वक श्वास तोती । 


२. दीघं वा अस्ससन्तो, दीघं अस्ससामीति पजानाति, दीघं वा पस्ससन्तो, दीघं 
पस्ससामीति पजानाति : ताहाक: श्वास दुकायेबले ताहाक: श्वास दुकया च्वना, 
ताहाक: श्वास पिकया च्वनेबले ताहाक: श्वास पिकया च्वना धका:ः सीकेगु । 


३. रस्सं वा अस्ससन्तो, रस्सं अस्ससामीति पजानाति, रस्सं पस्ससन्तो, रस्सं 
पस्ससामीति पजानाति : चिहाक: श्वास दुकायेबले चिहाक: श्वास दुकया 
च्वना । चिहाक: श्वास पिकया च्वनेबले चिहाक: श्वास पिकया च्वना धकाः 
सीका च्वनेगु । 

४. सब्बकायपटिसंवेदी अस्ससिस्सामीति सिक्खति, सब्बकायपटिसंवेदी 
पस्ससिस्सामीति सिक्खति : शरीरप्रति संवेदनशील जुया:ः श्वास दुकायेगु व 
श्वास तोता च्वना धका: सीकेगु । 


५. पस्सम्भयं कायसङखारं अस्सासिस्सामीति सिक्खति, पसम्भयं कायसडखारं 
पस्ससिस्सामीति सिक्खति : शरीरयागु निम्ति शान्त याना श्वास तोता च्वना, 
शरीर शान्तया निम्ति श्वास दुकया च्वना धका:ः सीकेगु । थुकथं शरीरय्‌ 
श्वास दुहांवंगु, पिहांवंगुलिइ स्वया: श्वास दुहांवंगु उत्पति स्वभाव विनाश 
स्वभावयात थुइका: तृष्णाय्‌ टाँसे मजुसे लोके राग, द्वेष, मोहयात ग्रहण मयासे 
च्वनेगु हे कायानुपस्सी, आनापानापब्बं खः । 


२. कायानुपस्सता इरियापथपब्ब : 
न्यासि वनेगु, दनेगु, फ्यतुइगु, द्नेगु इरियापथ खः । 


योगी न्यासी वनेबले न्यासी वनाच्चना धकाः सीकेगु, दना च्वनासा 
दनाच्चवना धका:ः सीकेगु, फ्यतुना च्वनासा फ्यतुनाच्वना धका:ः सीकेगु । द्ना 
च्वनासा द्यनाच्चना धका सीकेगु, स्मृतिपूर्वक स्वयेगु, शरीर दुने नं पिनेनँ 
स्वयेगु, उत्पति जुइगु विनाश जुइगु थुइका, ज्ञान वृद्धि जुइकाः, स्मृतिपूर्वक 
तृष्णायात हटेयाना: लोके राग, द्रेष, मोहपाखेँ बचेजुया: च्वनेगु इरियापथ ध्यान 
खः । 

३. कायानुपस्सना सम्पजानपढब्बं : 

झीगु जीवने सुर्थनिसेँ बहनी तकयागु क्रियायात ध्यान तयेगु सम्पजान 
ख: । योगी अभिक्कन्ते पटिक्कन्ते सम्पजानकारी होति : ठ्योने वनेबले, लिहां 
वनेबले सम्प्रजन्य सहित स्मृतिपूर्वक वनी; आलोकिते विलोकिते : उखेथुखे 
स्वयेबले; समिञ्जिते पसारिते : ल्हाः तुति चकंकिबले; सङ्घाटिपत्तचीवरधारणो: 
वस्त्र पुनेबले; असिते, पीते, खायिते, सायिते : नयेबले, त्वनेबले, न्ह्ययेबले; 
स्वाद कायेबले; उच्चारपस्सावकम्मे : दिशा पिशाब यायेबले; गते, ठिते, निसिन्ने, 
सुत्ते, जागरिते, भासिते : वनेबले, दनेबले, फ्यतुइबले, थेनेबले, खँ ल्हायेबले; 
तुण्हीभावे सम्पजानकारी होति : सुंक च्वनेबले स्मृतिपूर्वक, सम्प्रज्ञानपूर्वक 
थुइका: सीकाः च्वनेमा: । 
क्वय्‌ च्वंगुयात 


१. साठक सम्पजन्य : अर्थ व अनर्थ सीकाः 

२. सप्पाय : योग्य व अयोग्य सीका: 

३. गोचर : ४० प्रकारयागु कर्मस्थान कथं योग्यगुकथं ध्यान च्वना: थुइका 
यंकेगु हे चतु सम्प्रजन्य ख: । 


४. कायानुपस्सना पतिकूलमनसिकारपब्बं : 
योगी छयनेच्वंगु सँनिसेँ कया: पाली तक, थुगु शरीरयात हे दुग्ययेक 


भाविता यायेगुयात प्रतिकूल मनसिकार भावना धाइ । थुगु शरीरय्‌ दयाच्वंगु 
वस्तुत ३२ ब्व दु । उकी मध्ये पृथ्वी धातु कडा स्वभाव २० वटा दु । 


७) 


॥ड्य 


१. केसा (सँ) ११. यकरन (स्येँ) 

२. लोमा (चिमिसँ) १२. किलोमक (पिली) 

३. नखा (लुसि) १३. पिहक (अःपी) 

४. दन्ता (वा) १४. पप्फासं (स्वँ) 

५. मंस (ला) १५. अन्त (त:पुगु आतापुति) 

६. नहारु (हिनू व सँयप्वाँय) १६. उदरीयं (प्वाः) 

७ अड्टि (क्वँ) १७. करीसं (मल) 

८. अडट्टिमिज्जँं (स्यो) १०. मत्थलुङ्ग (न्ह्यपु) 

९, वक्क (जलस्यं) १९. तचो (छयंगु) 

१०. हदयं (नुगःचु) २०. अन्तगुणं (चिपुगु आतापृति) 

आपोधातु - (धी चिनेगु, पाँय्‌ चिनेगु) तरल पदार्थ १२ गू दु । 


१. पितँ पित्त) ७. अस्सु (ख्वबि) 
२. सेम्हं (खै) ८. वस्सा (दाः) 

३. पुब्बो (घाः यागु न्हि) ९. खेलो (ई) 

४. लोहित (हि) १०. सिघाणीक (न्हि) 
५. सेदो (चःति) ११. लसिक (ला:) 
६. मेदो (चिकं कना वइगु चिल्लो) १२. मुत्त (पिसाब) 


थथे थःगु शरीरय्‌ दुगु ३२ अङ्गयात अशुभ धका: भाविता याइगुयात 


0 क । 


प्रतिकूल मनसिकार धाइगु खः । ३२ वटा अङ्गयात त्रिलक्षण अनित्य, दुक्ख, 


अनात्मकथं स्वयेगु, योनिसोमनसिकारकर्थ स्वयेगु हे प्रतिकूल मनसिकार 
भावना खः । 
५. कायानुपस्सना धातुमनसिकारपब्बं : 
थःगु शरीर सत्व मखुगु धातु स्वभावकथं भाविता यायेगु धातु मनसिकार 
ध्यान खः । 
१. पृथ्वी धातु : कडा स्वभाव २० वटा दु प्रतिकूल मनसिकारय्‌ च्वये धुन । 
२. आपो धातु : तरल स्वभाव, धी चिनेगु स्वभाव १२ वटा दु । प्रतिकूल 
मनसिकार च्वय्‌ धुन । 
३. तेजो धातु : पुना च्वन, ख्वाउँया च्वन धका सीकेगु ४ गू प्रकारया दु । 
क) सन्तापन तेजो : ताप डाह ज्वीगु । 
ख) जिरण तेजो : ताप शरिर जीर्ण ज्वीगु । 
ग) परीपाचक तेजो : आहार पचे याइगु । 
घ) परीदहन तेजो : शोक, पीडा, डाह ज्वीगु । 
थुपिं प्यंगू स्वभावयात सीके फुगु स्वभाव परमार्थ तेजो धातु खः । 
४. वायो धातु : चलन ज्वीगु स्वभाव । 
क) उढ्धंगमं वायो : च्वय्‌ थाहाँ वइगु वायु । 
ख) अधोगम वायो : क्वय्‌ क्वाहाँ वइ्गु वायु । 
ग) कुच्छिथ वायो : प्वाथय्‌ दुने च्वंगु वायु । 
घ) कोठ्ठासय्‌ वायो : आतापति दुने च्वंगु वायु । 

ङ) अङ्गमनुसरी वायो : शरीर भरी वना च्वनीगु वायु । 
च) अस्सासपस्सास वायो : श्वास दुकायेगु पिकायेगु वायु । 


थुक्थ प्यंगू महाभुतबारे थुइका कायेगु । प्यंगू महाभुत अनुसार 
रूपधातु विभाजन यायेगु, शरीरयात जि धका मकासे, सत्व पुदू्गलकथं मकासे 
प्यंग्‌ धातु समुह जक दुगु खः धकाः भाविता यायेगु हे कायानुपस्सना धातु 
मनसिकार भावना खः । 


६. कायानुपस्सना नवसिवथिकपब्बं : 


मृत शरीरयात ९ वटा विभाजन याना स्वयेगु भावना ख: । थुगु ध्यान याकनं 
रागयात मदयेका छुवइ । 


१. पहिलागु नवसिवथिक ध्यान 
शम्शानय्‌ वाँछोया त:ःगु लाश सिना:ः छन्हू पुला वने धुंकुगु, सिनाः निन्हु 
दुग्‌ लाश, अथे हे सिना स्वन्हु दुगु लाश । 


क. उद्धमातक : सीम्ह कन्हेखुन्हु फुले जुया वइगु । 
ख. विनीलक : सिना निन्हु दुखुन्हु मृत शरीर वँचुसे च्वनीगु । 


ग. विपुब्बक : मृत शरीर न्हि दाया न्हि सुलुसुलु वया च्वनीगु । 


जिगु थ्व रूप नं अथेहे थुगु लाश थैँ हे फुले जुया वइगु, वँचुसे च्वना 
वनीगु, शरीर न्हि दाया वइगु जुयाच्वन धकाः मृत शरीरनाप तुलना यानाः 
अनित्य, दुक्ख, अनात्माक्थं खंकेत भाविता यायेगु नवसिवथिक न्हापांगु ब्ब 
जुल । अथे हे पिने च्वंपिं, थःत योपिं लुमंका: इमिगु शरीर नं थथे हे जुया 
वनीगु ख: धका:, अनित्य, दुक्ख, अनात्मा लुमंका: भाविता यायेगु नवसिवथिक 
न्हापांगु पब्ब ख:ः । 
२. निगूगु नवसिवथिक ध्यान 
क. विच्छिदक : मृत शरीर टुक्रा जुया वनीगु 
ख. विक्खायितक : मृत शरीरयात पशु, पंक्षि नयाच्वंगु अवस्था 
३. स्वंगूगु नवसिवथिक ध्यान 
क. अठिक संखलिक : शरीर छेँगु न पंम्हुया वलकि क्वेँ खने दया वइ । 
ख. समंस लोहित : हि फुक्कं, ला फुक्क सुक्‌ चिना वइ्‌ । 
ग. नहारु सम्बन्ध : नशा जक सम्बन्ध तया वइ । 

४. प्यंगूणु नवसिवथिक ध्यान 

अङ्ठि संखलिक : क्वें स्पष्ट रुप खने दया वइ । 
ख. निम्मसं लोहित : ला हि फुक्क ध्वगीना वनी । 
ग. मक्खितं : हि तसकं नवया वइ । 

घ. नहारु सम्बन्ध : नशा जक बाँकी दइ । 


र 


५. न्यागूणु नवसिवथिक ध्यान 


०. 


क. अत्थि सङ्घलिक : क्वै जक बाँकि दइगु । 
ख. अपगत मंस लोहित : मृत देह ला ध्वगीना हाकृसे च्वनीगु । 
ग. नहारु सम्बन्ध : नशा सम्बन्ध जुयाच्वनी । 


६. खुगूणु नवसिवथिक ध्यान 


॥० नै 


क. अङठ्ठिकानि अपगत सम्बन्धानि : क्वेँ छुटे जुयावनी । 
ख. दिसा विदिसासु मिक्खितानि : क्वेँ उखेलाः थुखेला: मदयेक छरे जुया 
वनीगु । 

गथे अञ्जेन हत्थट्ठिकं : ल्हाया क्वेँ छरे जुल । 

अञ्जन पादट्ठिकं : तुति क्वेँ छरे जुल । 

अञ्गेन जंङ्गट्टिक : त्वा क्वेँ टुक्रा जुया अलग्ग जुल । 
अञ्जेन उरट्टिक : खम्पायागु ला नं अलग्ग जुल । 
अञ्जेन पिट्िट्टिक : जनुफा: अलग्ग जुल । 

अञ्गेन कढट्टिक : तुति क्वेँ नं अलग्ग जुल । 

अञ्जेन गीवट्टिक : ग:पः:या क्वेँ नं अलग्ग जुल । 
अञ्गरेन दन्तट्टिक : वा या क्नेँ नं अलग्ग जुल । 
अञ्जेन सीसकटाहँं : खप्पर नं अलग्ग जुल । 


७. न्हेगूगु नवसिवथिक ध्यान 


जेन 


क. अट्टिकानि सेतान : भझीगु क्वेँ छरे जूगु दिन बिते जुया वःलिसे तुयुगु वर्ण 
जक बाँकी दइ । 
ख. संखवण्णु पनियाव : शंखवर्ण थें यागु क्वेँ अवस्था । 

८. च्यागूणु नवसिवथिक ध्यान 


क. अट्टिकानि : नच्चुसेच्वंगु क्वें अझ टुक्रा जुयावनी । 

ख. पुञ्जकितानि : नच्चुसे च्वने धुंकाः समय बिते जूलिसे हाकनं मुना वनीगु 
अवस्था । 

ग. तेरो वस्सिकानि : यक्व वर्ष लिपा क्नेँ थेँ मजू । 


॥ 


९, गुंगूगु नवसिवथिक ध्यान 


0 


क. अत्थिकानिपुतीनि : टुक्रा टुक्रा जुगु क्वें चा नाप ध्वगीना वनीगु । 
ख. चुण्णक जातानि : क्वेँ नं धृथें जुया: खरानी जुया: मदया वनी । 


अज्भझतं वा काये कायेनुपस्सी विहरति । 
बहिद्धा वा काये कायानुपस्सी विहरति । 

थुकथं थ: मृत ज्वी धुंकाः थःगु शरीर थथे जूवनीगु धका:ः थुइकेगु ख:ः । 
फुक्क मदुपिं मां, अजि, त:ःमांपिनिगु शरीर नं अथे जुवनीगु धका:ः थुइकेगु 
ख: । थुकथं स्मरण यानावन धाःसा वैराग चित्त उत्पति जुइ । वैराग चित्त 
उत्पति यायेत शरीरया यथा स्वभाव खंकेमा । शरीरया यथा स्वभाव मखंगुलिं 
शरीरप्रति आशक्ति दइ । शरीरया यथा स्वभाव मखँगुलिं बांलाक ल॑ फिनाः, 
तिसां तीकाः शरीरप्रति आशक्ति जुयाच्चनी । मृत देहयात स्वया: भावना 
यायेगु हे नवसिवथिक भावना खः । 


वेदनानुपस्सना 


वेदनायात अनुपस्सना यायेगुयात हे वेदनानुपस्सना ध्यान धाइ । शरीरय्‌ 
जुइगु अनुभवयात स्वयेगु, खंकेगु, थुइकेगु, बुझे याना यंकेगु, अनुपस्सना याना 
यंकेगु हे वेदनानुपस्सना ध्यान ख:ः । वेदना धइगु अनुभव खः अनुभूति खः । 
वेदना धइगु आरम्मणय्‌ दइगु रसयात अनुभव यायेगु खः । आरम्मणया कारण 
शरीर वेदना चाइ । गथे कि झीसं आनापानसति यानाच्ना । श्वास दुकायेगु 
पिकायेगु आरम्मणयात स्वयाच्वना । व आनापान ध्यान जुल । श्वास ख्वाउंगु 
दुहाँ वःगु, क्वा:ःगु पिहाँ वःगु चाःगु, बाह्य आरम्मणपाखे ख्वाउंगु, क्वा:गु चाःगु 
हे वेदना जुल । 

वेदनाया स्वभाव : 
अध्यात्मिक आयतन (अज्झतिक) - चक्खु, सोत, घान, जिह्वा, काय, मन 
बाह्य आयतन - रूप, शब्द, गन्ध, रस, स्पर्श, धर्म 


बाह्य आरम्मणयात भीगु मिखा, न्हायपं, न्हाय्‌, म्हुतु, शरीरं कया चित्त 
अनुभव यातकि वेदना अनुभव जुइ । वेदनाया स्वभाव सुख, दुक्ख, उपेक्खा 
खः । प्रिय, बांलाःगु, योगु, ज्यूगु जूसा सुख वेदना जुइ । अप्रिय, बांमलागु, 
मयोगु, मभिंगु, मज्यूगु जूसा दुक्ख वेदना जुइ । प्रिय नं मखुगु, अप्रिय नं 
मखुगु, बांलागु नं मखुगु, बांमलागु नं मखुगु, ज्यूगु नं मखु, मज्यू नं मखुयात 
उपेक्खा वेदना धाइ । उपेक्खा वेदना सुक्ष्म जूगुलिं थुइकेत, अनुभव यायेत 
ध्यान भावना यायेमा: । शब्दय्‌ नं आरम्मण स्वंगू तरिका जुइ । वर्थेतुँ गन्ध, 
रस, स्पर्श आरम्मण स्वंगू तरीकां जुइ । 


आध्यात्मिक आयतन (अज्झतिक) व बाह्य आयतनया सम्बन्ध विञ्जाण 
उत्पन्न जुइ । 


चक्खुया स्वभाव स्वयेगु रूप - विश्ाण सम्बन्ध जुलकि चक्खुविञ्जाण 
सोतया स्वभाव न्यनेगु शब्द ? विनाण सम्बन्ध जुलकि सोतविञ्जाण 
घाणया स्वभाव नतुनेगु गन्ध - विग्ाण सम्बन्ध जुलकि घाणविञ्जाण 
जिह्वाया स्वभाव स्वाद कायेगु रस - विश्ाण सम्बन्ध जुलकि जिह्वाविञ्जाण 
कायया स्वभाव थीगु स्पर्श - विज्राण सम्बन्ध जुलकि कायविञ्जाण 

मनया स्वभाव काइगु धर्म ? विञ्ाण सम्बन्ध जुलकि मनोविञ्जाण 

चक्खु - रूप जक वलधा:सा छुँ नं अनुभव जुइमखु । विञ्जाण मदयेक छुँ नं 
अनुभव जुइमखु । विञ्जाण वलकि तिनि अनुभव जुइ । 


वेदनाया प्रकार : 
वेदनायात सुत्र अनुसार ३ प्रकारं ब्वथला तःगु दु । 
१. सुख वेदना २. दुक्ख वेदना ३. अदुक्ख-असुख वेदना 


महासतिपट्ठानकथं (ध्यान कर्थ) वेदना ९ प्रकारं ब्वथला तःगु दु । 

१. सुख वेदना २. दुक्ख वेदना र. अदुक्ख-असुख वेदना 

४,सामिस सुख वेदना ५१. सामिस दुक्ख वेदना ६. सामिस अदुवख-असुख वेदना 
७. निरामिस सुख वेदना ८. निरामिस दुवख वेदना ९. निरामिस अदुक्ख-असुख वेदना 





४६ | धम्माचरण 


१. सुख वेदना : पञ्च इन्द्रियपाखेँ वःगु सुखयात सुख वेदना धाइ । मिखा, 
न्हायपं, न्हाय्‌, म्हुतु शरीरपाखेँ बाह्य आरम्मणं बाँलागु, भिंगु, योगु, शुभ, 
ज्यूगुयात अनुभव जुल धाःसा सुख वेदना जुल । गथेकि मिखां बांलाःगु 
स्वयेदत, न्हायपनं बांलाःगु न्यनेदत, योगु नये दत, योपिंनाप च्वने दत धाःसा 
सुख वेदना जुल । 

२. दुक्ख वेदना : दुक्ख निगू तरीकां जुइ । कायिक वा मानसिककथ सम्वेदना 
जुइ । स्याना वःगु, पुना वःगु, हिइसे च्वना वःगु फुक्कं कायिक दुक्ख वेदना 
जुल । मानसिक दुक्ख वेदना अतीत, वर्तमान, भविष्यया कारणं जुइ । अतीतय्‌ 
ल्वापु जूगु, थःत ब्वःब्यूगु, निन्दा याःगु लुमना वलकि मानसिक पीडा, दुक्ख 
जुइ । 

३. अदुक्ख-असुख वेदना : वेदनाया हिसाबं अदुक्ख असुख वेदना धइगु उपेक्खा 
वेदना ख:ः । सुख न मदु, दुक्ख नं मदु धाःगु मखु ।कायिक तथा मानसिककर्थं 
मन हलुका, प्रीति अनुभूति, आनन्द ज्वीगु स्वभाब ख: । थ्व काचाक्क अनुभूति 
ज्वीमखु । यक्व ध्यान च्वनीपिंत ज्वीगु अनुभव खः । 

४. सामिस सुख वेदना : थःम्ह इच्छा यानागु तिसा, वस:, छेँ, बै आदि चीज 
बीज आदि थःत दइगुया कारण लयूताइगु सामिस सुख खः। पञ्चकामपाखेँ 
सम्बधितगु सुख: सामिस सुख: ख:ः । थुकियात गेहस्सति सुख नं धाइ । 

५. सामिस दुक्ख वेदना : पञ्चकामय्‌ भुले जया वइगु दुक्ख सामिस दुक्ख वेदना 
खः । बाँलागु तिसा, वस:, छुँ, बुँ आदि दयेके मास्ति वः । तर पुरा मज्वीगुयात 
सामिस दुक्ख वेदना धाइ । थुकियात गेहस्सति दोमनस्स नं धाइ । प्रमादी 
व्यक्तियात वइगु सामिस दुक्ख वेदना ख। 

६. सामिस अदुक्ख-असुख वेदना : प्रिय नं मजूगु, अप्रिय, अमनाप नं मजुगु 
मध्यस्थ अनुभव जूगुयात सामिस अदुक्ख असुख वेदना धाइ । ध्यानया मार्फत 
मध्यस्थ भाव दत । तर उकी हे भुले जुयाच्चनेगु स्वभावयात सामिस अदुक्ख- 
असुख वेदना धाइ । सामिस राग व तृष्णा मिश्रित जुयाच्वंगु तृष्णा वेदना खः । 
थुकियात गेहस्सिस उपेक्खा नं धाइ । 


७. निरासिस सुख वेदना : काम गुणनाप सम्बन्ध मदुगु सुख खः । उकीयात 
नेक्खम्मस्सित सोमनस्स धाइ । ध्यान च्वनीम्ह व्यक्ति, विपस्सनाधुर व्यक्ति 
अनुभव याइगु निरामिस सुख ख:ः । थज्या:पिं व्यक्तिपिसं उदय व्यय ज्ञान, 


आरम्मण नित्य मखु परिवर्तन जुया वनीगु खः थुइका च्वनीगु ख: । 

८. निरामिस दुक्ख वेदना : नकतिनि भावना अभ्यास याइपिं योगीपिन्त समाधि 
ज्ञान वृद्धि मजुडझगु बखतय्‌ जित: ध्यान छुँ हे प्राप्त मजू धकाः निराश जुइयो, 
नुग:ः मछिनेयो । उकियात निरामिस दुक्ख धाइ । नेक्खमस्सित दोमनस्स नं 
धाइ । उपदेश न्यनेत, भावना अभ्यास यायेत, प्रत्रजित जीवन हनेत अवसर 
मदु, पञ्चकाम तापाना धर्मकर्म याये मास्ती व: । तर बाधा वया याये मखं । 
अज्या:गु अवस्थाय्‌ वइगु निरामिस दुक्ख वेदना ख:ः । 


९, निरामिस अदुक्ख-असुख वेदना : अकुशलपाखें मुक्त जुगु स्वभाव, उदय- 
व्यय ज्ञान सम्प्रयुम्त जूगु अवस्था, खुगू आरम्मणय्‌ उपेक्षा भाव जूगु स्वभाव, 
विपस्सना सहित मध्यस्थ भाव जुइगु स्वभावयात निरामिस अदुक्ख-असुख 
वेदना धाइ । 


थुक्थं ९ वटा वेदना सुख, दुक्ख, अदुक्ख-असुख वेदना, सामिस, निरामिस 
सुख, दुक्ख, अदुक्ख-असुख वेदना अनभूति याना च्वनेबले थःत छु अनुभव 
जुयाच्वंगु ख: उकियात अनुभव, अनुभूति याना च्वनेगु, सीका च्वनेगु ख:ः । 


वेदनायात बांलाक मथुल धा:सा वेदना पच्चयो तण्हा जूवनी । संसार 
चक चाहिलेगु जूवनी । विभिन्न संवेदना सुख, दुक्ख, अदुक्ख-असुख वेदनायात 
प्रतिक्रिया यातकि न्हृगु कर्म बने जुइ । आरम्म्णयात प्रतिक्रिया यातकि न्हूगु 
कर्म बने जुइ । न्हूगु कर्मया कारण विपाक बने जुइ । विपाकया कारण 
पुनर्जन्म (भव) जुइ, जन्म जुलकि जाति, जरा-मरण, शोक, परिदेव, दुक्ख, 
दोमनस्स, उपायास नं जुइ । थुकर्थं संसारचक्र बने ज्वी । 


वेदनायात यथा स्वभाव गथे ख:ः अथे थुल धाःसा वेदना पच्चयो पञ्जा 
जूवनि । संसारं मुक्त ज्वीगु लँ थ्वहे ख: । आरम्मण प्रिय-अप्रिय दयाच्चनी । 
'भझीसं आरम्मणयात प्रतिक्रिया यायेसातं योगु जुल धा:ःसा राग, आशक्ति, 
लोभय्‌ टाँसे जुइ । मयोगु वयेसातँ द्वेष वइ । यो धाःसाँ मजिल मयो घाःसां 
मजिल । तटस्थ भाव याये माल । खुगू इन्द्रिय मिखा, न्हाय्‌, न्हायूपं, म्हतु, 
शरीर, मन दुसां मदुम्हथें जुइ माल । दिट्टे दिट्टमतं, सुते सुतमत्त याये फयेके 
माल । थुकियात वेदनानुपस्सना धाइ । विपस्सना ध्यान थ्व भावना याये 
फयेकेमा: । 

चित्तानुपस्सना 


चित्तयात अनुपस्सना यायेगु हे चित्तानुपस्सना भावना खः । भझीगु चित्त 
सन्ततिइ कुशल, अकृशल गज्यागु चित्त वइच्चन धकाः चायेका च्वनेगु हे 
चित्तानुपस्सना भावना खः । चित्तया निर्मल स्वच्छ स्वभाव ख: । चित्तय्‌ विभिन्न 
चेतसिक धर्मत मिले जुया: चित्त कृशल, अकुशल जुइगु ख: । चित्त व चेतसिक 
नापं उत्पन्न जुइ, नाप हे निरुद्ध जुइ, चित्त छु आलम्बन काइ चेतसिक नं व 
हे आलम्बन काइ, चित उत्पन्न जुइगु वस्तुलय्‌ हे चेतसिक आश्रय निश्चय 
याना उत्पन्न जुइ । चित्त नापनापं वइ्गु बांला:गु, बांमला:गु चेतसिक धर्मयात 
होशपूर्वक चायेका च्वनेत वीर्य बल्लाकेमा: । वीर्य बल्लाका: थ:गु चित्तय्‌ गज्यागु 
चित्त वइच्चन धका चायेका च्वनेगु हे चित्तानुपस्सना धाइ । 
संक्षिप्त चित्त ८९ वटा दु । ध्यानकथं विस्तृत याना यंकल धा:सा चित्त १२१ दु। 
स्मृतिप्रस्थान अनुसारं चित्तयात१६ प्रकारं विभाजन याना तःगु दु, गुगु थुक्थं दु : 


सराग चित्त : राग युक्तगु चित्त 

वितराग चित्त : राग रहित चित्त 

सदोष चित्त : दोष युक्तगु चित्त 

वितदोष चित्त : दोष रहित चित्त 

समोह चित्त : मोह युक्तगु चित्त 

वीतमोह चित्त : मोह रहति चित्त 

संक्षिप्त चित्त : अल्सि जुयाच्वंगु चित्त 

विक्षिप्त चित्त : चञ्चलगु चित्त 

महग्गत चित्त : रूपावचर चित्त, अरूपावचर चित्त (व्रम्हलोकयागु 
चित्त) ध्यान चित्त 

१०. अमहग्गत्त चित्त : कामावचर चित्त 

११. सउत्तर चित्त : एकदम बांलाःगु चित्त 

१२ अनुत्तर चित्त : लोक मुक्त ज्वीगु चित्त 

१३. समाहित चित्त : उपचार, अर्पणा समाधि चित्त 

१४. असमाहित चित : समाधि युक्त मजूगु चित्त 

१५. विमुक्त चित्त : विपस्सना ध्यान चित्त 

१६. अविमुक्त चित्त : मुक्त मजूगु चित्त 


20 छी छ 7) १० ० ०४ 20 ग्री 

साधक रागं युक्तगु चित्त वयाच्वनसा रागं युक्तगु चित्त वयाच्चन धकाः 
सीकेगु, अथेहे १६ प्रकारया चित्तयात थःगु चित्त सन्ताने गज्यागु चित्त वयाच्चन 
धका:ः चायेका च्वनेगु खः । 

च्वय्‌ च्वया तयागु विधि अनुसारं थ:गु चित्तय्‌ बिचा: याना: सीकेगु 
चित्त स्वभाव मात्र धका: भाविता याना खंका च्वनीगु ज्‌याच्वन । मेपिनिगु 
चित्तय्‌ नं बिचाः यानाः सीकेगु चित्त स्वभाव मात्र धका भाविता याना: खंका 
च्वनीगु जुयाच्वन । बिचा: याना: सीकेगु चित्तय्‌ उत्पति कारण धर्म व उत्पति 
स्वभावयात भाविता याना: खंका नं च्वनीगु जुयाच्चन । अथेहे बिचाः याना: 
सीकेगु चित्तय्‌ विनाश जुइगु कारण धर्म व विनाश स्वभावयात भाविता 
याना खंका च्वनीगु जुयाच्चन । उकथं चायेका सिया: खना च्वंम्ह साधकयात 
तृष्णा तापाना च्वंम्ह धाइ । उम्ह व्यक्ति लोकय्‌ रूप, वेदना, संज्ञा, संस्कार व 
विज्ञानयात जि, जिगु सम्पत्ति धका: तृष्णा आसक्त जुइ मखुत । थुकथं थःगु 
चित्त सन्ताने वयाच्वंगु विभिन्न चित्तयात थुइका च्वनेगु, सीका च्वनेगु हे 
चितानुपस्सना खः 


धस्मानुपस्सना 


जक 


धर्मयू अनुपस्सना यायेगु हे धम्मानुपस्सना ख:। भगवान्‌ बुद्ध 
धम्मानुपस्सनायात न्यागू पर्व विभाजन याना देशना यानाबिज्याःगु ख:। व 
थुक्थं दु । 
धर्मयात यथा स्वभावं खंकेगु हे धम्मानुपस्सना खः । 
नीवरण पर्व 
स्कन्ध पर्व 
आयतन पर्व 
बोध्यंग पर्व 
प्यंग्‌ आर्यसत्य पर्व 


१८ ० ०४ 20 नी 

नीवरण पर्व : 


न्यागू नीवरण दु । उकियात पञ्चनीवरण धाइ । 


१. कामच्छन्द नीवरण - पंचकामय्‌ भुले जुइगु 

२. व्यापाद नीवरण - रीस, क्रोध, द्वेष 

३. थिनसिद्ध नीवरण - अल्सी जुइगु 

४. उद्धच्च कुक्च्च नीवरण - मन चंचलपन, पश्चाताप 

५. विचिकिच्छा नीवरण बुद्ध धर्म, संघप्रति शंका उपशंका जुइगु 


१. कामच्छन्द नीवरण 
कामच्छन्द नीवरण (पंचकामे भुले जुइगु । रूप, शब्द, गन्ध, स्पर्श 
भुलय्‌ ज्वीगु ।) जि, जिगु धइगु ज्वनेगु स्वभाव वस्तु काम खः । 
२. व्यापाद नीवरण 
० थम्हं गुगु आरम्मण कयागु अनाप, मयोगु खःसा, चित्त बुझे मजूगु जुलकि 
व्यापाद उत्पन्न ज्वी । मयोगु मिखा स्वयेमाल, न्हायूपनं न्यनेमाल धाःसा 
व्यापाद उत्पन्न जुइ । व्यापाद धइगु क्रोध, रीस, द्वेष खः । 


० व्यापादया स्वभाव कर्पिन्त चित्त दुखय्‌ यायेगु ख: । व्यापाद, द्वेष, क्रोध 
वयेसात वचन, शरीरपाखें प्रतिक्रिया याइ । 

द्वेष गथे उत्पन्न जुइगु ? 

० थःगु सम्बधं द्वेष उत्पन्न जुइ भूत, भविष्य, वर्तमानक्थं 

० थ: योपिं सम्बन्ध द्वेष उत्पन्न जुइ भूत, भविष्य, वर्तमानक्थं 

० थःत मयोपि सम्बधं द्वेष उत्पन्न जुइ भूत, भविष्य, वर्तमानक्थं 

द्रेषयात गथे यानाः निरोध यायेगु ? 

० सहयाये सयेकि कमजोरी जुया मखु, ज्ञानं थुइका सहयाये फयेकि । 

० क्षमा बीगु। 

७ मैत्री भावना च्वने सयेकी । बारम्बार मैत्री निमित्तयात आरम्मण याये 
सयेकी । 

० कर्मया फलयात बांलाक थुइकाः यंके फयेकी । 

० प्रज्ञा सहित होश तया च्वनीगु । 

कल्याण मित्रपिं दयेकेगु, कल्याण मित्रापं धइपिं मां-बौपिं,गुरुपिं ख: । 
थःगु सन्ततिइ बाह्य आरम्मण याना: थज्यागु दोष दुला मदुला धका 
स्वयेगु हे धम्मानुपस्सना ख: । 


. थिनमिद्ध नीवरण 


अल्सिपन (शरीर व मनय्‌ अल्सि ज्वीगु । कुसल कर्म ज्याय्‌ अल्सि जुइगु । 
धर्मोपदेश न्यना च्वनेबलय्‌, ध्यान च्वनेबलय्‌ अल्सि जुइगु । 
ज्वलहं स्वभाव जुइगु । 


पुण्य कर्म यायेत अल्सि जुइगु स्वभाव हे थिनमिद्ध ख: । थिनमिद्ध क्लेश पूर्ण 
रुप निरोध व शान्त जुइगु अरहत्‌ मार्ग ख: । 


४. उद्धच्च कुक्क्च्च नीवरण 


उद्धच्च कृक्क्च्च नीवरण चित सन्तति दयाच्वंग तसकं बल्ला:गु अकुशल 
चेतना ख । 

शाद्धगु चितयात आकूल व्याकुल स्वभाव, विक्षिप्त याइगु स्वभाव हे उद्धच्च 
कक्च्च ख:ः । 

उद्धच्च कुक्क्च्च चेतसिक खः । 

उद्धच्च (मने ज्वीग्‌ चञ्चलता स्वभाव) 

कुक्क्च्च (थम्हं यानागु गल्ती, मभिंगु ज्या, पाप कर्म याये लात, धाये 
मज्यूगु धाये लात धका: लुमंका: पश्चाताप ज्वीगु) 

मनयात शुद्ध यायेत बाधा याइम्ह न्याम्ह शत्रु दु । उकी मध्ये प्यम्हम खः 
उद्धच्च कुक्क्‌च्च । 

अरहत्‌ मार्ग उद्धच्च व अनागामी मार्ग कुक्क्‌च्च क्लेश निरोघ याइ । 


योगीपिँ छगू आरम्मणय्‌ एकाग्गता जुयाच्चने माःगु ख:ः । पिनेँ वड्गु 


बाह्य नाना आरम्मणय्‌ चित्त वनीबलय्‌ चित्त चञ्चल जुइ । एक सेकेण्ड 
भित्रय्‌ झीगु चित्त विभिन्न आरम्मणय्‌ वनी । चञ्चल चित्तयात सुतमय ज्ञान 
एकाग्गता तये फइमखु । योग्यगु क्रियाकलाप कसल कर्म खः । यायेमाःगु 
कुसल कर्म याये मखना: वर्तमान अवस्थाय्‌ पश्चाताप जुइ । अयोग्यगु ज्या, 
अकुसल ज्या याये लात धका: बारबार लुमंका: पश्चाताप जुइ । पश्चातापया 
कारण डिप्रेशन नं जुइ्यो । 

० इन्द्रिययात संवर याये सयेकि । काय, वाक, मनयात संवर याये सयेकि । 
० पापयात त्याग याये सयेकि । कमी कमजोरीयात उन्नति याये सयकि । 
सुना बांलाक कर्तव्य पुरा याइ, पश्चाताप जुइमखु । 
० उदढच्च कक्क्‌च्च हटे यायेत मन शुद्ध यायेमा: । 
० धर्म विनय पालना याये सयेकि । शीलयात क्वातुक पालना यात धाःसा 
कुक्क्च्च मदया वनी । 
० सत्पुरुषपिं, कल्याणमित्रपिँ पासापिँ दयेकि । 
क) प्रज्ञा दुपि, सःस्यूपिं पासापिं दयेकि । 
ख) थः समानपिँ पासापिँ दयेकि । 
ग) च्वयूयागु निगू किसिमयापिं मदुसा याकचा च्वनेगु हे वेश ख:ः । 


भू. विचिकिच्छा नीवरण 


विचिकिच्छा धइगु शंका उपशंका जुइगु खः । शंका उपशंका याना: 
विश्वास मन्तकि ज्या स्यनी, सफलतापूर्वक ज्या यायेत विश्वास मा: । छुँ नं 
छुँ ज्या नियमित यायेत विचिकिच्छा मदयूकेमा: । बुढ धया बिज्या:गु दु गबले 
तक्क विचिकिच्छा दइ, अबले तक्क धर्मे न्ह्याःवने फइमखु । विचिकिच्छां दान, 
शील, भावना वृद्धि यायेत बाधा याई । 


विचिकिच्छा निगू तरीकां जुइ । 

१. थःगु विषय शंका उपशंका ज्वी । थम्हं थःगुबारे शंका उपशंका जुइगु । 
२. बुद्ध, धर्म, संघ, आर्यसंघ, त्रिशिक्षा बारे (शील, समाधि, प्रज्ञा) बारे, न्हापायागु 
जन्मबारे, परलोकबारे, प्रतीत्य समुत्पादबारे शंका उपशंका जुइगु । 


थज्या:गु विचिकिच्छां याना: उद्धच्च कुक्क्च्च, थिनमिद्ध आदि दया 
वइ । वीर्ययात विनाश विचिकिच्छां याइ । विचिकिच्छा हटे यायेफत धाःसा 
श्रोतापति थ्यनी । श्रोतापति जुल धा:सा अपाय गति जन्म ज्वी माली मखु । 


स्कन्ध पर्व 


पञ्चस्कन्ध : न्यागू उपादान स्कन्ध धइगु रूप, वेदना, संज्ञा, संस्कार, विज्ञान 
ख: । रूप धइगु भौतिक शरीर खः, थ्व रूपस्कन्ध ख: । वेदना, संज्ञा, संस्कार, 
विज्ञान थ्व प्यंगू मन अन्तर्गत ख:ः, थुपिँ नाम खः । नाम प्यंगू व रूप छगू 
न्यागू स्कन्ध जूगुलिं पञ्चस्कन्ध धाइ । थ्व नाम रूप धर्म यथार्थ स्वभावयात 
स्कन्ध पर्व धम्मानुपस्सना धाइ । 

१. रूप उपादान स्कन्ध 

२. वेदना उपादान स्कन्ध 

३. संज्ञा उपादान स्कन्ध 

४. संस्कार उपादान स्कन्ध 

५. विज्ञान उपादान स्कन्ध 

१. रूप स्कन्ध : रूप स्कन्ध धइगु पृथ्वी, आपो, तेजो, वायो, वर्ण, गन्ध, रस, 
ओज ख: । थ्व च्यागू शुद्वाष्टक, अष्टकलाप हे रूप समूह ख:ः । रूपस्कन्ध 
धइगु ठेल गाडी थेँ ख:ः । ठेल गाडी थ: हे वनीमखु । ठेल गाडी उखे थुखे वनेत 
द्रहं मा: । रूप स्कन्ध थ: हे उखे थुखे वनी मखु । उकियात उखे थुखे यंकीम्ह 
चित्त, चेतना खः । 

२. वेदना स्कन्ध : भित्रि आयतन मिखा, न्हाय्‌, न्हायपं, म्हुतु, शरीर व बाह्य 
आयतन रूप, शब्द, गन्ध, रस, स्पर्शनाप सम्बन्ध जुइवं सुख, दुख, उपेक्खा 
अनुभव जुइ । उकियात वेदना धाइ । साधारणकथं वेदना धयागु स्याइगु 
स्वभावयात जक घाइ । गथेकि दु:ख वेदना, दोमनस्स वेदना ख:ः । तर बुद्धधर्मय्‌ 
वेदना स्कन्ध सुख नं ख:ः । सुख: वेदना, सोमनस्स वेदना सुख: ख: । अथे हे 
उपेक्खा वेदना धका मध्यस्थयात कया तःगु दु । थुकथं महासतिपट्टान सुत्रय्‌ 
सुख वेदना, सोमनस्स वेदना, दुक्ख वेदना, दोमनस्स वेदना, उपेक्खा वेदना 
धकाः कया तःगु दु। 

३. संज्ञा स्कन्ध : मिखा, न्हाय्‌, न्हायूपं, म्हुतु, शरीर, मन पाखे रूप, शब्द, गन्ध, 
रस, आदि नाप स्पश जुइबले विभिन्न वस्तुया आकार प्रकार, रंग, वजन आदि 
म्हसिया वइ । थुपिं उत्पन्न सोचाई, चिन्तनयात संज्ञा धाइ । 

४. संस्कार स्कन्ध : चेतना सहित विभिन्न ज्यायात संस्कार स्कन्ध धाइ । 
चेतनानाप सम्बन्ध दुगु लोभ द्वेष, मोह, मान, दृष्टि, इर्ष्या, श्रद्धा, प्रज्ञा, मैत्री, 
करुणा आदि धर्म फुक्कं संस्कार स्कन्ध ख: । झीसं भौतिक सम्पतिक्थं, 
परिवारकर्थं, कायिक, मानसिक, वाचिककर्थ संस्कार मुंकाच्वनी । थ्व फुक्क 
जम्मा यानागु, जि, जिगु सम्पति धकाः च्वंगु हे सत्कायदृष्टि, मिथ्यादृष्टि खः । 
संस्कार मुंका च्वंतले भव संसार चाहिला च्वनी । 

५. विञ्ञाण स्कन्ध : विञ्जाण धइगु चित्त ख:ः । विञ्ञाण छगू ख: । चेतसिकं 
यानाः चित्त विभिन्न प्रकारय्‌ विभाजन जुइ । चित्त ८९ वटा दु । ध्यानक्थं 
काल धा:सा चित्त १२१ गू दु । 





५४ | धम्माचरण 


आयतन पर्व 


आयतन धडइगु इन्द्रिय च्वनेगु थाय्‌ खः । मिखा, न्हाय्‌, न्हायपं, म्हतु, 
शरीर, मन भित्री आयतन खः: । थुपिँ शरीरनाप संलग्न जुइ । रूप, शब्द, गन्ध, 
रस, स्पर्श, धर्म बाह्य आयतन ख:ः । बाह्य आरम्मणयात भीगु मिखा, न्हाय, 
न्हायूपं, म्हुतु कया: चित्त अनुभवयात कि सुख, दुःख, उपेक्खा अनुभव जुइ । 
उकियात वेदना धाइ । थुकथं भित्री आयतन व बाह्य आयतन मिखा व रूप 
आधारय्‌ विज्ञान दतकि १० प्रकार संयोजन अनुभव जुइ । १० प्रकार संयोजन 
थुक्थं खः । 


क) सत्कायदुष्टि : अहंभाव 

ख) विचिकिच्छा : बुद्ध, धर्म, संघप्रति शंका 

ग) शीलव्रत परामर्श : व्रत आचरणं जक भवचक्रपाखेँ मुक्त ज्वी धयागु भ्रम 
घ) कामराग : कामतृष्णा भुले ज्वीगु इच्छा 

ङ) प्रटिघ : मेपिन्त दुःख बीगु इच्छा 

च) रूपराग : रूप भुवनय्‌ जन्म ज्वीगु इच्छा 

छ) अरूपराग : अरूप भुवनय्‌ जन्म ज्वीगु इच्छा 

ज) मान : घमण्ड 

झ) उद्धच्च : चित्त चञ्चलता 

ज) अविद्या : अज्ञानता 








योगी ६ गू आध्यात्मिक आयतन व बाह्य आयतनयात स्वभाव धर्म खः 
धका:ः भाविता यायेगुयात आयतनपर्व धम्मानुपस्सना धाइ । 


बोध्यंग पर्व 
बोध्यंगया अर्थ बोध ज्वीगु अंग अथवा बोधि अंग ख:ः । उदय व्यय ज्ञान 
निसैंकया: विपश्यना ज्ञान प्राप्त ज्वीगु समय तक्क अवस्थायात बोध्यंग धाइ । 
विपश्यना ध्यान च्वनेबले बोधि अंग यक्व गुहालि याइ । बोधिअंग ७ वटा दु। 
१. सति सम्बोध्यंग : होश तयेगु, स्मृति ध्याननाप सम्बन्ध वइच्वंगु होश । 


गथे कि आनापाना ध्यान च्वनेबलय्‌ श्वास आश्वास प्रश्वासयात होश तया 
च्वनेगु ख: । 

२. धर्मविचय सम्बोध्यंग : श्वासयात होश तत ज्ञानयात प्रकट यायेगुहे 
धम्मविचय ख: । थःगु ज्ञान श्वासयात विमर्शन यायेगु ख: । श्वास विभिन्न दु 
गथेकि ख्वाउँगु, क्वा:ःगु, ताहाक:गु, चिहाक:गु श्वासयात कया: विमर्शन यायेगु 
खः । ध्यानया अनुभव यक्व दतकि श्वासया थज्यागु विभिन्नता चाया वइ । 


३. वीर्य सम्बोध्यंग : वीर्य मदयेक छुँ हे ज्या जुइमखु । अधिष्ठान पुरा यायेत 
वीर्य माः । ध्यान यायेत नियम कवातुक्क पालन यायेमा: । अले जक ध्यान 
बाँलाक च्वने फइ । थुकियात साथ बीम्ह वीर्य खः । 


४. प्रीति सम्बोध्यंग : प्रीति धइगु मानसिक सन्तुष्टि, मानसिक आहार ख: । 
मन प्रसन्न, प्रप्फुलित, हर्ष, उमंग ज्वीगु स्वभाव खः । प्रीति उत्पन्न जुया 
च्वनीबलय्‌ मनूपिसं आहार मकासे न्हेन्हु तक्क ध्यान च्वनेफु । १६ ब्रम्हलोक 
मध्ये आभस्सरा व्रम्हलोके प्रीतियात आहार कया देवतापिं च्वनीगु ख: । 


५, प्रश्नब्धि सम्बोध्यंग : हलुकापन स्वभाव, आनन्द ज्वीगु स्वभाव ख:ः । 
ध्यानयात प्रश्नरब्धि मदयेक मगा: । 


६. समाधि सम्बोध्यंग : थःगु मने दुगु राग, द्वेष, मोहयात क्वसिकेगु । गथे 
कि गिलासय्‌ दुगु फोहर लःयात पलख मसंक्‌से तया तल धाःसा लिपा व 
ल: सफा जुइ । ध्यान आरम्मणयात एक्कगता जुलकि समाधि जुइ । समाधि 
जुलकि गिलासयागु ल: सफा ज्‌ थें झीगु मने दुगु राग, द्वेष, मोह क्वसिना 


मन यच्चुसे च्वनी । 

७. उपेक्खा सम्बोध्यंग : तत्रमज्झता, समता यायेगु स्वभाव । बाह्य 
आरम्मणयात समता भाव याये मफुृत धाःसा मन आकुल व्याकुल जुइ । 
समाधि जूगु चित्त आकुल व्याकुल जुइ । उकी ध्यान च्वनेबले दिट्ठे दिट्ठमतं 
(खनासा खना मात्र) सुत्ते सुत्तेमतं (न्यनासां न्यना मात्र) याये फयेकेमा: । 
न्ह्यागु ध्यान यायेत नं सप्त बोज्झङ्ग मदयेक मगा: । 


प्यंग्‌ आर्यसत्य पर्व 
सम्यक्‌ सम्बुद्धया मूल उपदेशकथ प्यंगू आर्यसत्ययात कना बिज्याःगु दु । 


१. दुःख सत्य : दुःख 
२. दुःख समुदय सत्य : दुःखया कारण 

३. दुःख निरोध सत्य : दुःखया अन्त 
४, दुःख निरोधगामिनी प्रतिपदा मार्ग सत्य : दुःख अन्त यायेगु मार्ग 


१. दुःख सत्य : जन्म ज्वीगु, बुढा ज्वीगु, रोगी ज्वीगु, सीमा:गु, मयोपिनाप 
च्वनेमाःगु, योपिंनाप बायेमालीगु दुःख, मनं इच्छा यानागु पुरे मज्वीगु दुःख, 
संक्षिप्त पंचस्कन्ध धयागु हे दुःख । 

२. दुःख समुदय सत्य : दुःखया कारण । प्रतीत्य समुत्पाद अनुसार दुःखया मूल 
कारण तृष्णा ख: । 


३. दुःख निरोध सत्य : दु:ख अन्त याये ज्यू धका:ः थुइके फइगुहे दुःख निरोध 
सत्य ख: । दुःखया कारण तृष्णायात निर्मूल यातकि दुःख निर्मूल ज्वी अले 
निर्वाण प्राप्त ज्वी । 
४. दुःख निरोधगामिनि प्रतिपदा मार्ग सत्य : थ्व दुःख निरोध मार्ग खः । 
अत्तकिलमथानु योग - शरीरयात यक्व दुःख पीडा बिया संसारं तरे जुइ धकाः 
विश्वास यायेगु । कामसुखलिकानु योग - शरीरयात यक्व सुख आराम तयेगु 
याना: संसार दुःखं तरे जुइ धका: विश्वास यायेगु । थ्व निगू योग अर्थात्‌ 
मार्गयात तोताः मध्यम मार्ग हे आर्य अष्टांङ्गिक मार्ग ख:। 
आर्य अष्टाङ्गिक मार्ग ८ वटा दु । थुकियात शील, समाधि, प्रज्ञाक्थं स्वंगूकथं 
ब्वथला तःगु दु । 
१. सम्यक दृष्टि : कर्म व कर्म फलया ठीक धारणा | 

प्रज्ञा 


, सम्यक संकल्प : ठीक संकल्प 


० ० 


३. सम्यक वचत : ठीक वचन 
४. सम्यक कर्मान्त : ठीक कर्म शील 
५्‌. सम्यक जीवन : ठीक जीविकोपार्जन 


६. सम्यक व्यायाम : ठीक प्रयत्न 
७. सम्यक स्मृति : ठीक स्मृति समाधि 


८. सम्यक समाधि : ठीक एकाग्रता 

गुरु ओसो म्हसिका 


1 नलिनी कमल तुलाधर राजकर्णिकार 


ओसो छम्ह तसक प्रसिद्धम्ह बुद्धपुरुष ख: । ओसोया अर्थ (00290) 
सागरय्‌ विलिन जुइगु खः । वयूकःया जन्म मां सरस्वती व बा बाबुलपाखें 
सन्‌ 1931 1060. 11 स छगू मध्यम परिवारय्‌ मध्य प्रदेशया कुचावडा धैगु 
थासे जन्म जुल । गृहस्थ नाँ चन्द्रमोहन जेठ (ओसो)या बाल्यकाल अप्वधैथे 
अजिनाप बितय्‌ याना बिज्याःगु धका: कना तःगु जुयाच्वन । 


ओसो जन्म जूबले ज्योतिष न्ह्ययूदँ जक म्वाइ धका:ः जात: हे च्वयामतःगु 
जुयाच्चन । तर न्ह्ययूदँ लिपा भविष्यवाणी याःम्ह ज्योतिष ओसोयात नापलात 
धकाः कना बिज्याःगु दु (दयाच्चन) । 


ओसोया जन्म : न्हापा भारतया भचा बुझ्केत थःछँँ वनेगु चलन दु । 
गथेकि सिद्धार्थ कुमार जन्म जुइन्ह्यो नं महामायादेवी थःछँँ वनाच्वंबलय्‌ लँय्‌ 
व्यथा जुया: लुम्बिनी बनस सिद्धार्थ कुमार जन्म जुया बिज्याःगु खः । अथे 
ओसोया मां मचा बुइकेत थ:छँ किजानाप वनाच्वंगु खुसी बाः तसक वयाच्वंगु 
जुयाच्चन खुसी तरेयायेत डुङ्गा च्वना वनेमा:गु जुयाच्चन । डुङ्गा चलय्‌ याइम्ह 
माझि व मिजंम्ह सु नाता परेज्‌ धका:ः न्यन । ओशोया मां नं जिम्हि किजा 
धका:ः धया बिज्यात । माझि धाल “अथे खःसा पाजु भिचाया नाता जूगुलिं 
डुङ्गाय्‌ सवार याके मखु ।” अले अन मन्दिरय्‌ च्वना च्वंम्ह पुजारी माभियात 
धया बिज्यात “थ्व प्वाथय्‌ च्वंम्ह मचा चानचनुम्ह मखु, लिपा थ्व मचा संसार 
यक्को मनूतयूत तरय्‌ याइतिनि छँ छाय्‌ ग्यायेमा:ःगु धाल । अले माझि खुसि 
तरय्‌ यातना यंकल । 

लिपा हान थ:छँ च्वना च्वंबले खुसि बा: वया कोठा लः दुहाँ वल अले 
ओशोया माया प्वाथय्‌ तक ल:ः वया: ल: घटे जुयावन धकाः ओशोया मांनं कना 
बिज्या:गु ख: । ओशोया थ्व जन्म सिके न्हापा तिब्बतय्‌ जन्म जूगु जुयाच्वन । 
अनं लामा जुया: नीछन्हु तक ध्यान प्रतिज्ञा याना च्वंबलय्‌ झिंच्यान्ह दुखुनु 
छम्हसिनं लिउने वया छुरी सुया स्याना बिल । ७५० वर्ष लिपा ओशो जन्म 
जूबले स्वन्हु तक छुँ नं मन, ख्त्र नं मख्नः, न्हि नं मन्ह्यू छाय्‌ धाःसा 
नीछन्हुयागु अधिष्ठान बाँकी दुगुलिं थथे जूगु धका ओशो कना बिज्यानातःगु 
दु । थ्व खँ वयूकःयागु किताब "0॥1110565 9 _001060 0110101" य्‌ दु । 


वय्‌क: ज्ञान प्राप्त जुइधुंका: नं कलेज 8.. ॥1 ?211050011%, 0.9 
0411 001696 पाखे पास याना बिज्यागु खः । अनंलि (0४61 ४ 
5990 पाखे ।॥.०., णज)ल0 नं पास याना बिज्यात । अनहे कलेज 
वयूक: । 6061 नं जुया बिज्यात । वय्‌कःया स्वभाव धाःसा क्रान्तिकारीम्ह 
ख: । तर्क वितर्क वाद-विवाद याये तसक न्ह्या: । वय्‌कःया सोच फरक 
किसिमयागु जुया: कलेजय्‌ ताःकालतक ज्या मया: । 

अन: लिपा सन्‌ १९६०-१९६६ तक भारतय्‌ थाय्‌ थासं तीर्थयात्रा 
बिज्यात । देशय्‌ थाय्‌ थासय्‌ चाःहिला ध्यान शिविर प्रवचन बिया बिज्यात । 
वयूकले ध्यान यक्को विधि स्यना बिज्याःगु दु । वय्‌कःया छगू प्रवचनय्‌ ११२ 
वटा ध्यानया विधिया बारे कना बिज्या:गु “विज्ञा भैरव तन्त्र प्रवचन” ख: । 


२६ सेप्टेम्वर, १९७० य्‌ वयूक: “भगवान श्री रजनीश” धका: प्रसिद्ध 
जुल । थःथम्हं भगवान धाल धका:ः तःधंगु विवाद जुल । ओशो धया बिज्यातकि 
हरेक मनूया मन भगवान दु । सन्‌ १९७१ य्‌ वय्‌क: बम्बय्‌ स्वन्हुतक्क च्वना 
बिज्यात । अ्नलि सन्‌ १९७४ य्‌ वयूकःलं पुना क्रगाउँ पार्क 0510 
॥60112101901 रि25011 धका: ध्यान आश्रम स्थापना याना बिज्यात । वय्‌कलं 
न्हि न्हि सुथे छक बहनी छक धर्म देशना याना बिज्याइ । बहनीया प्रोग्रामय्‌ 
सन्यास बिइगु, शक्तियात ध्यान याका बिज्याइ । सन्‌ १९७८ जिपिं पहिला पुना 
वनाबले अनया प्रोग्राम सेट थथे ख: - 


6901110 7901) - सक्रिय ध्यान (0%/1901119 1/60110101) 
8901110 1090) - धर्म देशना 
11 9110 121100) - विपश्यना, आदि ध्यान 

12100110 2 001 - आराम, न्ह्यान्ह्यापिनि ओशोयागु प्रवचन जुइ । 


3101110 4 1901) -चादर ब्राम्ह ध्यान 
50001106000) - कुण्डलिनी ध्यान 
7121110 8101) - ओशो दर्शन संन्यास बिया बिज्याइ 


संन्यास बिया बिज्याइबलय्‌ मिर्जपि जूसा न्ह्योने “स्वामी” तइ, मिसापिँ 
जूसा मां धका नाँया न्ह्योने तया बिज्याइ । वयूकःयागु संन्यास तसक अ:पुक 
न्हृुगु तरिकायागु खः । संन्यास कायेधुंकाः नं परिवारय्‌ च्वना:, ज्या याना: 
ध्यबा कमाये यानाः परिवारयात पालन पोषण यायेज्यू । वयूकःया अनुसार 
संन्यासी जुया: धकाः छुँ त्वतेमा: धइगु मदु । परिवारय्‌ च्वना:ः ध्यान भावना 
याना: मैत्रीपूर्वक जीवन न्ह्याकायंकेगु ख: । वय्‌कःया मुख्य उद्देश्य खः ध्यान 
व मैत्री यायेमा: । लिपा जिपिँ सन्‌ १९८८ य्‌ वनाबले बहनी 7 001110 8 0) 
तक्क धर्म देशना याना बिज्याइ । जिपिँ वनाबले “मेरा हे जोगी मेरा” धड्गु 
प्रवचन जुयाच्वंगु ख:ः । थ्व प्रवचन गोरखनाथया बारे कना बिज्यानातःगु खः । 
गोरखनाथ धैम्ह नं छम्ह सिद्ध बुद्ध पुरुष ख: । छन्ह सूत्र कनी, छन्हु प्रश्न याना: 
कना बिज्याइ । वयूकलं लाखं मयाक किताब ब्वनातःगु दु । हरेक बुद्ध पुरुषपिं 
बारे अध्ययन यानातःगु दु । पाँच हजार नं मयाक वयूकःयागु प्रवचन दु। थ्व 
प्रवचन फुक्क टेपय्‌ भरय्‌ यानात:गु दु । आ: ला थ्व फुक्कं पाँच सय भाषाय्‌ 
किताबय्‌ प्रकाशित जुइ धुंकल । 


अथे वय्‌कलं गौतम बुद्धया धम्मपद विषयलय्‌ १२२ वटा धर्म देशना 
याना बिज्याःगु दु । अथे गौतम बुद्ध, कृष्ण, गोरखनाथ, मीरा, कबीर दास, 
महावीर, शिव, जैन, जेनमाष्टर, उपनिषद, योग इत्यादिबारे कना बिज्याःगु दु । 


। 2010 92 लय्‌ वैशाली महामारी रोग जूगु अवस्थाया खँ कना 
बिज्यानात:गु दु । आ: भझिथाय्‌ कोरोना "0०५० 19" या महामारी जुयावःगु 
थें भगवान बृद्धया पालय्‌ नं वैशाली महामारी जूबलेया बाखं धम्मपद कनातइ 
बिज्या:ःगु ख: । सूत्र थथे ख: - 


“मत्ता सुखपच्चिगा पस्सं च विपुल सुखं । चजे मत्ता सुखं धीरा सपस्स 
विपुल सुख ।” अर्थ - विपुल (तःधंगु) सुखया लागि अल्प (चीधंगु) सुख लाभ 
यायेमा: उकि धीर पण्डितपिसं विपुल सुख खंका: अल्प सुख त्याग याइ ।” 

थ्व सूत्रयागु प्रथम दृश्य छगू समय भगवान बुद्धया पालय्‌ वैशालीइ 
दुर्भिक्ष महामारी फैलय्‌ जुया:ः मनूत खिचात सीथें सिनाच्चन । तसक महामारी 
फैलय्‌ जुयाच्वन । न्ह्यागु उपाय यासां लगय्‌ मजुल, न्ह्यागु वासलं नं ठिक 
मजुल । अथे जुया वैशालीया लिच्छवी राजा भगवान शास्तायात थन बिज्याके 
माल धका: मतीतया राजगृहलय्‌ वना भगवान शास्ता वैशाली बिज्याकल । 
भगवान शास्ता वैशाली थ्यना बिज्यायेवं अन देशय्‌ रोग व्याधि कम जुया 
वन । सिमात नं हराभरा जुयावल, वा नं वल, सिमाय्‌ फल, स्वां नं ह्वया 
वल । प्रजा सकलें प्रसन्न जुल । भगवान शास्ता बिज्यायेवं चमत्कार थें जुल । 

थथे जूगु खना नाप बिज्यापिं भन्तेपिँ तसकं गजब जुल । अले भन्तेपिसं 
तथागतयात थ्व गथे जुया: चमत्कार जूगु धकाः भगवान शास्ता याके न्यना 
बिज्यात । भगवान शास्तानं थथे धया बिज्यावं थ्व खँ थौंयागु कर्मया फल 
मखु । पुर्वजन्मयागु कर्मफल ख: धका:ः कना बिज्यात । 


पूर्वकालय्‌ गौतम बुद्ध बोधिसत्व बलय्‌ शंख नांदुम्ह ब्राह्मण जुयाः 
जन्म जुया च्वंबलेयागु कर्म ख: । उगु बखते पुसा पिना तइगु कारण यानाः 
थौं थ्व फल प्राप्त जूगु ख: । बोधिसत्व जुयाबले प्रत्येक बृद्धया चैत्ययात पूजा 
याःगु निष्पक्ष भावं परयागु धर्म, थ:गु धर्मया चैत्य धका: बिचा: मयासे पूजा 
यानागु अल्प कर्मया फल ख:ः धकाः गौतम बुद्ध कना बिज्यात । 

फी मनूत धैपिं दुःख जुलकि तिनि धर्म लुमंका: धर्म याइ । अले झीत 
मन आनन्द जुइ । यदि भीसं सुख बलय्‌ हे धर्म, ध्यान कर्म यात धा:सा महा 
सुख प्राप्त जुइ । दु:ख जूबले ध्यान यासां मन हे थासे तये फैमखु । उकि झीसं 
न्हिथं भावना यायेगु यायेमा: । मन आनन्द जूबले ध्यान यासाँ जक मन थासय्‌ 
तयेफइ । 


ओशोया मुख्य शिक्षा धैगु ध्यान व मैत्री ख: । झीसं व्यवहारय्‌ च्वने 
बलय्‌ सकल नाप मैत्री व प्रेम यायेमाः । 


सन्दर्भ सफू : 

१. एस धम्मो सनंतनो “धम्मपद”, प्रकाशक : 116 रे61061 ?2०0॥19 
।100३७ 12४. । 10. 50 रंगाव पार्क, पूना । 

२. '0॥1112565 0 001061 11॥01000', प्रकाशक : 116 रे610061 
[200॥51110 ।॥००$३७ २. । 0. 

अमेरीकाया शिक्षण ख्यलय्‌ 
/1101प01171€655 


201 श्रद्ढा कमल तुलाधर ताम्राकार 
सिकागो, यु.एस.ए. (05/) 


सुत्रमध्ये योगु सुत्र “मंगल सुत्त' ख: । 
“बाहुसञ्च च सिप्पञ्च, विनयो च, सुसिक्खितो । 
सुभासिता च या वाचा च, एतं मङ्गल मुत्तमं ॥” 


अर्थ - बह्श्रुत दयेकेगु, शिल्प-विद्या सयेकेगु, विनयय्‌ सुशिक्षित जुइगु, 
सुभाषित जुइगु - थुपिं मङ्गल खः । 


जि थन अमेरीकाय्‌ वया: शिक्षण पेशाय्‌ लगय्‌ जुयागु झिंगुदँ दत । थ्व 
पेशाय्‌ वनेत £:011% 0111011000 £:0000100 या शिक्षा कया: देशया विनय 
अनुसार जीवन यापन याना: सुभाषित जुया: थ्व लजगा: न्ह्याका च्वना । 

अथेहे चतुव्रह्म विहार अथवा झीगु मनमा प्यंगू अवस्था मैत्री, करुणा, 
मुदिता व उपेक्षा व्यवहारिक कं थःगु ज्याय्‌ छ्यला वयाच्वना । 

थन अमेरीकाय्‌ ०८9061110१/001 अथवा स्कूल चाइगु महिना सेप्टेम्बर 
खः । न्हृगु भर्ना न्हून्हृपि मस्त कक्षाय्‌ दुहाँ वइगु । थ्व इलय्‌ ३-५ तक्कया 
उमेरपिं मस्त २० म्हति जिगु कक्षाय्‌ दुहाँ वइ । अथवा 1216-501१001 धका: नं 
धाइ । उगु इलय्‌ मस्त मांपिं पारेँ नकतिनी तापाक च्वनेगु कारण इपिं पहिला 

तसक ख्वयेयो सकलेँ ला मखु २० म्हय्‌ भझिम्ह मस्त ख्वइपिं, मांपिं नाप बाय्‌ 
मफुपिँ दु । थुकियात 560619100 ।$5०७ नं धा । गुगुपिँ मस्त तसक ख्वइ, 
अले थुगु इलय्‌ जिपिं शिक्षिकापिसँ (2900161) कसिक घयुपुना इमित म्हय्‌ 
छयने वास्या वास्या याना: मैत्री बीगु । शायद छम्ह मामं ब्यूगु मतिना थें खः । 
स्कूलया 501200॥९ अनुसारं इमित न्हिच्छिया स्वक: 81001(82, । 000 
अले 5100165 धका: नं नकेमा: । गुम्हं गुम्हे मस्त बांलाक नये मस: अले 
चम्चा ज्वंसा ल्हाः थरथर खा: म्हुतुइ दुछवये मसःपिं नं दु । अयापिं मस्तयूत 
म्हुतुइ खाना चुलाकाबीगु थःगु करुणा चित्त तया: । 


अले स्कुलय्‌ वया: इमिसं गुलिनं सयेका काइ, थःगु नां च्वयेगु म्ये 
हालेगु उकियात प्रशंसा याना मुदिता चित्त स्वयेगु । इमिसं या:ःगु ज्याय्‌ प्रशंसा 
यायेगु तालि थायेगु पुरस्कार बीगु । थ्व हे पेशाय्‌ तटस्थ भाव तया: फुक्क 
मस्त उति खना: व्यवहार यायेगु । 


गोयन्का गुरु धइ बिज्याःथें मन शुद्ध निर्मल जुल धा:सा थ:गु जीवनय्‌ 
पारस्परिक सम्बन्ध बढे यायेफइ, अले मैत्री, करुणा, मुदिता व समता थेंजाःगु 
सद्गुण वृद्धि याये फइ । उकि याना:ः जीवन व्यवहार सुधार ज्वी । मन नं 
सन्तुलित जुयाच्वनी । 


अथेहे जिमिगु ज्या यायेगु इलय्‌ शिक्षण पेशाय्‌ ।॥॥1010॥1655 छयला 
वया च्वनागु दु । थन ।/100॥1655 या परिभाषा थथे ख: । न्ह्यागु ज्या 
याःसां ध्यानपूर्वक अथवा होशपूर्वक यायेगु, हथाय्‌ मचायेगु, शान्तपूर्वक ज्या 
यायेगु व न्ह्यागु ज्या याःसाँ अथवा मस्त म्हितेगु ज्याय्‌ नं इमित पालंपा 
म्हितके गु । 


जिमिगु रि001106 अथवा $०१९००॥७ कं 0100 7116 धकाः १० 
मिनेटयागु मस्तेगु 010०) ।/66119 ज्वी । अले व इलय्‌ सकलें मस्त 
चाकःलि पाँपाँ म्हितेथेँ वं वड्गु वं वइगु ल्हा ज्वना सकलें तपागु लासाय्‌ 
छचाखेरं फ्यतुइ । निम्ह शिक्षिका मध्ये मेम्ह शिक्षिकां मस्तेत निर्देशन बिया 
हइ्‌ । "10105 01 1900, 0056 ४०० €/७$" उलि धायेवं सकलेँ मस्तसें 
थःगु ल्हापा मुले तया: मिखा तिसी । गबलेँ 1200161 घण्टीया आवाज 
अथवा 011116 या आवाज बी । शिक्षिका "0०३७ ४०० ९४७५", "1816 9 

0660 0169) ॥), 1916 9 0169) 00" धका: निर्देशन बी । अथे हे २/३ 
मिनेटया शा॥॥9 ज्वी । 0061 ४०० ७५७5 धका: सः: ब्युब्यु घण्टी थाइ । अले 
मस्तसेँ मिखा पिलिपिलि याना विस्तारं कना हइ । हान शिक्षिका "5100 
%०७। 0111, 106 ॥॥(8 812९" धाइ । थुक्थं मस्तेत छगू किसिम ध्यान तयाः 
सुथय्‌यागु रि001॥16 शुरु ज्वी । 


थ्व छगू न्हू वःगु प्रविधि अथवा 120110002 ख:ः । उकियात "0910 
0105510011" धका: नं धा: । थौंकन्हे 212-501001 निसेँ ।॥011-501001 
तक्क विभिन्न । 6४6 कर्थ तयार याना तःगु, 0०11००॥०११ खः । थुकी 
विभिन्न 120१11006 कर्थ जिमिसं छ्यला च्वनागु 86॥% 812911, 1190 
छ।045, रि॥॥1100५/ छा829॥1 अले $012116 छा845॥ ख:ः । 


0910 0105510011 1201010065 यानाः मस्तेसं नं थःथम्हं 56 
0011॥01 यायेत यक्व्र तिबः दु । थुकि यानाः शिक्षिकापिंत नँ साप अपुका 
ब्यूगु दु । गुम्हं गुम्ह मस्त छथाय्‌ सुंक मच्चनिपिं उखेँथुखेँ तिंक तिंक न्हुया 
जूपिँ अथवा छथासं मच्चनीपिँ थनया भाषं धाल धाःसा //1011101 पर्शीणा 
।1/06190 सो 01501061 (0101110) धकाः नं धा: । अया:गु लक्षण दुपिं 
मस्तेत थ्व 0010 01955100101 अथेहे, ।/॥101011655$ नं यक्व ज्या अपुका 
ब्यूगु दु । 


००० ०७ 


॥१00॥16558 याना: जिमिसं अप्व: मस्त तसकं तंचाइपिं, पासापिँ 
नाप ल्वाइपिं, दाइपिं, खेलौना लाकाकाइपिं दत धाःसा थज्याःपिं मस्तेत 
/१०916551४6 धाइ । अले शिक्षिकापिसं उगु इलय्‌ व मचायात छथाय्‌ ल्हाः 
ज्वना 0917 210066 अथवा (006 1006 य्‌ फ्यतुका: बुलु सास: ल्हाका: 
001101 य्‌ हया भचायात शान्त यायेगु । अथेहे £0510101, /19/61/ 
जूपिं मस्तेत नं ।॥॥0010॥1255 विधिक्थं "186 9 0660 0109 ॥), 1966 
9101091 00" याना: यक्व सकरात्मक लिच्वः नं वया च्वंगु दु । थुकी नं 
विभिन्न प्रविधि क्थं ।र॥॥100// 8120, खि) ४661 818281019 धकाः दु । 
फयूलिंँचायात ता:ःहाकयूक चीहाकय्‌क सासलय्‌ फय्‌ बीगु । जिमिसं छ्यलेगु 
थुपिँ निगू ख: । २॥॥1100/ 3/2911119 धायेबले मुलपतिं थ्याना: ल्हाः निपां 
च्वय्‌ छवइ । र२ि॥॥1100५/ आधार याना: सास: दुकया हान ल्हा: निपां क्वतहया: 

सास: पित छुवइ । 211 ४661 (फयूलिँ) छग: बिया:ः 810५/ ४०० ४110 
धायेगु थुकी नं ताःहाक चिहाक: सास: 810// यायेबलय्‌ गुगु किसिम फयूलिं 
चाःहिली मस्तेत उकीनं ध्यान बीका तयेगु । 

झीसं स्यूक्थं ३-५ वर्ष दुपिँ मस्तेगु स्वभाव साप चञ्चल, पलख सुम्क 
मच्वनीपिं, चक्चकी, वालावाला सनीपिं, कृटीकृटी सनीपिँ ख:ः । थथे मस्तेत 
मसंकसे सास: दुहां वं पिहाँ व अनुभव याकेगु ध्यानया छगू पाठ ख:ः । 

ध्यानं झीत जक मखु मस्तयगु शिक्षाय्‌ आचरणय्‌ उलिहे उपयोग जुया 
च्वंगु दु । ध्यान धका: इमित मधासे छगूकथं उपयोग व उकिया ?190॥06 
याकेगु शिक्षा खः । ध्यान धयागु उलिहे न्यंकभनं माःगु जुया च्वन । 








धम्माचरण | ६५ 


दान धर्म विषय महत्वपूर्णगु खँ 
21 लोचनतारा तुलाधर 


दान धयागु धर्म आचरणय्‌ न्हापांगु त्वाथ: ख । दश पारमिताय्‌ नं दान 
न्हापा हे वइ । दान शील भावनाय्‌ नं न्हापा हे वइ । दान यानाया पुण्य फल 
कायेत बांलाक थुइके मा: । महायानिकधथं क्यान्छा लामाजुँ वोन्दु' सफुतिइ 
कना तःगु छुँ खँ थन न्ह्यब्वये त्यना । महायानि कर्थ पारमिता धर्म खुगू दु । 
दान पारमिता थन नं न्हापा हे खः । 


दान पारमिता छगुलिइ हे खुगू खुगू पारमिता नं साथय्‌ तया: दान धर्म 
यायेमा: । दान धर्म छगू दया: शील मदुसा व दानया शोभा नं दइ मखु फल 
नँ दइ मखु । गथेकि छम्ह मनू नं दान धर्म याना धका: त्रिरत्न वा देवतापिनिगु 
पूजा याइ । थबलय्‌ देछाइगु पूजाज्वलं पुलांगु पुलांगु नव:गु स्यंगु थ:त मयःगु 
ढ्रृढढै चीजबीज तया: द्यः पुज्यात धाःसा थ्व त्याग यानागु दान ला जुल धायेका 
तर शील पारमिता छति नं मदुनि । दान लिसे शील नं मा: । थ:ःत मयःगु मभिं 
मभिंगु वस्तु त्याग याना: अजागु दानय्‌ शील पारमिता दैमखु । थजागु दानया 
फल गजागु जुइ धायेबलय्‌ बुँइ वा पिना वा सइबलय्‌ फगलि जक सङ थें 
जुइ । उकि दान धर्म यायेबलय्‌ द्यः पुज्याये बलय्‌ दान लिसेँ शील नं मा: । 


दान लिसेँ शील दया: नं मज्यूनि । सह यायेगु क्षान्ति पारमिता मद्‌सा 
दान यानागुया पुण्य धर्म ल्यनी मखु । अष्टमी व्रत धलं दना च्वने बलय्‌ वा 
सुयातं दान बिया च्वनेबलय्‌ सुँ अजापि अज्ञानिपिसं थ:त गिजय्‌ यात नागःतुग: 
यात दान काम्हस्यां नं लोभि जुया: अनेक अनेक सामान फ्वनाच्वन, हालाच्वन 

धाःसा अजागु इलय्‌ बिचाः हे मयासे छकलें त॑ पिहां वयेका छम्ह छम्ह नाप 
जवा: सवा: याना जुल, तं पिकाना ल्वापु याना जुल धा:सा घारघुर सना तं 
क्यना जुल धाःसा दान काःवःपिन्त नुगलय्‌ स्याकल घाःसा क्षान्ती पारमिता 
सहधर्म पुरये जुइ मखु । थम्हं द्वलद्वः दँ तक मुंका तयागु दानादि पुण्य धर्म 
अहंकार व क्रोध क्षणभरं भष्म याना बी । दान, शील व क्षान्ती पारमिता जक 
दया नं दान पारमिता पूमर्वनि । वीर्य पारमिता मदयेक मज्यू । गथेकि दान 
याये धका: मती तया नं छु कारण मार वया दान यानागु पूमवंक दिना बीमाल 
धा:ःसा मंमदया तोता छोत धाःसा व वीर्य मदुगुलिं ख । वीर्य धयागु न्ह्यागु 
ज्या नं पुरये याये धका निश्चय याइम्ह ख:ः । वीर्य मगात कि कार्य सिद्ध जुइ 
सखु । 


आ: हान दान धर्म पूवंकेत ध्यान पारमिता नं मदुसा मज्यूनि । दान धर्म 
याना च्वनेबलयू मन उखेला थुखेला मदेक छोया: याये मज्यू । ध्यान धयागु 
छु छु ज्या यानागु उकी उकी हे मन तयेगु खः । मनं मज्वंगु ज्या छुँ नं सिद्ध 
जुइ मखु । उकि दान शील क्षान्ती वीर्य लिसे ध्यान पारमिता नं मा: । 

आ: वइ षट्पारमिताय्‌ प्रज्ञा पारमिताया खँ । संसारे दकसिबे तघंगु हे 
प्रज्ञा ज्ञान खः । संसारय्‌ धर्म धका: याये अःपु तर सुफल धयागु पुण्य लाये 
थाक्‌ । दान छगु यानागु पुण्य लायेत गुलि थाक्‌ धाःसा थुकी च्वययागु न्यागू 
पारमिता दुसां प्रज्ञा मदुसा अंग पुरय्‌ मजूनि । थ्व न्यागू पारमिताया नं मूलम्ह 
नाय:ः ला प्रज्ञा पारमिता हे ख । विवेक विचार याइम्ह प्रज्ञा ज्ञान हे खः । न्यागू 
पारमिताया मिखा हे थ्व प्रज्ञा ज्ञान ख: । दान यायेगु मती तसांनिसे प्रज्ञा ज्ञान 
नं मा: । प्रज्ञा हे न्यागू पारमितायात चलय्‌ याइ । थुपिं दक्व पारमिताया कारण 
थ:त लाइगु पुण्य फल ला प्रज्ञा हे खः । प्रज्ञा ज्ञान शून्यता लायेत हे थुलिमछि 
धर्म याये मागु । दान छगुलिं बुद्धधद लाये फइ सखु । छगू छगू पारमिताय्‌ 
खुगू खुगू पारमिता जोरय्‌ यायेमा:, थुगु ल्याखं खुगू खुथासं स्वीखुगू पारमिता 
जुल । थजागु थजागु ज्ञान मदेक न्ह्याथे यागु पंचदान, सम्यक भोजन दान, 
महापरित्राण, अष्टपरिस्कार दान यासा नं तघंगु प्रज्ञा फल लाये फैमखु । 
उकिं दान याना जक धया: नं मज्यूगु जुयाच्चन धका बांलाक थुइके माःगु 
जुयाच्चन । 


01 

झीसं न्हिथं लुमंका च्वनेमाःगु खेँ 


1 डा. रीना बनिया तुलाधर 
'परियत्ति सद्भम्म कोविद' 


१. बुद्धसासन धाःगु छु ? 


भगवान्‌ बुद्ध कनाबिज्या:गु अनित्य, दु:ख, अनात्म खंकेगु आर्य अष्टांगिक 
मार्ग विद्यायात बुद्धसासन धा:गु ख:ः । थ्व विद्या लोकय्‌ दतलेयात बुद्धसासन 
दनि धाःगु ख: । गबले थ्व विद्या सःम्ह छम्ह नं ल्यनी मखु, अबले थुम्ह बुद्धया 
सासन लोप जुल धाइ । उकि बुद्धसासन दुबलय्‌ मनुष्य जुइगु दुर्लभ धा:ःगु खः । 


लोकय्‌ छम्ह छम्ह बुद्ध उत्पन्न जुइगु गुलि तक दुर्लभ सीकेत बुद्ध 
उत्पाद नियम सीके । छम्ह सम्यक सम्बुद्ध जुइत ४ गू निसेँ १६ गू असंख्य 
कल्प पारमी पुरयै यायेमा: । प्रत्येक बुद्ध जुइत २ गू असंख्य कल्प पारमी 
पुरये यायेमा: । अग्रश्रावक जुइत १ गू असंख्य कल्प पारमी पुरये यायेमाः । 
महाश्रावक जुइत १ गू लाख पारमी पुरये यायेमा: । साधारण अरहत जुइत 
निगू किसिमयागु पारमी पुरये जूसा गा: । छगू सद्दर्म श्रवण याये दइगु पुण्य 
पारमी दयेमा: । मेगु योनिसोमनसिकार दयेमा: । उकि थौं यदि झीके थ्व निगू 
पारमी दु धाःसा ध्यान याये अल्सी चायेमज्यू । 

बृद्धसासनय्‌ जक श्रमण वा अरहत दइ धैगु उदाहरणकथं बुद्धकालीन 
बाखं न्ह्यथने : 

भगवान्‌ बुद्धया इलय्‌ वसपोल स्वयां न्ह्यो मेमेपिं ६ म्ह धर्म गुरुत नं 
दु । पुरण काश्यप, मक्खली गोसाल, अजित केश कम्बल, प्रकृ्ध कात्यायन, 
संजय बेलटटपुत्र, निगण्ठनाथपुत्र । इपिं दकोसिनँ थःत “जि भगवान” धाइगु 

जुयाच्वन । अले व इलय्‌ सुभद्र परिव्राजक धैम्ह छम्ह विद्वानम्ह दु । इपिं 
छम्हेसिगु नं धर्म उपदेशं सुभद्र परिव्राजकयात चित्त बुझये मजू । गौत्तम 
बृद्धयात नं वं पत्या: मया: । जिं गुलि बुढापिं छिपे जूपिं ६ म्हेसिके न्यनां नं 
चित्त बुझये मजू । आ: थ्व ला नकतिनि २३५ वर्ष दुम्ह नच्चाम्ह तिनि । भचा 
निँ छिपये जुइकि, भचा निं पी धकाः च्वनाच्वंगु । वया प्रश्न न्यनेगुला इच्छा 
दु । सुभद्र परिव्राजकयात जि सःम्ह धकाः अभिमान पनातःगु । गौत्तम बुद्ध 
परिनिर्वाण जुइन धाःबलय्‌ तिनि हथाय्‌ चाल । व ब्वां वया: कुशिनगरय्‌ थ्यंकः 
वल । भिक्षु आनन्द “बुद्धयात आ: दुःख बी म्वाःल”धका: पनेत स्वल । बुढ 
“वयात वयेके ब्यु“्धया बिज्यात । बुद्ध खास वयात हे पियाच्वना बिज्या:गु जिं 
तरे याये मानिम्हधका: । सुभद्रया प्रश्न यको दु । वं न्यंगु प्रश्न मुख्य थ्व खः । 
“छ:पिनिगु मार्गयू अरहतपिं श्रमण दु । मेपिनिगु मार्गय्‌ नं दु ला कि मदु ।” 


बुद्ध धया बिज्यात । “अरहतपिं श्रमणपिँ आर्य अष्टांगिक मार्ग दुथाय्‌ 
जक दइ । उकि थ्व हे छपु मार्ग सतिपट्टान, आर्य अष्टांगिक मार्ग छगू ।” 


२. भीके दयाच्वंगु मिथ्यादृष्टि 


मिथ्यादृष्टि धैगु छु, सम्मादिट्टि या विपरित मिथ्यादृष्टि ख: । झी थथे 
विश्वास दयाच्चनीगु फलानागु मत्योगु यातकि अलक्षिण जुइ फलानागु यातकि 
लक्षिण जुइ आदि । द्यो त॑ चालकि भीत मभिं जुइ । द्यो खुशि जुलकि भिं जुइ । 
मिथ्यादृष्टि जुलकि सुनां छु धाल व हे या: जुइ । गन तक धाःसा, पञ्चबलि 
पुजा तक या: जुइपिं दु । 

मिथ्यादृष्टि धैगु तःगुकथंया दु। गथे कि एकेच ईश्वर निम्माण 
दिट्दि । ईश्वरं हे सकतां याइगु धका:ः विश्वास दयाच्वनीगु मिथ्यादृष्टि । 
अथे हे शास्वतदृष्टि धैगु आत्मा व परमात्मा नित्य शास्वत धका: विश्वास 
जुयाच्वनीगु । अथे हे उच्छेददृष्टि धैगु अहेतुक, अक्रिया, नत्थिक दृष्टि ख: । व 
धाःगु माने सी धुनेवँ सिधल हान कर्मफल नं मन्त, हान जन्म नं मन्त, लखय्‌, 
चाय्‌ दको मिले जुयावनी धैगु विश्वास जुइगु । 

थजाःगु मिथ्यादृष्टि मदयेकेत सम्यकदृष्टि दयेके माल । सम्यकर्दृष्टि 
न्यागू दु । कम्मसकता सम्यकर्दृष्टि, ध्यान सम्यकर्दृष्ट, विपस्सना सम्यकर्दृष्टि, 
मार्ग सम्यकदृष्टि, फल सम्यकर्दृष्टि । थ्व मध्ये न्हापांग॒ कम्मसकता सम्यकदृष्टि 

धर्मश्चवण याना:, धर्म अध्ययन याना: प्राप्त जुइफु । कर्म व कर्मफलप्रति दृढ 
विश्वास जुइगु, थःम्हं यानागु भिंगु मभिंगु कर्मया फल थःम्हं हे भोग यायेमाः 


धका: दृढ विश्वास जुइगुयात कम्मसकता सम्यकदृष्टि धाइ। उकि भझीसं 
फयांफक्व समय धर्मया खँ न्यनेगु, धर्मया खँ ब्वनेगुलिइ व्यतीत या:सा बांलाइ । 


वयां च्वय्‌यागु सम्यकदृष्टि ध्यान सम्यकदृष्टि समथ ध्यान प्राप्त जुइ । 
वयां च्वयूयागु स्वंगू विपस्सना ध्यान अभ्यासं प्राप्त जुइ । 


उकि झीत अपाय दुर्गतिइ यंके फुगु मिथ्यादृष्टि मदयेकेत भझी न्हिथं 
दान, शील, भावना यानाः कृत: यायेमा: । छगू खँ थुइकेमाःगु छु धाःसा 
मिथ्यादृष्टि दयाच्चंक नं दान, शील पुण्यं स्वर्ग वनी । व्रहमलोक नं वनी । तर 
निर्वाण थ्यंके फइसमखु । 


३. बौद्धपिसं छु यायेमा: ? 


उकिं भझी बौद्धपिसं मिथ्यादृष्टि मदयेकेत आर्यअष्टांगिक मार्गय्‌ 
न्ह्याःवनेगु कृत: यायेगु । उखेँथुखेँ द्योयाके फवनेगु मखु । द्यःयाके फ्वंसा (हद 
ब्यूसा वा यदि बि हे ब्यूसा) लौकिक सुख तक बी । व नं भझीसँं न्हापा पिना 
तयागु दःसा, संजोग चूलाःसा, द्योयागु मैत्री आनुभावं झीत प्राप्त जुइफु । 
भझीसं पिना हे तयागु मदुसा द्यर्व नं बी मफ्‌ । उकी नं दान व शील पुण्य 
जुतले ला भझीत संसारय्‌ चाःहिकी तिनि । थ्व जीवनय्‌ प्राप्त जुयाच्वंगु सम्पत्ति 
दको मसानय्‌ सीम्ह गोतूमवंतले जक खः । 


उकि झीत माःगु लोकुत्तर सम्पत्ति खः गुगु द्योयाके फवनां दइगु मखु । 
दान, शीलया पुण्यया आधारय्‌ ध्यानया बलं जक प्राप्त जुइगु लोकुत्तर धन ख: । 


४. लौकिक धन स्वयां महत्वपूर्ण लोकुत्तर धन 


झीगु मनय्‌ यको हे लोभ लालच, इच्छा आकांक्षा वयाच्वनी । छगू 
इच्छा पुरा जुइ भचा लिपा हान मेगु इच्छा वइ । झीत गात धैगु गबलेँ जुइ 
मखु । थ्व मनं झीत अथे हे याका तइ । उकि मनयात संयमित यायेत झीसं 
दान, शील पुण्यया जग दयेकाः भावनारुपि पुण्य कार्य यायेमा: । 


गथेकि सिद्धार्थकुमारयात स्वयेनु । सिद्धार्थ कुमारं बोधिज्ञान लायेत थःगु 
सार वैभव त्याग याना: भिक्षा फ्वना: नयेगु याना बिज्यात, बोधिज्ञान लायेया 

निति । झी जुलं भौतिक सम्पत्तियागु जक ल्यू ल्यू ब्वाँ वना: ध्यान हे याये 
मलाः । स्वसा का ! सिद्धार्थ कुमार व झी गुलि पाःगु । 

छगू उपमा बी, गर्न छँय्‌ मिं नल धाःसा छँ थुवाःनं न्हापाँ छु यायेमाल । 
दमकल सःते माल, मूवंगु वस्तु फयांफक्व मिं मथ्यूनिबलय्‌ बचये यानाः 
हयेमाल । थ्व मि गथे जुयाः च्याःगु थें, सुनाँ मि तल थें धकाः चिन्तन मनन 
नि यानाच्चनेगु मखु । सामान बचये याये मफुगु दको मिं भष्म जुया: फुइ । 
अथे हे धयाथेंतुँ झीके नं राग, द्वेष, मोह रुपि थी थी ११ गू मि च्यानाच्वंगु दु 
धका: भगवान्‌ बुद्ध 'आदिनव सुत्र'य्‌ कनातःगु दु । थ्व च्यानाच्वंगु मिया दुने 
पुण्य कर्म कीमति ख: । दकसिबे कीमतिगु पुण्य ध्यानकर्म ख: । भझीगु शरीर 
मिं च्यानाः खरानी मजूतले ध्यानरुपी कीमति पुण्य गुलि फु उलि सञ्चय 
यायेमाल । 


५. मन हे मुख्य 


भझीसं थःगु चित्तयात यको ब्वांवंका तये धुन । आ: भीसं ध्यानयागु 
अभ्यास याना: चित्तयात नियन्त्रण यायेगु पाखे कृत: यायेमाल । छायधाःसां 
चित्त वा मन हे मुख्य खः। चित्ते न नयति लोको' अर्थात लोकयात वा 
शरीरयात चित्त हे संकाच्वंगु दु, चलये यानाच्वंगु दु । संसार दयेकूगु, संसार 
खडा याःगु, संसार चलये याःगु चित्त खः । बांलाःगु दयेकीगु, बांमलाःगु 
दयेकीगु चित्त खः । चित्त हे काय, वचन कर्म याकीगु । नर्कयागु लँ नं मनय्‌ 
दु, व खः क्रोध । प्रेतयागु लँ नं मनय्‌ दु, व खः लोभ । पशुयागु लँ नं मनय्‌ 
दु, व खः मोह । असुरयागु लँ नं मनय्‌ दु, व खः अभिमान । 


नर्कय्‌ न्हापा है लँ चायेकात:गु मखु । अकुसल कर्म थ:थ:म्हं दयेकी । नर्क 
दयेकातःगु सुनां मखु । थःम्हं दयेकाः वनीगु ख: । लोभ, क्रोध, मोह, अभिमान 
मदयेकाः थनं हे थःगु नर्क बन्द यायेगु खः । मनं हे अपाय दुर्गती, देवलोक, 
ब्रह्मलोक, निर्वाणया लँ चायेकी । लोभ, क्रोध आदि क्लेशं झीत जन्मजन्मान्तरं 
स्याना वयाच्वंगु दु । कोरोना भाइरस स्वयाँ तसकं भयंकरम्ह भाइरस झीगु 
मनया क्लेश । उकि मनयात शुद्ध यायेत ध्यान हे च्वने मा:गु जुल । 

६. ध्यानयागु परिचय 
७ ध्यान लुखः : 


'झीगु मन तसक चञ्चल जू, स्थिर मजू । ध्यान धयागु थ्व चञ्चलगु 
मनयात एकाग्र यायेगु, स्थिर यायेगु अभ्यास खः । ध्यान यात धायेवँ मन 
नियन्त्रित जुइ अले थुकि मनयात एकाग्र याइ । ध्यान मनय्‌ उत्पन्न जुड्गु 
लोभ, रिस, ईर्ष्या थेंजाःगु मयल अर्थात फोहरयात वांछोया: मनयात शुद्ध याइ । 


७ ध्यान गथे यानाः च्वनेगु : 


ध्यान यायेगु थाय्‌ शान्तमय जुइमा: । ध्यान च्वनेबलय्‌ थ:त गथे अःपु 
अथे हे मुलेपतिं थ्याना: फेतुइमा: । जँ तप्यंक तया: आरामपूर्वक च्वनेमा: । 
देपागु ल्हा:पा क्वय्‌ तया: जवगु ल्हाः च्वय्‌ तयेमा: । मिखा हल्का तिसी मा: । 
अनं लिपा सास: दुहांवंगु व सास: पिहां वंगुलिइ ध्यान बीमा: । दुहांवःगु 
सास:यात दुहां वयाच्चन धका: चायेकेगु हान पिहांवःगु सास:यात पिहांवन 
धकाः चायेकेगु यायेमा: । मन थुखेउखे बिस्युंवंसा (पिहांवंसा) हानं सासलय्‌ 
केन्द्रित यायेमा: । थथे पटक पटक प्रयास यायां वन धायेवं मन श्वास 
प्रश्वास प्रकियाय्‌ एकाग्र जुयावइ । श्वास प्रश्वास प्रक्रियायू मन एकाग्र यायेगु 
ध्यानयात आनापानसति ध्यान धाइ । सति धाःगु सजग जुइगु धाःगु । 


भझीगु मनं आपा: याना: अतीतयागुबारे विचार यायेगु, भविष्ययागुबारे 
कल्पना यायेगु याना च्वनीगुलिँ मन चंचल जुयाच्वनी । अतीत, भविष्य झीगु 
ल्हाःतिइ मदु । उकि वर्तमानययागु स्वासय्‌ जक ध्यान बीगु ख:ः । शुरुइ ध्यान 
यायेबलय्‌ सास: दुहांवंगु पिहांवंगु जक चायेके फःसां पर्याप्त गा: । 

न्हापाँ सास: दुहां वं पिहां वं चायेकेगु । मन आपा: पिहांवंसा गणना 
समाधि अभ्यास यायेगु । छज्व: सास: दृहांवं पिहांवँ जुलकि १, हान मेगु पटकय्‌ 
२ यायां १० तक यायेगु । अले हानं उक्थं हे १ निसेँ शुरु याना: १० तक सास: 
दुहाँ वं पिहां वं चायेकाच्वनेगु । 

वयां च्वयूयागु तरिका अनुबन्दना समाधि यायेगु । सास: दुहांवँ पिहांवँ 
जुइबलय्‌ शुरुनिसेँ अन्ततकयागु अवस्था चायेकेगु । व भवलय्‌ प्वाः फुलये 
जूगु, वा छाती फुलये जूगु तक नं चायावइ । 

वयां च्वयूयागु तरिका फुसन समाधि । म्हृतुसिया च्वय्‌ व न्हायूच्वकाया 
क्वसंदुगु छक्‌ थासय्‌ जक ध्यान बिया: अनथाय्‌ स्पर्श जुया: सास: दृहांवं पिहांवं 
जुयाच्वंगु चायेकाच्वनेगु । 


७. ध्यान छाय्‌ यायेमाःगु ? 


मनूयागु मन हे प्रमुख ख:ः । मनूनं न्ह्यागु ज्या चाहे बांला:गु जुइमा, 
चाहे बांमला:गु जुइमा उकिया शुरु मनं हे जुइ्गु खः । उकि मनयात शुद्ध तथा 
परिशुद्ध यायेगु अतिक जरूरी जू । थ्व ज्या ध्यान यानाः जक सम्भव जुइ । 
ध्यान यात धायेवं मनया शक्ति बल्लाना वइ । गथे शरीर बल्लाकेत न्हिं निसाः 
स्वसा: नयेमा:, अथे हे मन बल्लाकेत ध्यान च्वनेगु आवश्यक जू । उकिं मन 
बल्लाकेत ध्यान यायेमा: । 


बुद्धयागु धर्म अकालिको खः । थुकि तुरुन्त हे फाइदा क्यनी । गथै 
स्वास्थ्यय्‌ फाइदा जुइ, मन बल्लाइ आदि । दैनिक जीवनय्‌ ।/॥100॥1655 
0190८6 यायेफइ आदि । ध्यान याःम्हेसिया स्वास्थ्य बांलाना वइ । स्मरण 
शक्ति बल्लाना वइ । मानसिक तनावं मुक्त जुइ । ध्यानयागु मुख्य फाइदा 
मनयागु अपरेशन जुयाच्वनी ध्यान यानाच्वँतले । मनयात म्हसिकेगु ज्या 
जुयाच्चनी । मनं हे फुकं याकाच्वनीगु खः झीत । मन हे मूलगु हा ख:, भिंगु व 
मभिंगुया । उकि भिंगु ज्यापाखे न्ह्या:वनेत न्हापाँ मन निं म्हसिके माल । मनय्‌ 
भिंगु वल कि मभिंगु वल धका:ः चायेका च्वने माल । उकि ध्यान यायेमा:गु खः 
मन म्हसिकेत । 


गुलि गुलि आनापानसति ध्यान याइ उलि उलि सजग व जागरुक जुइगु 
बानि दयावइ । मन शान्त व स्थीर जुयावइ । ध्यान यात धायेवं नर्भसपन 
मदया वनी । आत्मविश्वास बढये जुया वइ । याकनं सही निर्णय यायेगु क्षमता 
विकास जुयावइ । ध्यान यात धायेव मनोबल बल्लाना वड्गु कारण यानाः 
झीगु दकों ज्या व्यवस्थित, प्रभावकारी जुया वइ, झी सफल जुइ । 


ध्यान यायेबलय्‌ सजग जुइगु अभ्यासं याना:ः झी दैनिक ज्याय्‌ नं 
अकुशल पापकर्मपाखेँ अलग जुइ फयावइ । ध्यान नियमित यात धायेवँ मनय्‌ 
वइगु लोभ, रिस, ईर्ष्या थें जाःगु मनयागु फोहर कम जुजुं वनी मैत्री, करूणा 

व मुदिता थेँ जा:गु मानवीय गुण विकास जुयावइ । अथेसां विपस्सना ध्यानयागु 
अन्तिम लक्ष्य प्रज्ञा अभिवृद्धि याना: निर्वाण प्राप्त यायेगु ख: । विपस्सना ध्यान 
यानाया मुख्य लक्ष्य उकि निर्वाण प्राप्ति ख: । तर लक्ष्यय्‌ मथ्यंतले नं ध्यान 
यायेवं हे थुकथं अनेक फाइदा क्यने धुंकी । 


८. ध्यानय्‌ वइगु बाधा 


ध्यान च्वनेबलयू झीत यको बाधा वइ । उकियात नीवरण धर्म धाइ । 
गथे याना: ध्यानय्‌ एकाग्र जुइकेगु धाःसाँ नीवरण धर्मयात हटये यानाः । 
'नीवरण समेतीति समतो' । कामच्छन्द, व्यापाद, थिनमिद्ध, उदच्च कुकच्च, 
विचिकिच्छा थ्व न्यागूयात नीवरण धर्म धाइ । मेकथं धाःसा काम, क्रोध, डाह, 
इस्सा, मच्छरिय, उदच्च, कुक्च्च, थिन, मिद्ध, विचिकिच्छा वा छकोलें धाःसा 
लोभ, दोस, मोह । थ्व दकों क्लेश धैगु मनयात बुलुकीगु फोहर ख:ः । नीवरण 
धर्म मनयात बुलुकी । बुलुगु मनं यथार्थ शरीरयात खनी मखु । उकि न्हापां 
मन यचुके माल । 

गथे लःयागु ग्लासय्‌ धू दु अले व धू संकाच्वन धायेव ग्लासं पिने खनी 
मखु । 11015199॥12 जुइ मखु । ग्लासयात मसंकुसे तल धायेव तिनि धू 
क्वसी । अले मेखेर खने दइ ग्लासं वा 119015100100 जुइ । बुलुगु लखय्‌ ख्वाः 
खनी मखु । अथेहे क्लेशं बुलुकात:गु मनं परमार्थ धर्म खनी मखु । परमार्थ 
स्वभाव मरखंक ज्ञान दइ मखु । ज्ञान मदयेक निर्वाण दइमखु । 


ध्यान यायेबलय्‌ छग्‌ू युद्ध थें जुयाच्वनी झीगु मनय्‌ । झीगु थःगु सेना 
फौज खः : श्रद्धा, सति, वीर्य, समाधि, प्रज्ञायागु नाँ पञ्चबल । श्रद्धा, सति, 
वीर्य सिपाहि थें, समाधि सेनापति थैं, प्रज्ञा जुजु थें । मेखेर शत्रु दलया नां खः, 
पञ्चनीवरण । थ्व पञ्चनीवरण न्याम्ह शत्रु ख: । इमिगु नां छु ले, कामच्छन्द, 
व्यापाद, थिनमिद्ध, उदच्च, कुक्च्च, विचिकिच्छा । 


९. ध्यान याये न्हयो सीकेमाःगु परियत्ति ज्ञान : 


ध्यान याये न्ह्यो परमार्थ धर्मयागु छुँ छुँ खँ सीकेगु बांला: । प्रज्ञप्ति 
व परमार्थ सत्य निगू सत्य दु । प्रज्ञप्त सत्य (रे6101॥४6 पण|)) धैगु झीसं 

लायागु मिखा (मंश चक्षु) नं खनाच्वनागु थ्व सांसारिक विषयवस्तु । परमार्थ 
सत्य (॥०5०॥०९ एफ) धैगु विपस्सना ध्यान जक अनुभूति याये फइगु 
यथार्थ सत्य । 


विपस्सना ध्यानय्‌ थुइकेगु परमार्थ सत्य ४ गूृ दु: 
१. चित्त २. चेतसिक ३. रूप ४. निर्वाण 


थ्व ४ गू मध्ये आ:यात भीसं निर्वाणया खँ ल्हाये फइमखु । छायूकि थ्व 
थुइकेत भीगु प्रज्ञा मगा:नि । मेगु बाँकि स्वंगू चित्त, चेतसिक, रूपयात मेकथं 
नामरूप धर्म नं धा: । चित्त व चेतसिक नामधर्म खः । रूप रूपधर्म ख: । थ्व 
नाम व रूपयात पञ्चस्कन्ध नं धाइ । रूप, वेदना, संज्ञा, संस्कार, विज्ञान थ्व 
न्यागू यात पञ्चस्कन्ध धाइ । थ्व न्यागुली रूप छगू रूपधर्म जुल । मेगु प्यंगू 
वेदना, संज्ञा, संस्कार, विज्ञान नामधर्म खः । 


चित्तया स्वभावयात नामधर्म धका: थुइके मा: । वेदना, संज्ञा, संस्कार, 
विज्ञान प्यंगू नामधर्म ख: । थ्व चित्तया स्वभाव वा नामधर्मयात थुइकेत ध्यान 
हे यायेमा: । न्यना: वा ब्वनाः जक मगा: । 


रूप धैगु बने जुइगु, स्यनीगु । रूप धैगु न्हन्हुगु उत्पत्ति जुयावःगु । 
रूप धैगु उत्पत्ति जुयाः रूपतीति रूपं वड्गु । थ:ःगु स्वभाव तोताः न्हगु न्हगु 
स्वभावय्‌ परिवर्तन जुइगु । क्वा:ल: पूगु बुलुहुं ख्वाउँया वनी । क्वा:ल: छकोलं 
ह्वात्त ख्वाउँइ मखु । पूगु स्वभाव क्षण क्षण बदलये जुया: ख्वाउँगु स्वभावय्‌ 
वनी । क्षण क्षणय्‌ अनित्य जुयाच्वंगु । मचाम्ह ठ्वात्त बुरा जूगु मखु । विस्तार 
बुरा जुजुं वनी । क्षण क्षणय्‌ हिलाच्चनीगु स्वभावयात रूप धाःगु । उकि 
थ्व परमार्थ सत्य ख:ः । विशेष स्वयेगु विधि विपस्सना ध्यान जक बल्लागु 
समाधिया आधारय्‌ जक थ्व परमार्थ स्वभाव खनी । विपस्सना ध्यानय्‌ प्राप्त 
जुइ्गु न्हापांगु तहया ज्ञान हे थ्व नामरूप परिच्छेद ज्ञान ख:ः । 


१०. विपस्सना ध्यानय्‌ थुइके मा:गु गहन खेँ : 


कायविञ्जाण : सास: दुहां वं पिहां वँंगु झीगु शरीरयागु हिस्सा 
रूपक्खन्ध । थ्व अज्झतिक आयतन रूप, दुनेयागु आयतन वा काय आयतन । 
पिनेंवःगु अक्सिजन फय्‌ बाहिर आयतन फोट्टुब्बारमण । थ्व नं रूपक्खन्ध । 

काय आयतन व फोट्टब्बारमण टक्कर परे जूगु निगुलिं रूपक्खन्ध जुल । 
गुगृ थ्व निगू स्पर्श जुयाःच्वन व सम्फस्स । थ्व स्पर्शयागु कारण गुगु चाःगु 
नामक्खन्ध, कायविञ्जाण । नामक्खन्धयागु सृक्ष्म तह वेदना, संज्ञा, संस्कार, 
विञ्जाण । 


सोतविञ्ञाण : अथे हे न्हाय्‌पनं ताइगु । न्हायपनय्‌ शब्द वल नामं 
(चित्त) ताल, सोतविञ्माण । छगू ताःगु चित्त वल । व मन्त हान मेगु चित्त 
वइ । थुकर्थं हे चक्खुविञ्जाण,घानविञ्ञाण, जिह्वाविञ्जाण दइ । 


थ्व फुक सियाच्चनीगु हदयवत्थुपाखेँ मनं खः (नामक्खन्ध) । मिखां 
खनीगु जक ज्या याइ । न्हायूपनं ताइगु चित्त ताइगु ज्या जक याइ, न्हासं 
नताइगु जक ज्या याइ । अथे हे मेमेगु द्वारय्‌ नं जुइ । अभिधर्मय्‌ किच्च धाइ । 
थ्वयात परमार्थ खंके फ:सा तृष्णा मवंसे ज्ञान वइ । 


'झीसं अनित्य प्रज्ञप्त तह नं जक खनाच्वन । परमार्थ मरखँनि । गथे 
ल्यासेम्ह बुरि जूगु तस्वीर स्वयेबलय्‌ प्रज्ञप्ति अनित्य धका: थू । प्रज्ञप्ति 
न्हाचः नं खनेदु, आ: नं खनेदु । व हे थें च्चं । तर परमार्थ व बनये जुइ्गु व 
स्यनाच्वनीगु जुयाच्वंगु दु । विपस्सनां व हे खंके माःगु । भीसं प्रज्ञप्ति जक 
खनाच्वंगुलिं बांलाःगु, योगु, बांमला:गु, मयोगु दयाच्वनीगु । मन ताने जुइसात 
तृष्णा वया: मचायेकं उपादान थ्यनाच्चनी । 


उकि नाम व रूप जक दु । जि जिगु आत्मा मदु । नाम व रूपया धारा 
प्रवाह न्ह्यानाच्वंगु जक ख: । जि धैम्ह गनं मदु, आत्मा धैम्ह गनं मदु। थ्व 
परमार्थयात अनुभूति यायेगु हे विपस्सना ध्यानयागु लक्ष्य ख: । गबले झीके जि 
जिगु या आशक्ति मदइ, अले पाप, अकुसल यायेगु नं जुइ मखु । न्ह्यानाच्वंगु 
खुशिइ सिथय्‌ च्वना: हे जिगु ल: कायेमते धयाच्वंम्ह मूर्ख थें झी नं न्ह्यानाच्वंगु 
नाम रूप या पञ्चस्कन्धया प्रवाहयात जि जिगु धयाच्वपिं मूर्ख खः । 

भगवान्‌ बुद्ध धया बिज्याःगु दु : 'पुथुजनो उमातको' । पृथग्जनपिं 
वँय्‌ उँड ख: । भगवान्‌ बुद्ध अथे धया बिज्यात धका:ः भझी नुगलय्‌ स्याके 
म्वाः । न्ह्यानाच्वंगु बाग्मति, विष्णुमति किनारय्‌ च्वनाः हे जिगु लः कायेमते 
धयाच्वंम्ह वँय्‌ थें झी नं न्ह्यानाच्वंगु नाम व रूपया पञ्चस्कन्धया प्रवाहयात 
जि जिगु धयाच्वपिं वँय्‌ उँइ हे खः । 

भौतिक शास्त्रै नं रुप परमार्थया अन्तिम विभाजन छगू शक्ति प्रवाह 
जक घाःगु दु । भगवान्‌ बुद्धयागु ज्ञान रुप परमार्थ जक मखु नाम परमार्थयात 
नं टुक्रा टुक्रा यानाः विभाजन याना: खंका बिज्यात । व हे नाम व रुपया 
धारा प्रवाह गुगु अनित्य, दुःख, अनात्म लक्षणयागु ख:ः, व परमार्थ सत्ययात 
अनुभूति यायेगु विपस्सना ध्यानया अन्तिम लक्ष्य खः । 


११. ध्यान यायेत प्रेरणादायी खेँ : 
० सत्य धर्म दुर्लभ : 

पेतोदेशक पालिइ धयातःगु दु : 'सत्त धम्मो अति दुल्लभो' । सत्यधर्म 
धैगु दुर्लभ । झीसं सत्य धर्म न्यनेखंगु झीगु पारमि ख: । जिगु ला पारमि हे 
मदु, जि निर्वाण थ्यने फइ हे मखु धकाः ध्यान मयायेत निहुँ दयेके मज्यू । थ्व 
हे जन्मय्‌ निर्वाण लायेत निगू हेतु (कारण) द:सा गा: । (१) सत्यधर्म न्यनेगु (२) 
योनिसोमनसिकार अर्थात खःथें थुइकेगु । थुलि द:सा गा: सम्मादिट्टि वयेकेत । 
० भौीसं यायेमाःगु गरु कर्म : 

गरु कर्म छु खः म्हसीके मा: । गरु कर्म धैगु भ्यातुगु कर्म । पापपाखे 
जूसा पञ्चमहापाप गरु कर्म, पुण्यपाखे जूसा लौकिकय्‌ प्रथम निसें पञ्चमध्यान 
तक ध्यानसिद्धि गरुकर्म । 


पञ्चमहापाप यायेधुंकूम्हेसित सीत्येका: न्ह्याक्व हे द्यो नांका:साँ वयात 
सुगतिइ छवये फइमखु । देवदत्त नं पञ्चमहापाप या:गुलिं नरकय्‌ वन । अन 
जेतवन विहारय्‌ सुनानं वयात बचये याये मफ्‌ । 


अथे हे व्रह्मलोक तक वनीगु ध्यानसिद्धि प्राप्त यायेधुंक्‌म्ह सीत्येका: 
मभिंगु लुमना: अपाय दुर्गती वनी धैगु मदु । बरु सिकिस्त बिरामी जुयाच्वंसा 
लुमंका बी मालेफु । उकिं थ्व भावना भझीगु भिंगु गरुकर्म ख: । समथ व 
विपस्सना निगुलिं आचिन्नक कर्म (बानि जुइगु कर्म) यायेमा: झीसं । थजाःगु 
गरु कर्म भझीसं यायेमा: । 

० बोधिज्ञान प्राप्त याये अःपु मज्‌ : 

'झीत याकर्न हे बोधिज्ञात प्राप्त जुइ धकाः हल्कां काये मज्यू । थ्व 
कठिनगु तपस्या ख: । तथागत सम्यकसम्बुद्ध ४ गू असंख्य व १ गू लाख कल्प 
तक पारमी धर्म पुरे याना: लानाबिज्याःगु ज्ञान ख: । झीसं नं ल: तिकि तिकि 
नंके थें छफृति छफुति यायां पारमीधर्म सञ्चय यायेमा: । 


कमसेकम नं थ्व हे जन्मय्‌ चूलश्रोतापन्न जुइगु लक्ष्य जुइमा: । 
कम्मसकता सम्यकदृष्टि दुम्हेसित, पञ्चशील गुगुं हालतय्‌ नं स्यंकेगु 
याइमखुम्हेसित, धर्म मयासे च्वने फइमखुम्हेसित चल श्रोतापन्त धाइ । 


७ पञ्जा तरानं रतन : 


पञ्जा नरानं रतन । प्रज्ञा हे मनूयागु रत्न खः । प्रज्ञा नांगु रत्न प्राप्त 
यायेत भी मित्रपिं न्याम्ह श्रद्धा, सति, वीर्य, समाधि, प्रज्ञा बल्लाकेगु । झी 
शत्रुपिँ न्याम्ह कामच्छन्द, व्यापाद, थिनमिद्ध, उदच्च-कुक्च्च, विचिकिच्छायात 
कमजोर यायां यंकेगु । 

नाम व रुपया धारा प्रवाह न्ह्यानाच्वंगु जक खः । जि धैम्ह गनं मदु । 
आत्मा धैम्ह गनं मदु । थ्व परमार्थयात अनुभूति यायेगु झीगु कृत: खः । गबले 
भझीके जि जिगुयागु आशक्ति चब्बुइ अले पाप वा अकुसल नं जुइमखु, प्रज्ञारुपी 
रत्न भझीत प्राप्त जुइ । 


थथे अभ्यास यायां वन धाःसा भीके चतुव्रह्म विहार धैगु मैत्री, करुणा, 
मुदिता, उपेक्षा थेंजा:गु गृणधर्म नं झीगु नुगलय्‌ बुलुहुँ बुलुहुँ ब्वलना वइ । 


ब्छ च्छदेख चक नाच्छु 


० दुर्लभ मनुष्य जीवन थ्व : 


बुद्ध न्हिथं पिने वनाः धर्मदेशना याना: लिहाँ वया: तुति सिला 
बिज्याइबलय्‌ भिक्षु आनन्दयात धया बिज्याइ “हे आनन्द संसारय्‌ न्यागू 
दुर्लभ दु । मनुष्य जुयाः जन्म जुइगु दुर्लभ, लोकय्‌ बुद्ध उत्पन्न जुइ्गु दुर्लभ, 
बुद्धसासन ध्वदुइगु दुर्लभ, बुद्ध कंगु धर्मय्‌ श्रद्धा उत्पन्न जुइगु दुर्लभ, प्रव्रज्या 
भाव दुर्लभ ।” 


उकिं थ्व न्यागू मध्ये प्यंगू चुलानाच्वंगु थ्व अमूल्यगु जीवनयात सार्थक 
यायेत भझीसं दान, शील, भावना अभिवृद्धि यायेत न्हिथं मेहनत यायेमा: । 

थ्व जन्म बिते जुयावनाः झी गन लाःवनी ठेकाना मदु । भगवान्‌ बुद्धला 
पृथग्जनपिनिगु नित्य गृह अपाय भूमि (नर्क, प्रेत, तिर्यक, असुर लोक) धया 
बिज्या:गु दु । थ्व मनुष्य चोलाय्‌ झी पाहुना जक खः । उकिं थ्व ४ गू दुर्लभ 
चूलाःगु अमूल्यगु जीवनयात व्यर्थ फुके मज्यू । 


० लुसंके बहःगु उपमा : 


झी दुरु देछुना का दायेके धका: । तर लुमुक्क जक क्वाःबलय्‌ मि 
लिकयाबिल धायेव व दुरु दाइमखु । मदा:तले मि बियाच्वनेमा: । व्थेंतुँ झीसं 
पलख पलख जक ध्यान याना:ः तोफिकाच्वन धायेव व मि लिकया ब्यूथें जुइ । 
उकि नियमित ध्यान यायेमा: । मि गाक्क बियां च्वनकि दुरु दाइथें नियमित 
दान, शील, भावना अभिवृद्धि यानाच्वन धायेवं छन्हुया दिनय्‌ झीत बोधिज्ञान 
प्राप्त जुइ । 


० बुद्धया अन्तिम वचन : 


भगवान्‌ बुद्ध परिनिर्वाण जुया बिज्याये त्ययेकाः अन्तिम वचन नवाना 
बिज्याःगु ख: “वय धम्म संखारा अप्पमादेन संखारा' अर्थात्‌ थ्व संस्कार धर्म 
उदय व्यय जुइगु अनित्य स्वभावयात अप्रमादी जुया: चायेका च्वँ । बुद्धयागु 
अन्तिम वचनयात आज्ञाकारी जुया: शिरोपर धारण याना: भी सदा अप्रमादी 
जुयाच्वने माल । 

थेरवादी परम्पराय्‌ बुद्भपूजा व भोजनपूजा 


201 दीना बनिया कंसाकार 
“'परियत्ति सद्म्म कोविद' 


थेरवाद बौद्ध विहारय्‌ भिक्षु भिक्षुणीपिं व्थेंतुँ उपासक उपासिकापिंसं 
नियमितरूपं बृद्धपूजा, परित्राण पाठ यायेगु पुण्य कार्य यायेगु चलन थीथी 
बौद्ध देशय्‌ दुथेंतँ नेपालय्‌ नं चलन दु । नेपालय्‌ न्ह्यागु नं थेरवादी विहारय्‌ 
बुद्धपूजा, परित्राण पाठ व धर्मदेशना नियमित ज्याभ्व:कर्थं हे जुयाच्वंगु खनेदु । 


थेरवादया संक्षिप्त परिचय - 


भगवान बुढध केवल सद्द्मया जक उपदेश बिया बिज्याःगु ख: । तर 
बुद्धधर्मया इतिहास स्वया यंकल धाःसा विभिन्न सम्प्रदायय्‌ (निकाय) ब्वदला 
वनाच्वंगु दु । आ:तक सीदुगु अनुसारं १८ गू सम्प्रदायय्‌ ब्वदला वंगु खनेदु । 
तर बिभिन्न यान व सम्प्रदाय ब्वदला वंसां बृद्धया मौलिक दर्शन त्रिलक्षण, 
प्रतीत्यसमुत्पादया सिद्धान्त न्हना वनाच्वंगु मद्‌ । शुद्धरूपं थुइकाः याइपिं जुल 
धाःसा न्ह्यागु यानपिसं नं थुकियात अनुशरण यानाच्वंगु दु । थन थुगु च्वसु 
थेरवाद परम्पराय्‌ न्ह्यानाच्वंगु अभ्यासयात जक कुलेगु जुइ । 


थेरवाद बुद्धधर्म मूलतः पालि ग्रन्थ त्रिपिटक आधारित ख:ः । थेरया 
अर्थ वरिष्ठ (जेष्ठ) ख: । संस्कृत॑ थुकियात स्थविर धाई । परम्परागत कट्टरता 
बुद्ध बिया विज्याःगु धर्म गथे खः अथेहे धका मान्यता बिइपिं अत: विनय 
गुगुं हालतय्‌ तोडे याय्‌ मज्यू धैगु मान्यता बिइपिं थेरवादी ख:सा समय व 
परिस्थिति अनुसार नियम परिवर्तन यायेज्यू धैगु मान्यता बिइपिंत महायान 
धका: धाई । 

बुद्ध परिनिर्वाणया १०० वर्षलिपा कालाशोक राजाया पालय्‌ द्वितीय 
सङ्गायना जुइसियां न्ह्यो वैशालीया भिक्षुपिसं १० गू भिक्षु नियमय्‌ कडा 
मयायेगु स्वःगु ख: । उकियात कौशाम्बिया भिक्षुपिसँ विनय अनुकूल मजूगु 
धका: विरोध यात व उकिया हे कारण द्वितीय सङ्गायनाया आयोजना जूगु ख:ः । 
उगु संगायनाय्‌ नियम छवासुकेगु धयागु विनय सम्मत मजूगु निर्णय या:गुलिं 
भिक्षुसंघ निगू भागय्‌ विभाजित जुल । नियम स्यंके मज्यू धाःपिं आपाः याना: 
उमेर आपाएपिं ज्येष्ठपिं जूगुलिं थेर अर्थात्‌ वरिष्ठ धाल । भचा भचा नियम 
हीके ज्यूधा:पिंत महासांघिक धाल । थुकथं थेरवाद र महासांघिक धका:ः छुतये 
जुइवं निकाय भेद शुरू जुल । निकाय भेदया निरन्तरता क्रमशः लिपा लिपा 
नं जुजुं वन । सम्राट्‌ अशोकया पालय्‌ तक्क वःबलय्‌ थेरवादया १२ गू व 
महासांघिकया ६ गू निकाय यानाः जम्मा १८ निकाय प्रादुर्भाव जुइधुंक्‌गु खः । 
थुकथं उमेर आपाःपिं वा वरिष्ठ शब्द थेर व इमिगु विचारधारा वा वादयात 
थेरवाद शब्द ना काइगु जुयावःगु खनेदु ।' 


कालान्तरय्‌ थेरवादीपिँ बृद्ध शिक्षायात गुगुं नं किसिम परिवर्तन व 
परिमार्जित मयाइपिं समूहक्थं म्हसीका वयावन । धर्म सम्बन्धय्‌ बुद्ध देशना 
यानाबिज्याःगु शिक्षा बाहेक उकी टीका-टिप्पणी याना:, विश्लेषण याइगु 
बुद्धधर्मया मेमेगु निकाय थेँ आचार्यवादयात मूल्य मबीगु निकाय जुगुलिं 
थुकियात प्रारम्भिक बुद्धधर्म नं धायेगु यात । थुकथं बुद्धया पालंनिसेँ छुँ नं कथं 
समय अनुसार परिवर्तन मयासे ४५ वर्षतक्क बुद्ध कनाबिज्या:गु उपदेशयात 
हे जक विशेष महत्व बीगु मूल बुद्धधर्मया रूपय्‌ थेरवाद परिचित जुल । 


थेरवादीपिसं बुद्धदेशित त्रिलक्षण (अनित्य, दुःख व अनात्म), त्रिविध 
शिक्षा अर्थात्‌ (शील, समाधि र प्रज्ञा), प्यंगू आर्यसत्य, आर्य अष्टांगिक मार्ग, 
हेतुफल सिद्धान्त वा प्रतित्यसमुत्पादयात मूल सिद्धान्तया रूपय्‌ अपनय्‌ याना 
च्वंगु दु । थुकिया हे आधारय्‌ सम्यक्‌ सम्बुद्ध, प्रत्येक बुद्ध वा अर्हत (उच्च 
सन्त) जुयाः अन्तिम लक्ष्य निर्वाण प्राप्त याये फइ धयागु धारणा तयातइ ।' 


१ भद्ररत्न बज्राचार्य, नेपालमा थेरवादी बौद्ध सम्प्रदाय : एक अध्ययन (२०५८), 
काठमाडौं : नेपाल र एशियाली अनुसन्धान केन्द्र । 

२ मदन रत्न मानन्धर (अनु.) बौद्ध विश्वास तृतीय भाग (वि.सं. २०५१), काठमाडौं: धर्मकीर्ति 
बौद्ध अध्ययन गोष्ठी । 

विभिन्त परम्पराय्‌ बृद्धपूजा विधि 


बुद्धधा मौलिक उपदेशयात जक कट्टर नक्सा अनुशरण याइगु थेरवादी 
परम्पराय्‌ न्ह्यानावयाच्वंगु बुद्धपूजा विधियात क्वथीक अध्ययन यायेगु हे थुगु 
च्वसुया कृत: ख:ः । 


बौद्ध धर्मावलम्बी जुयाच्वंपिं विभिन्न मतया अनुयायीतय्‌सं थ:के दुगु 
श्रद्धा व्यक्त याना भगवान बुद्धया मूर्तिया न्ह्योने विभिन्न प्रकारं पूजा भावं 
भक्ति या:जुइ । महायानी परम्परा दुने लामाजुपिसं तिब्बेतियन विधि कर्थं पूजा 
याइ । नेपालय्‌ बज्रयान माने यानार्च्वौपि गुरुजुपिंस (नेवार बुद्धिज्म) हिन्दुधर्म 
परम्परां प्रभावितँ जुया पूजाआजा यायेगु चलन दु । नेपालय्‌ हिन्दू धर्मया 
पक्षधारीपिँ शासकपिसं न्हापा इतिहासय्‌ यानावंगु थिचोमिचोया कारण नेपाःया 
वजयानी धर्मय्‌ हिन्दू संस्कारं प्रभावित जूगु स्वीकार्य तथ्य ख: । भगवान बुद्धया 
मूर्ति न्ह्योने नं मेपिं देवीदेवतापि थेंतु स्वां, धृँ, धृपाँय, जाकि, सिन्ह:, इताः, 
ग्व:जा, नैवद्य, सादुरु, गोबर, गबलेँ ला व अयूला: नं तया: पूजा याइ । 

थेरवादी परम्पराय नं बुद्धया मूर्ति न्ह्योने निपा ल्हा: बिन्ति यानाः 
पञ्चाङ्ग, अष्टाङ्ग वन्दना याना जल, खाद्यवस्तु, फलफूल आदि तया: पालि 
वाक्य वाचना याना पूजा सम्पन्न यायेगु चलन न्ह्यानाच्वंगु दु । थुगु परम्परा 
न्ह्याना वयाच्वंगुयात कर्मकाण्ड थें भाःमपिसेँ थ्व बुद्धपूजा विधियात थ्वीका 
यायेमा:ःगु आवश्यक दु । 


थेरवादी बौद्ध चलन अनुसार दकले न्हापां पञ्चशील, अष्टशील कायेगु 
चलन दु । शील पालन जुलकि भीपिँ काय (शरीर) याइगु पापं वचे जुइ अर्थात 
वितिक्कम क्लेशं (हा: बलागु क्लेश, अर्थात्‌ शारिरीक व वाचिक पाखे वइ्गु 
क्लेश) रहित जुइ । उकि थेरवाद चलन अनुसार छुँ नं ज्याभ्व न्ह्याकेत शील 
प्रार्थना यायेगु चलन दु । 


झीसं थ्वीका यंकेमाःगु खँ छु धाःसा बुद्धपूजा पालि वाचना याइ व 
कर्मकाण्ड मखु । भगवान बुद्धया ९ गृ गुणधर्मया बुद्धानुस्सति, ६ गू गुण 
धर्मया धम्मानुस्सति व संघया ९ गू गुण धर्मया संघानुस्सति खः । थ्व त्रिरत्न 
गुण अनुस्मरण यायेगु धैग समाधि वृद्धि यायेगु ख: । मेगु भाषं धायेगु ख:सा 
छगू विषय आरम्मणय्‌ चित्त स्थिर याना: एकाग्र यायेगु धैगु समथ भावना 

मध्ये हे ला: । 'पञ्चनीकधम्मे समेतीति समथो' पञ्चनीवरण धर्मयात कामछुन्द 
(काम इच्छा), व्यापाद (द्वेष), थिनमिद्ध (मानसिक व शारिरीक आलस्य), उद्धच्च 
(चंचल), कुकुच्च (पश्चाताप) व विचिकिच्छा (शंका उपशंका) शान्त यायेफँगुलिं 
समथ धाः:गु खः । उकि समाधि परियुट्ठान क्लेश (मनं याइगु पाप) शान्त यायेगु 
छगू माध्यम खः । चित्त एकाग्रता जुइगुलिं पाप चिन्तनां तापना च्वनी । 


झीसं बुद्धपूजा यायेबले थथे पालि वाचना याइ - 


“पूजेमि बुद्ध क्‌सुमेन नेन, पुञ्ज्रेन मेतेन च होतु मोक्खं 
पुप्फ सिलायाति यथा इद मे, कायो तथा याति विनासभावं ।” 


थ्व स्वां नं बुद्धयात पूजा यानाच्वना । थुकिया पुण्यं जित मोक्ष लायेमा: । 
थ्व स्वाँ सुकूचिना वनीथें थ्व जिगु शरीरं विनाश जुया वनीतिनि । उकि थ्व 
श्लोक गथे स्वाँ फझवा: जुया वनीथेँ थ्व जिगु शरीर नं विनाश जुया वनीतिनि 
धका अनित्ययात बोध याइ खः । 


“कायेन वाचा चित्तेन, पमादेन मंया कत 
अच्चयं खम मे भन्ते, भूरिपञ्ञरो तथागत ।” 


यदि थन मचायेक काय (शरीर), वाक (वचन) व चित्त (मनं) अकुशल 
जुल धा:सा धका क्षमा फवनेगु चलन दू । बुढं बिया बिज्याःगु शिक्षा झीसं 
लुसंकेमा: पुण्यया ल्यूल्यू पुण्य वइथें पापया ल्यूल्यू पाप वइ । गुकि कुशल 
अकुशल कर्मफल थःथ: नं भोगय्‌ याये माली । 

“पूरेत्वा दान सीलादि, सब्बापि दसपारसमि 

पत्वा यथिच्छितं बोधिं, फूस्सन्तु अमतं पद ।” 


थ्व बुद्धपूजाद्वारा जिं गुलि पुण्य प्राप्त यानागु दु व व्याक्क पुण्य 
अनुमोदन यानाः सकलें सत्व प्राणीयात करुणा तइ । दान शीलादी दशपारमी 
ब्याक्क पुरे याना इच्छानुसारगु उत्तमगु बोधि प्राप्त याना अमृत निर्वाण 


थ्यनेमा धका: वाचना याइगु जुल । 
“अद्धा इमाय पतिपत्तिया जाति जरा व्याधि मरणम्हा परिमुच्चिस्सामि ।” 


थ्व धर्मानुकूलगु धर्माचरणद्वारा अवश्य नं जि जन्म जरा मरण मुक्त जुइ 
दुम्ह जुयेमाल । 

“सतं समागमो होतु, याव निब्बान पत्तिया” 


निर्वाण कामना यासें सत्पुरुषपिनिगु सत्संगत याये दयेमा धका आशिका 
याई । 
“ड्दं मे पुञ्ञे आसवक्खया वह होतु । 
इदं मे पुञ्ञां निब्बानस्स पच्चयो होतु । 
इदं मे पुञ्ज सब्बे सत्ता सुखिता भवन्तु ।” 


थ्व जिगु पुण्य जिँ आश्रव क्षय जुयाच्वंगु निर्वाणयात धारण याये दुम्ह 
जुयेमा । थ्व जिगु पुण्य निर्वाणया हेतु जुयेमा । थ्व जिगु पुण्यं सकल सर्त्वापिं 
सुखी जुयेमा । 


थुगु किसिम झीसँं बुद्ध बिया बिज्याःगु निर्वाण मथ्यंतले अप्रमादि जुयाः 
पालन याये फयेमा धका: आशिका याइ । उकि भीसं बुद्धपूजा ब्वनेबले 
थुइका:चित्त एकाग्र याना: ब्वनेमा: । अथे थुइका धर्म यायेवं धर्मयू झीगु मन 
क्वातुइ । पुण्य न॑ आपा: दइ । 
स्वाँ, धूँ, धुपाँय्‌, खाद्यपदार्थ तया: झीसं भगवान बुद्धया मूर्तिया बुद्धपूजा 
याइ । अरथेतुँ थेरवादीपिसं थ:गु जन्मदिँ, सुँ व्यक्ति म्ह मफइ बलय्‌ भोजनपूजा 
छायेगु नं याना वयाच्वंगु दु । थ्व भीसं भगवान बुद्धयात श्रद्धा तया जक 
पूजा यानागु मखु । थ्व छगू झीगु शरीरे बने जुया च्वंगु चतुर्महाभूतया प्रतिक 
लुमंकेगु नं खः । “रूप्पतीति रूप” ख्राउँगु, क्वाःगु आदि हेतुया कारण पाना 
वनीगु हिला वनिगु स्वभावयात “रूप” धाइ । भगवान बुद्धया मूल दर्शन क्थं 
परमार्थ धर्म प्यंगू चित, चेतसिक, रुप, निर्वाण मध्ये रूप छगू नं ख: । रूपयात 
विभाजन यायेबले २८ गृ दु । (१) चतुर्महाभूत - ४ (२) उपादाय रुप - २४। 
चतुर्महाभूत धयागु १. पृथ्वी धातु, २. आपो धातु, ३. तेजो धातु, ४. वायो धातु 
प्यता ख:ः । पृथ्वी धातु धयागु शरीरय्‌ दैगु छाःगु स्वभाव, अथे हे आपो धातु 
धयागु छवालुगु पाँय्‌ चिनीगु स्वभाव, तेजो धातु धयागु पूगु ख्वाउँगु स्वभाव, 
वायो धातु धयागु सनीगु रहे जुया च्वनीगु स्वभाव खः । 
शरीर म्हं मफइगु धैगु हे पृथ्वी, आपो, तेजो, वायु धातु समन्वय 
मिले मजुइगु ख: । उकि थेरवादीपिनि म्ह मफइबले भगवान बुद्धया मूर्तिया 
न्ह्योने भोजनपूजा छायेगु यायेगु चलन दु । जन्मदिं बले नं ग्रहदशा हिलिगुलिं 

भोजनपूजा छायेगु या: । थजाःगु अभ्यासयात बुद्धशिक्षा प्रज्ञा थुइका यंके माःगु 
जुल । थुकथं बुद्ध, धर्म व संघया गुणया पुजा याये धुनेवं शरीरय्‌ दयाच्वंगु 
पथवी धातु (छागु, नायूगु स्वभाव), आपो धातु (पाँय्‌ चिंकिंगु स्वभाव), तेजो 
धातु (क्वा:गु, ख्वाउँगु स्वभाव) व वायु (रहे जुया च्वनिगु स्वभाव) प्रतिक रूपय्‌ 
विभिन्न वस्तु छाना: थेरवादीपिसं पुजा याना वयाच्वंगु खः । 


आपो धातु १२ प्रकार थुक्थं खः (छवालुगु, पाँय्‌ चिनीगु - झिंनिग: 
थलय्‌ ल: छायेगु) - 


१. पित (पित्त) ७. अस्सु (ख्वबि) 
२. सेम्ह (खै) ८. वस्सा (दाः) 
३. पुब्बो (घाः यागु न्हि) ९. खेलो (ई) 

४. लोहित (हि) १०. सिघाणीक (न्हि) 
५. सेदो (चःति) ११. लसिक (लाः) 
६. मेदो (चिक कना वइगु चिल्लो) १२. मुत्तै (पिसाब) 
तेजो धातु ४ प्रकारया थथे खः (मत: प्यप्वाः छायेगु) - 

१. सन्तापन तेजो (ताप जुया पुना दाह ज्वीगु) 

२. जिरण तेजो (शरीरयात जीर्ण याना छोइगु) 

३. परी पाचक तेजो (छिपे याना हइगु) 

४. परीदहन तेजो (शोक पीडा दाह ज्वीगु) 


पथवी धातु २० प्रकारया थुक्थं खः (बिस्कुट, फलफूल, चकलेट) - 


१. केसा (सँ) ११. यकरन (स्येँ) 

२. लोमा (चिमिसँ) १२. किलामक (पिली) 

३. नखा (लुसि) १३. पिहक (अःपी) 

४. दन्ता (वा) १४. पप्फासँं (स्वँ) 

५. मंस (ला) १५. अन्त (त:ःपुगु आतापुति) 

६, नहारु (हिनू व सँयप्वाँय्‌) १६. उदरीयं (प्वाः) 

७. अड्टि (क्वँ) १७. करीसं॑ (मल) 

८. अड्टिमिज्जँ (स्यो) १५. मत्थयलुङ्ग (न्ह्यपु) 

९, वक्क (जलस्यं) १९. तचो (छयंगु) 

१०. हदयं (नुगःचु) २०. अन्तगुणं (चिपुगु आतापुति) 

वायो धातु ६ प्रकारया थुकथं दु (पंखा खुगू तयेगु) - 


उद्धंगम वायो (च्वं थहाँ वइगु वायु) 

अधोगम वायो (क्वं क्वहाँ वइ्गु वायु) 

कुच्छित्थ वायो (प्वाथे च्वंगु वायु) 

कोट्ठासय वायो (आतापती च्वंगु वायु) 

अंग मंगानुसारी वायो (अंग प्रत्यंग वनीगु वायु) 
अस्सस पस्सास वायो (सास ल्हाइगु वायु) 


१ १८० ०८ ९०४ २० "2? 


थुकथं भगवान बुद्धया मूर्ति न्ह्योने बुद्धपूजा व भोजनपूजा यायेबले 
नं शील, समाधि, नापंनापं 'भझीसं पालि वाक्य बांलाक थुइका यंकल धायेवं 
अनित्य, दुःख व अनात्म थेंजागु बुद्धशिक्षा प्रज्ञा थुइका यंके फइगु जुल । 
थेरवादय्‌ नं मेमेगु परम्पराय्‌ थें पुजाआजा कर्मकाण्ड मदुगु मखु धका: बुद्धपूजा 
याइगुयात छगू कर्मकाण्ड थेँ भाःपी मज्यू । अथेला न्ह्यागु यानय्‌ नं बुद्धया 
शिक्षा अभ्यास यायेत हे पूजाआजा याकात:गु ख: । तर अभ्यास याइपिसं 
सहीकथं थुइका मयायेवं व मात्र कर्मकाण्डय्‌ परिणत जूवनी । बृद्ध बिया 
बिज्या:गु सम्यक ज्ञान बांलाक थुइका:ः ज्या याना यंकेफत धाःसा बुद्धपूजा, 
भोजनपूजा आदि फुक्क निर्वाण साक्षात्कारया हेतु जुइ । थुगु बृद्धपूजायात 
आदर गौरवपूर्वक पाठ यायेगुया नाप दुग्यंगु ज्ञान नं प्राप्त यायेगुया लागी झी 
सकसिनं कृत: याये फयेकेमा: । 

अष्ट लोक धर्म 


20 उष्णीषतारा तुलाधर 
'परियत्ति सद्भम्म कोविद' 


झी सामाजिक प्राणी, समाजय्‌ च्वनेमा:पिं उकिं झीगु जीवनय्‌ नाना 
प्रकार उथल पुथल वया हे च्वनी । गबलेँ सुख गबलें दुःख, गबलें प्रशंसा 
याकाच्वने दैसा गबलें निन्दा याकाच्वने माली । सुख जूसा न्यासिचाया जुइ 
झी दुःख जूसा मन खिन्न याना जुइ, ख्व्या: हाला जुइ । सुनानँ निन्दा याःसा 
अज्ञानतावश भीसँं प्रतिक्रिया यानाच्वनी । तं पिकया ल्वाना: हाला: थःत नं 
अशान्ति मेपिन्त नं अशान्ति जुइगु ज्या यानाच्चनी । थुकि वातारवरण अशान्त 
जुइगु बाहेक सुइ्त॑ कल्याण जुइमखु । थज्या:गु सुख-दु:ख, निन्दा-प्रशंसापाखेँ 
चित्त कम्पित मजुइत भगवान्‌ बुद्ध मंगलसूत्रय्‌ अष्ट लोक धर्मया बारे कना 
बिज्या:गु दु, गुगु थथे दु - 


9901 ००० 


“फुट्स्स लोकधम्मेहि, चित्त यस्स न कम्पति । 

असोक विरजँ खेमं, एतं मङ्गलङ्घमुत्तमं ॥” 

अर्थ : लाभ-अलाभ, यश-अयश, निन्दा-प्रशंसा, सुख-द्‌ःखया च्यागू 
लोक धर्म परिचित जुयाः चित्त विचलित मयायेगु, निःशोकी जुइगु, राग, द्वेष 
व मोहरूपी धुलं मगयेकेगु वा रहित जुइगु निर्भयी जुइगु; थुपिं उत्तम मङ्गल 
खः । 

बुद्ध शिक्षाकथं मङ्गल धैगु अने अनेगु त्यो, मत्यो धयात:गु अन्धविश्वासपूर्ण 
ज्याखं जुइग्‌ मखु । थःगु हे काय, वाक, चित्तयात शुद्ध याये फःसा न्ह्याबलें 

मङ्गल जुइ । बुद्ध ३८ गू मङ्गल कना बिज्याःगु मध्ये थ्व 'फुट्ठुस्स लोक धम्मेहि 
चित्त यस्स न कम्पति, एतं मङ्गल मुत्तमं' छगुलिइ थुगु च्वसु केन्द्रित जुइ त्यना । 
च्यागू अष्ट लोक धर्मनाप सामना यायेमालीबलय्‌ थःगु चित्तयात विचलित 
मयायेगु थ्व हे मुख्य उपाय खः, मङ्गल जुइकेगु, सुख शान्ति जुइकाच्वनेगु । 

थ्व लोकय्‌ू, समाजय्‌, परिवारय्‌ च्वनेमा:ःपिं सकसिनं लोकधर्मनाप 
सामना यायेमा: । बौद्ध साहित्यय्‌ उल्लेख जूगुकथं बांलाःगु, भिंगु, सकसितँ 
य:गु लाभ, यश, प्रशंसा व सुख प्यथी व सामना यायेमालीबले मय:गु अलाभ, 
अयश, निन्दा व दु:ख प्यथी याना: च्याथी लोक धर्म दु । उकि थुकियात अष्ट 
लोक धर्म धकाः धयातल । 

अष्टलोक धर्म झीगु दैनिक जीवननाप घनिष्ट सम्बन्ध दयाच्वंगु दु । 
धात्थें मन बल्लाकेगु खःसा थुपिं च्यागू लोक धर्मनाप सम्बन्ध जुइबले चित्त 
कम्पित मजुइगु अथवा विचलित मजुइगु धकाः थुइके बह:जू । मन बल्लाइगु 
निगू किसिम खनाच्वनागु दु । छगू पिनें खने दइगु; गथेकि ख्युंथाय्‌ वनेबले, 
याकःचा च्वनेबले मग्याइगु, छुँ नं किसिमया ज्या यायेत आँट दैगु । थज्या:गु 
गुण दुपिं मनूतेत भझीसं मन बल्लापिं धयावैच्वना । मेगु दुनें मन बल्लाइगु; 
गथेकि सुनानं बांमला:गु व्यवहार वा शब्द प्रयोग यासां तुरन्त तँ पिहाँ मवैगु, 
सुँ खना ईर्ष्या मजुइगु, थ:ः स्यान्यापिनि मृत्यु जूसाँ त:धंक शोक मजुइगु आदि । 
च्यागू लोक धर्म प्यंगू जोडिकथं थुकथं दु - 

१. लाभ व अलाभ - लाभ-अलाभ जुइगु थ:थ:गु मेहनत, परिश्चम, ज्ञान, 
बुद्धिया फल ख: धकाः भझीसं खना वयाच्वनागु दु । बुद्ध धर्म अनुसार लाभ- 
अलाभया कारण थुलिजक मखसे न्हापा न्हापाँनिसेँ संचय याना वयाच्वनागु 
पुण्य-पापया फल नं ख:ः । गुम्हेस्याँ धन-सम्पत्ति अपो भोग याये दयाच्वनीसा 
गुम्हेस्या कम मात्राय्‌ जक भोग याये खनाच्वनी । अपो प्राप्त जूगु धन- 
सम्पत्तिया सही ढंगं प्रयोग याये मसल धा:सा लिपा मदया नं वनेय:ः । हान 
न्हापा मदुसां लिपा थःगु परिश्रम, बुद्धि याना: लाभ जुया वइ । गबले व्यापारय्‌ 
नोक्सानी जुया: अलाभ नं जुइयो । उकिं लाभ जुया च्वनीबले मन च्वे 
च्वे मधायेगु । मेपिनि थेँ जिके सम्पत्ति मद्‌ धका: दुःख मतायेगु । लाभ 
जुड्बले न्ह्यैपुइगु, अलाभ जुइबले म्हाइपुइगु संसारया स्वभाव ख: । थुकियात 
सकारात्मकरूपं कया: स्वीकार याना: जीवनय्‌ न्ह्यज्यांवनेमा: । न्ह्याबलेँ दया 





८८ | धम्माचरण 


हे च्वनी धयागु नं मदु अथेहे न्ह्याबलें मदेका:ः च्वनेमाली धयागु नं मदु । 


२. यश व अयश - यश धैगु भौतिककथं मान, सम्मान, गौरव, सत्कार 
दैगु ख: । धन-सम्पत्ति पूर्ण जुलकि, यक्व सःस्यू जुलकि, समाजय्‌ बांला:गु ज्या 
यातकि यश, कीर्ति फैलय्‌ जुइ । यश फैलय्‌ जुइबले थ:गु ५४० य्‌ टिके 
जुयाः च्वंच्वने मास्ति वयेय: । छुँ ज्या या:सा पत्रिकाय्‌ नां पिकायेगु, गन चन्दा 
तःसा शिलापत्रय्‌ ना वयेकाः जि यानागु धका:ः क्यनेबले सकस्यां लयूता वः । 
तर थ नं नांप्रति, जि-जिगुप्रतिया आशक्ति ख:; आशक्ति धैगु तृष्णा ख: । दुगु 
धन-सम्पत्ति, नां, $[॥1०$ लिपा मदया वनेय:, यश मदया वनी, मदया वनकि 
दुःख ज्वी । लिपा छु कारणवश बदनाम नं जूवनेफु, थ:प्रति फैलेजूगु अयशप्रति 
चिन्ता मकासे थ्व परिवर्ततशील स्वभाव धर्मयात थुइकाः यश-अयशप्रति 
समता भाव तगेगु हे बुद्ध शिक्षा खः । 


३. निन्दा व प्रशंसा - थ्व समाजय्‌ निन्दा व प्रशंसा बचे जुयार्च्वीपि 
सुँ हे मदु । गुम्हेस्यां बांमला:गु ज्या याना निन्दा याकाच्वने मा:सा गुम्हेस्यां 
बांला:गु ज्या या:साँ निन्दा याकाच्वने मालेय: । तर सुं छम्हेसिया प्रगति जूगु 
स्वयेमफया नं वयागु ज्यायात नकारात्मककथ स्वया: निन्दा यायेयः । थथे 
निन्दा याका च्वनेमालीबले व मनूप्रति त॑ पिमकासे, दुभवना मतसे संसारया 
स्वभाव धर्मयात थुइकाः उपेक्षा भाव (समता) तये सल धाःसा निन्दा जूसां 
दुखी जुइमालि मखु । निन्दाया अ:ख: प्रशंसा ध्ैगु सुखया क्षण ख: । मनूतयगु 
स्वभाव, गुणकथ प्रशंसा याइ । भिंगु बांला:गु ज्या यातकि मेपिनिगुपाखेँ प्रशंसा 
याका च्वनेदै । थ:या प्रिय जूपिसं ला झन्‌ अपो प्रशंसा याइगु नं स्वभाविक 
हे ख: । थथे प्रशंसा याकाच्वनेदैबले मन लय्‌ताया: भय्‌भय्‌ बी । थःत प्रशंसा 
या:गु खनाः वाः मचायेक अभिमान वयेय:ः । छगू पक्षय्‌ बांला:सा मेगु पक्षय्‌ 
कमजोरी नं दयाच्वनेयःगु स्वभावयात थुइकेमा: । उकिं जीवनय्‌ निन्दा व 
प्रशंसा वइबले होशपूर्वक थ:गु मनयात वशय्‌ तये सयेकेमा: । धम्मपदय्‌ 
धयात:गु दु - सेलो यथा एकघनो, वातेन न समीरति । एवं निन्दा पसंसासु, न 
समिञ्जन्ति पण्डिता ॥' अर्थ : “गथे ल्वहँ छधि जुइ, फसं संकिइ मखु । थथे 
निन्दा व प्रशंसाय्‌ पण्डितापे इकिधिकि सनिमखु ।” 


४. सुख व दुःख - सत्व प्राणीपिं म्वानाच्वंतले सुख-दुःख वया हे 
च्वनी सुनानं पने फइमखु । स्वस्थ शरीर, थः परिवारपिं, भौतिक सम्पत्ति 

थःम्ह धैथे दुसा, थ: सःस्यू जुया दैगु आनन्द नं सुख हे ख:ः । थ: बल्लातले 
सुख, तर थ्व सुख नं चिरकालतक दयाच्वनीगु मखु । थःगु शरीर हे थःम्हं 
धयाथे मदु, विस्तारं मिखा बुलुयावनी, तुति स्याना वइ, भचा पो ज्यायाःसा 
त्यानुचायावइ । थुकियात जन्म जुक्व सत्वप्राणीपिँ सकसिनं भोगे याये हे 
मा:, मनू जुइमा, खिचा जुइमा, माक: जुइमा शरीर जीर्ण जुयावनीगु स्वभाव 
सकसितँं समानरूपं दु । थःगु शरीर हे थःम्हं धयाथे मदुसा भौतिक वस्तु, 
परिवारपिं न्ह्याबलेँ गनं थःम्ह धैथे दइ । धम्मपदय्‌ धयातःगु दु 'पुत्ता मत्थि 
धनम्मत्थि, इति बालो विहञ्जति । अत्ता हि अत्तनो नत्थि, कृतो पुत्ता कृतो 
धनं ॥' अर्थ : “जि कायूपिं दु, जि धन दु, थथे मूर्ख दुःख सियाच्वनी । थ: हे 
थःम्हं धैथे मदु, गन काय्‌पिं गन धनसम्पत्ति ॥” 


जीवनय्‌ सुख-दु:ःख पालंपा: वया हे च्वनी । आ: सुखं च्वने दत धायूवं 
न्ह्याबलें थथे हे जुयाच्चवनी धका:ः अभिमान यायेमज्यू । गबलेँ दुःख वइ गथेकि 
रोग जुइगु, थः यःपिनि मृत्यु जुइगु, धन सम्पत्ति विनाश जुइगु, यःपिंनाप बाया: 
मयोपिंनाप ह्वनाच्वनेमालिगु थेंजा:ःगु दुःख वयाच्वनी । थज्याबले मन आकुल 
व्याकुल मजुसे प्रतिकूल अवस्थानाप सामना यायां जीवनय्‌ न्ह्यज्याँ वनेमाः । 
जीवनय्‌ दुःख, प्रतिकूल अवस्था वलकि तिनि उन्नति यायेत प्रेरणा दयावइ । 
सुख-दुःख जुइबले मनयात उपेक्षा (समता) भावय्‌ तये सयेकेमा: । उकि वैर्य 
याना: सुख-दुःखनाप सामना याये फयेकेगु शिक्षा बुद्धधर्मय्‌ दु । 


थुपिं च्यागू लोक धर्म भगवान्‌ बुद्ध सहित लोकय्‌ जन्मकाःवःपिं 
सकसिनं सामना यायेमालिगु जुया:ः “लोकस्स धम्मा लोकधम्मा”" (त्लोकय्‌ 
धर्म, लोक दयाच्वंतले खुइमज्यूगु, हटे याये मज्यूगु छले याये मज्यूगु धर्म) 
धकाः धयातःगु दु । बुद्ध हे निन्दा-प्रशंसाँ बचे मजू । मनुष्यलोक, देवलोक, 
व्रह्मलोकतक प्रशंसनीयम्ह बुद्धघात आक्रोशक भारद्वाजं असभ्य वचन निन्दा 
यात । अथेहे चिञ्चमाणविका, सुन्दरी परिव्राजिकापिनिगु मखुगु आरोपयात 
कयाः मथूसस्यूपिसं बुद्धयात निन्दा यात । बुद्ध निन्दा याःपिप्रति छु प्रतिक्रिया 
मयासे निश्चल, अटल जुयाच्वन आखिरय्‌ बुद्धप्रति या:ःगु निन्दा असत्य ठहरे 
जुल । 


भीके दुगु खुगू इन्द्रिय (मिखा, न्हायूपं, न्हाय्‌, मेय्‌, छ्यंगू, मन) पाखेँ 
विभिन्न किसिमया बाहिरी क्रियाकलापनाप स्वापू तयाच्चनी । थज्याबले अष्ट 

लोक धर्मयात थुइकाः मनयात चीफत धाःसा मानसिक तनाव पाखे छुँ 
भचासां तापाक च्वनेफै । थःत यःपिं /बांलाःगु ८न्ह्यैपुगु वातावरणनाप सम्बन्ध 
जुइबले राग (लोभ) उत्पन्न जुइगु, मयःपिं८म्हाइपुगु वातावरण चूलाइबले 
क्रोध उत्पन्न जुइगु मनूतयूगु साधारण स्वभाव ख:ः । यदि अष्ट लोक धर्म 
थुइकाः मन विचलित मजुल धाःसा सकल प्राणीप्रति सम भाव तयेफइ । सुख, 
शान्त, आनन्द जीवनयापन यायेत अष्ट लोक धर्म कम्पित मजुइगु अभ्यास 
यायां बनेमा: । बुद्ध धर्मय्‌ दुने थःगु मनयात थःम्हं हे थुइका कायेगु शिक्षा 
बियातःगु दु । थःगु मन हे थःया मालिक जूगुलिं मनं सुख तायेकूसा सुख हे 
जुइ, दु:ख तायेकूसा दु:ख हे जुइ । जीवनय्‌ वैगु थथ्या: क्वथ्या:यात व्यवस्थापन 
याना: न्ह्यज्यांवनेगु हे बुद्धया शिक्षा खः । 


लिधंसा सफ्‌ : 


१. 


अमृतानन्द, भिक्षु, 'बुद्धकालीन ब्राहमण', संग्रह १, (काठमाडौं : आनन्द 
कुटी विद्यापीठ, बु.सं. २५१५) । 


धर्मगुप्त, भिक्षु, (अनु. ), 'धम्मपद', पालि संस्कृत अर्थ व्याख्या, (काठमाडौं 
: डा. धम्मविजया गुरुमा 'गन्थवाचक पण्डित' निर्वाणमूर्ति विहार, बु.सं. 
२५६१) । 

बुद्धधोष, भिक्षु, (सम.), 'परित्त सुत्त', पन्धौं संस्करण, (काठमाडौं : 
धर्मकीर्ति बौद्ध अध्ययन गोष्ठी, बु.सं. २५५९) । 

ज्ञानपूर्णिक, भिक्षु, (अनु), “न्हूणु परित्राण निश्चय', (यल : सन्ति सुखावास, 
बु.सं. २५३७) । 

धम्म कक्षाया निसःगू ब्वया लसताय्‌ 


21 लोचनतारा तुलाधर 


स्वस: व स्वीन्यान्हुया दच्छि जुल धाःसा 
निसःन्हुया गुलि जुल ? 

खुलां मयात खला ? 

थ्व ल्याः गन्ति मेगु छुकियां मखु 

धम्म जूम कक्षाया ख: । 


बांमला:गुया खँया नं बांलाःगु पक्ष दु हँ 
कोविड १९ या कारण देशय्‌ लकडाउन जुल 
लकडाउनया कारण जन्म जुल 

चम्पावती स्मृति मेडिटेसनया धम्म कक्षा !! 


छम्हसिया छता गुण मेम्हसिया मेता 

तताकेहैँ दथुइ इनेगु ह्व:ता:ः चूलाना च्वन 

नुग: मस्यासे लसतां इना च्वन 

थःके दुगु ज्ञान गुण उपदेश सकसितँ 

गुम्हसिनं इना च्वन गुम्हसिनं कया च्वन गुम्हसिनं छयला च्वन 
थ्व हे धम्म जूम दबुलिं !! 


विहारय्‌ वना: धर्म याना धका: 
विहारय्‌ वना:ः बाखं न्यना धकाः 
थःथम्हं भि ताया च्वनापिँ झीत 

पति धस्वाकल थ्व धम्म कक्षां 

बांलाक वाला स्व थःगु चित्तय्‌ धका: !! 

पीचगु लयँ जक पलाः तयाच्वनापिं झी 
ध्यान रुपी पहाड गयेगु ला आँट हे मदु 
तर 

तर गबलय्‌ थ्व कक्षाय्‌ दुहाँ वया झी 
व पहाड ला गया च्वनाखनी 

छत्वाथः नित्वाथ: यायां 

अलय्‌ 

दुर्लभ मनू जुनिया आज्जु नं 

खने दया वल बुलुहु बुलुह !! 


छता मखु निता मखु तःताजि हे 
घासा ता दु थ्व धम्म कक्षाय्‌ 
आ: वया: सवा: कया च्वना 
पालीभाषाया नं.... । 


चम्पावती स्मृति मेडिटेसनया तम्मागु सिमा क्वय्‌ 

अति हनेबहापिं गुरुपिं च्लात 

श्रद्धेय त्रिपिटक विशारद पञ्जासार भन्ते 

र्वरष्ठ सहायक आचार्य डा. केशरी लक्ष्मी मानन्धर तता 
बौद्ध विद्वान मदन रत्न मानन्धर दाई 

वस्पोलपिनिगु कुशल अध्यापन हे मखुला 

'झीसं कयागु अमुल्य बुद्ध शिक्षा 

अनन्त गुणमयी वस्पोलपिंत 

शिर क्वच्छुनाः वन्दना याये 

थ्व निसःन्हुया पावन दिं खुन्हु !! 


(वि.सं. २०७७, आश्विन ३०, शुक्रवार तदनुसार १६ अक्टोबर, २०२० धम्म 
कक्षाया निसःगू ब्व हनागु जुल ।) 

ध्यानया फाइदा 


1 सोनी बनिया तुलाधर 


बुद्धधर्मयागु बारे जिं थूकथं चिचाहाकःगु खँ तये । थ्व 0190111090/0 
जाग ।/20191101 कार्यक्रमय्‌ भाग काये धुंकाः बुद्धधर्मयागु दर्शन व 
सिद्धान्त छु भचा थुया वयाच्वंगु दु। बुद्ध धर्म धैगु तसक हे महत्वपूर्ण 
जुयाच्वन । अभिधर्मय्‌ दुगु चित्तबारे यक्व थुल । भगवान गौतम बुद्ध २५०० 
वर्ष न्ह्य कना बिज्या:गु उपदेश व वसपोले क्यनाबिज्या:गु लँ थौंयागु दिनय्‌ 
नं उलि हे समय सापेक्ष जुया च्वंगु दु । 


आः जिं ध्यानयागु बारे छक्चा खँ तये । थ्व 01901110904 जागा 
'/620110101 कार्यक्रम शुरू जुइ न्ह्यनिसेँ जिं दैनिकरुपं सुथे बहनी निरन्तर 
ध्यानया अभ्यास याना वया वनागु ख:ः । न्हापा ध्यान च्वनेबले ध्यानयागु 
11601/ जिं बांलाक मथू । थ्व कार्यक्रमयू 101 याये धुंकाः ध्यानयागु 
[11601/ यक्व हे थुल । 11601% थुइका: ध्यान च्वनीगु व मथुइक ध्यान 
च्वनेगु यक्व हे पा: आ: जि ध्यान बिना च्वने मफ्‌ । ध्यान यायेबले छगू 
किसिमं मानसिक व आध्यात्मिक शान्ति व आनन्द प्राप्ति जुइ । अथै जूगुलिं 
ध्यान धैगु जिगु जीवनयागु अभिन्न अंग जुइ धुंकल । उकि सकसितँं ध्यान 
च्वनेत व ध्यान त्वमफिकेत इनाप याना च्वना । ध्यान यक्व यक्व हे फाइदा 
जू । संक्षिप्त धायेगु ख:सा बृद्ध धर्म थुइका: ज्ञान कायेत ध्यान मच्चंसे मगा: । 

सुखी पारिवारिक जीवनको लागी बुद्ध शिक्षा 


201 दीना बनिया कंसाकार 
'परियत्ति सद्भम्म कोविद' 


सामान्यतः रगतका नाता भएका वा वैवाहिक सम्बन्धबाट आफन्त 
परेका व्यक्तिहरु एउटै छतमुनि एउटै बासस्थानमा मिलेर बस्ने सदस्यलाई 
परिवार भन्ने गरिन्छ । 


अक्सफर्ड डिक्सिनरीले परिवारको परिभाषा यसरी दिएको छ: 


"४, 010010 0019 110 011//0 0901611590101116 01॥016 [२19 
[006॥/161 0590 ण, 9॥ ॥१1€ 065061090115 0 9 001१1101 01065[101, 
9 010००|))." /२७/॥॥७४७० 1000 0105: ७/.००००/००/०/०/१००/७०5 .00007 
06010/7/007177 1077) . 


नेपाली वृहत शब्दकोषले रगत,, नाता, घर, अनुकूलता र वैवाहिक 
सम्बन्धले संयुक्त भएका मानिसको समूह । एउटै भान्सामा खाने घरका 
मानिसहरूको समूह, जहान भनी परिभाषित गरेको छ । (नेपाली वृहत शब्दकोष 
नेपाल प्रज्ञा प्रतिष्ठान) 


यहाँ यसरी नै परिभाषित गरिएको एउटा परिवारमा बस्ने सदस्यहरूको 
सुखसँग छ । फेरि अर्को परिभाषा चाहिने हुन्छ, सुख भन्नाले के हो । यो उत्तर 
दिनको लागि ज्यादै कठिन प्रश्न हो किनकि सुखको परिभाषा व्यक्ति पिच्छे 
फरक हुन सक्छ । दिनको दुइ छाक पनि खान नपाउने दरिद्रले पेट भरि खान 
पाए सुख हुनेथियो भन्ला, रोगले ग्रसित बिरामीले निरोगी हुनु नै सुख भनी 

ठान्छ, बसोबासको लागि एउटा घर पनि नहुनेले एउटा घर भईदिए सुख हुने 
थियो भन्ला, एउटा निसन्तान दम्पतिको लागि सन्तान हुनु सुख हुन सक्छ 
आदि आदि । फेरि सबै थोक पुगेर नि मनमा शान्ति नहुने गरी तनावमा रहने 
व्यक्तिले मनको शान्ति नै सुख भन्ला । 


पारिवारिक सुख माथि विचार गर्दा यी दुबै पक्षमा विचार गर्नुपर्ने 
हुन्छ । परिवारमा रहेका व्यक्तिहरुले गाँस, बाँस देखि हरेक भौतिक सरसामान 
सकेसम्म साझा भावमा उपभोग गर्छन्‌ । त्यसैले परिवार गतिलो बन्न 
रहनसहन सबैको अनुकूल हुनु आवश्यक हुन्छ । परिवारका सदस्यहरू बिच 
विचारधारा पनि मिल्न अत्यावश्यक छ । नत्रभने परिवारमा शान्ति नभई 
कलहले बास लिन्छ । त्यसैले परिवार सुचारु रुपले सञ्चालन गर्न परिवारका 
प्रत्येक सदस्यहरुले पुरा गर्नुपर्ने दायित्व इमान्दारीका साथ पुरा गर्नुपर्ने हुन्छ । 
यदि कुनै पनि सदस्यले आफ्नो दायित्व वा कर्तव्य पालन गर्न नसकेमा 
नैतिकताको पतन हुनुको साथसाथै कलह र अशान्तिको वातावरण सृजना हुन 
जानमा कसैको दुइमत नहोला । 


यहाँ हाम्रो विषयसँग जोडेर भन्नुपर्दा बृद्धशिक्षासँग सम्बन्धित हुनुपर्दछ । 
अत: स्वयं बुद्धले सुखको परिभाषा कसरी दिनुभयो त्यो कुरा बुझौं । धम्मपद, 
सुखवर्ग, गाथा नं २०४ मा बुद्धले निर्वाणलाई सबभन्दा ठूलो सुख भन्नुभएको 
छ। 

“आरोग्य परमा लाभा सन्तुट्दि परम धन 

विस्सासा परमा जाति निब्बानं परमं सुखं” 


अर्थ: निरोगी हुनु परम लाभ हो, सन्तोष परम धन हो, विश्वास 
सबभन्दा ठूलो बन्धु हो, निर्वाण परम सुख हो । 


निर्वाण भन्ने बित्तिकै सामान्य मानिसले यस्तो भन्ला निर्वाण त धेरै 
परको कुरा भयो, हामीलाई अहिले यही जुनीमा सुख शान्ति चाहिएको छ। 
तर गहिरिएर बुझयौं भने बुद्ध शिक्षा प्रज्ञप्त (सांसारिक) सुख र परमार्थ सुख 
दुइटैमा अनुकुल हुने हो । हेर्दा सांसारिक जीवनको सुखको लागि दिइएको 
बुद्धशिक्षा जस्तो देखिएतापनि अन्ततोगत्वा बुद्धको हरेक धर्म देशना आचरण 
गरिएमा निर्वाणमुखी नै भएको हुन्छ । यद्यपि अहिलेको हाम्रो विषय पारिवारिक 

सुख रहेको हुँदा बुद्ध शिक्षाका ती त्यस्ता विषयहरुमा जाउँ जुन पारिवारिक 
सुखको लागि केन्द्रित देखिन्छ । वास्तवमा विभिन्न पारिवारिक, सामाजिक 
विकृति तथा वातावरणहरुलाई निराकरण गर्न बुद्धका विभिन्न सन्देशहरु 
निकै महत्वपूर्ण हुन्छ । बुद्धधर्म सिद्धान्तवादी मात्र नभै व्यवहारिकधर्म हो । 
बुद्धधर्म एक शान्तिको मूलद्वार मान्न सकिन्छ । त्यसैले परिवारमा रहेका सबै 
सदस्यहरूले बुद्ध शिक्षाको अनुकरण गरी आ आफ्नो दायित्व इमान्दारका साथ 
पुरा गरेको खण्डमा त्यस परिवारको वातावरण शान्ति र सुख हुनजान्छ । 
बुद्धशिक्षाले परिवारमा रहेकालाई आ-आफ्नो दायित्व वा कर्तव्य कसरी बहन 
गर्ने भन्ने पाठ सिकाउँछ । 

बृद्धले गृहस्थ धर्मलाई धेरै महत्व दिनुभएको छ। गृहस्थले पनि 
धर्म आचरण गर्नुलाई नै बुद्धले गृहस्थ धर्म भन्नुभएको छ । बौद्ध ग्रन्थ त्रिपिटक 
अर्न्तगत दीघनिकायको “महापरिनिब्बान सुत्त” मा उल्लेख भए अनुसार 
मारले भगवान्‌ बृद्धलाई महापरिनिर्वाण हुनु अनुरोध गरेको प्रसंगमा बुद्धले 
जबसम्म मेरो चार परिषद्‌ भिक्षु, भिक्षृणी, उपासक र उपासिकाहरु सक्षम 
हुँदैन तबसम्म आयु संस्कार त्याग नगर्ने वचन दिनुभएको थियो । बुद्धधर्ममा 
श्रमण परम्परालाई ग्राह्यता दिएता पनि यसबाट थाहा हुन्छ भगवान बुद्धले 
गृहस्थ धर्म पालन गर्नेहरूलाई धर्म आचरण गर्न पनि उत्तिकै महत्व दिएको 
बुझिनमा आउँछ । (दढीघनिकाय पेज च २) 

पारिवारिक सुखको लागि परिवारका सदस्यहरूले गनुपर्ने आचरण वा 
व्यवहारलाई बुद्धको शिक्षालाई सन्दर्भ मिलाइकन निम्न बुँदामा यस लेखमा 
प्रस्तुत गरिएको छ। 
० गृहस्थले पालन गर्नुपर्ने अनिवार्य नियम पञ्चशील 

गृहस्थ धर्म पालना गर्नेहरूलाई बुद्धले देशना गर्नु भएको (१) प्राणीहिंसा 
नगर्नु, (२) चोरी नगर्नु, (३) व्यभिचारी नगर्नु, (४) झूठो क्रा नगर्नु र (५) 
मादक पदार्थ सेवन नगर्नु आदि पञ्चशील अनिवार्य रुपमा पालना गरी 
व्यवहारिक जीवन व्यवस्थापन गर्न सक्नुपर्दछ । अनिवार्य रुपमा पञ्चशील 
पालन भयो भने सुख र शान्ति स्वत: स्थापना हुन्छ । 


बुद्धकालिन एक सन्दर्भमा “बेलुद्वार सुत्त” मा उल्लेख भए अनुसार 
बेलुद्वार ब्राम्हण एक गृहस्थ थिए । गृहत्याग नगरी गृहस्थी भइकन सुगतिमा 

जान सकिन्छ कि सकिंदैन भन्ने प्रश्नमा भगवान्‌ बुद्धले ती गृहस्थी जीवन 
नत्यागीकन आचरण राम्रो भएको खण्डमा जीवनमा सफलता हात पार्न सक्ने 
र मरणोपरान्त सुगति जान सक्ने बताउनुभयो । /अयलशिक्षा भाग -१ पेज २) 


७ दान कार्यमा अग्रसर रहनु 


गृहस्थले दान कार्यमा अग्रसर हुन जान्नुपर्दछ, कञ्जुसीपन त्याग्नु पर्दछ 
जसले पुण्यको काम गर्नु साथै परिवारमा शान्ति हुन्छ । : 
अंगुत्तर निकाय अर्न्तगत “चुन्दी सुत्त” मा राजकुमारी चुन्दीलाई दिएको 
उपदेशमा उल्लेख भए अनसार 
“अग्गतो वे पसन्तानं, अग्गं धम्मं विजानतं 
अग्गे बृद्धे पसन्तानं दक्खिणेय्य अनुत्तरे 
अग्गे धम्मै पसन्नान., पुञ्ञक्खेते अनुत्तरे 
अग्गस्मिँ दान ददन्त, अग्गं पुञ्ज पवङ्गति 
अग्ग आयु च वण्णो च यसो कित्ति सुखं बले 
देवभूतो मनस्सो वा अग्गप्पतो पमोदती”ति । 
अर्थ : अग्र (बुद्ध)प्रति प्रसन्न हुने, अग्र धर्मलाई जान्ने, दान दिन योग्य 
अनि अति उत्तम अग्र बुद्ध प्रसन्न हुने गर्छ अनि दान दिनाले अग्र पुण्यको 
प्रवर्द्धन हुन्छ । अग्र, आयु ,वर्ण, यशकीर्ति, सुख र बलको प्राप्त हुन्छ । 
(अगुत्तर निकाय ढोग्रो भाग पेज २२६) 
यसरी राजकुमारी चुन्दीको सन्दर्भमा भगवान्‌ बुद्धले गृहस्थी जीवनमा 
रहेका स्त्री होस्‌ या पुरुष बुद्ध, धर्म र संघको शरणमा लिई शील पालना 
गरेकालाई दान दिएमा यस शरीर छाडी मृत्युपछि सुगतिमा उत्पन्न हुन्छ , 
दुर्गति हुँदैन भन्ने देशना गर्नुभएको थियो । 
दीघनिकायको “कुटदन्त सुत्त”मा उल्लेख भए अनुसार सोह्र परिष्कार 
त्रिविध यज्ञ सम्पदा (धेरै खर्च गरेर यज्ञ गर्ने) भन्दा कम दान सामग्री भएर 
पनि पुग्ने र बढि फलदायी यज्ञ कुन हो भन्ने प्रश्नमा भगवान बुद्धले त्यसको 
जवाफमा भन्नुभएको थियो - 

१) शीलवानहरुलाई नित्य दान दिने 

२) चारदिशाबाट आउने संघको लागि बिहार बनाएर दान गर्ने 

३) बुद्ध, धर्म र संघको शरणमा जाने 

४) कम सामग्रीले महाफलदायी पञ्चशील पालन गर्ने 

५) प्रथम ध्यानादि समाधि लाभ गर्दै आश्रव क्षय गर्ने 

६) महाफलदायी ज्ञान लाभ गर्ने । (दीघतिकाय पेज ?०२/ 


यसरी यी ६ प्रकार पुण्यकर्म सबै परिवारका सदस्यहरूले पालना गरेमा 
अवश्य सुखशान्ति हुन्छ भने भन्नुभयो । 


० परिवार तथा आफन्तप्रति कर्तव्य परायण रहनु 


सबै परिवारका सदस्य कर्तव्य परायण हुनु परिवारमा सुखको कारण 
हो । बुद्धले भन्नुभएको छ । 


“वत्तै अपरिपूरेन्तो शील न परिपूरति” 
अर्थात्‌ जुन व्यक्ति कर्तव्यहीन हुन्छ, त्यस व्यक्तिको बानी व्यवहार शुद्ध 
हुनसक्दैन । 

यस बुद्धवचनले भनिरहेको छ, कर्तव्यहीन व्यक्तिले नैतिकता गुमाउँदछ । 
उसले आफूप्रति विश्वास गुमाउँदछ । जुन व्यक्ति धार्मिक एवं इमान्दार र 
भलादमी बन्न चाहन्छ, त्यसले आफ्नो कर्तव्य पालन गर्न अत्यावश्यक छ । 


भगवान्‌ बुद्धले गृहस्थहरूले आपसमा पुरा गर्नुपर्ने कर्तव्य बारेमा 
केलाई केलाई दिनुभएको उपदेश दीघनिकायको “सिङ्गालवाद सुत्त”मा उल्लेख 
भएको पाइन्छ । यस सूत्रमा उल्लेख भए अनुसार सिङ्गाल गृहपत्तिले बुबाको 
अन्तिम वचन शिरोधार्य गरी नदीमा गई स्नान गरी भिजेकै केश र भिजेकै 
वस्त्र सहितले हात जोडेर नाना दिशामा नमस्कार गरिरहेको देखेर सिङ्गाल 
पुत्रलाई बुद्धले यसरि धर्मदेशना गर्नुभयो : प्राणीहिंसा, चोरी कर्म, झूठो कुरा 
गर्ने, व्यभिचार नगर्ने चार प्रकारको कर्मक्लेश नगर्ने, स्वेच्छाचार र पक्षपात 
नगर्ने, कसैलाई द्वेष भाव नराख्ने, भय हुने काम नगर्ने, मोह (अज्ञानता) काम 
नगर्ने) आदि यी चार कर्मक्लेश नगर्ने । जाँड रक्सी आदि सेवन नगर्ने,कुबेलामा 
नहिड्ने, अयोग्य रसरंग नगर्ने, जुवा नखेल्ने, मूर्ख र पापीहरुको संगत नगर्ने, 

अल्सी भएर नबस्ने आदि छ प्रकारको कर्मक्लेश नगर्ने । यसरी १४ वटा 
अकु्‌शल कर्म छाडेमा छ वटा दिशालाई नमस्कार गरी नाना दिशाबाट आउने 
निन्दनिय भयबाट यस लोक र परलोकबाट बिजय प्राप्त गर्नसक्दछ । 


१) पूर्वदिशा 


आमा, बुबा 
२) दक्षिणदिशा - आचार्य, गुरुवर 
३) पश्चिमदिशा - छोराछोरी, श्रीमती 
४) उत्तरदिशा - साथी, मित्रहरू 


५) अधोदिशा - नोकर, चाकरहरू 





६) उर्द्रदिशा - श्रमण, ब्राम्हण 


केवल हात जोडी नमस्कार गर्नु मात्र होइन, परस्पर कर्तव्य पालन 
गर्नुपर्दछ । यसरी प्रत्येक व्यक्तिले आ-आफ्नो घर गृहस्थीमा आफन्तका बीच 
निभाउनु पर्ने कर्तव्य पालना गरेमा दैनिक जीवनमा सुख शान्ति हुन्छ , निन्दा 
र भयबाट बच्न सकिन्छ । 


त्यसलै यस सुत्रबाट थाहा हुन्छ बुद्धले पति र पत्नीको एक आपस प्रति 
निभाउनु पर्ने कर्तव्य सम्बन्धि उपदेश दिनु भई गृहस्थाश्रममा नारीप्रति पुरुषले 
गर्नुपर्ने आदरको महत्व दर्शाउनु भएको छ। 


बुद्धकालीन केही कथाहरु प्रस्तुत गर्ने क्रममा एक घटना सान्दर्भिक 
ठान्दछु । बुद्धप्रति अगाढ श्रद्धा राख्ने उपासिका विशाखाकी बहिनी सुजाता, 
जो अनाथपिण्डिक महाजनकी बुहारी थिइन्‌, उनी भने असाध्य उच्छीँंखल 
स्वभावकी, परिवारमा सबैलाई दुःख दिने स्वभावकी हुन्छे । भगवान बुद्धले 
तिमी कुन खालकी पत्नी हौ भनेर ७ प्रकारकी पत्ती हुन सक्छन्‌ भनीकन प्रश्न 
गर्दा उनी लाजले भुतुक्क भई त्यसपछि सुध्रिन्छे । 


मंगल सुत्तमा भनिएको छ - “ञातकानञ्च संगहो, एतं मंगल मुत्तमं ।” 
अर्थात्‌, ज्ञातिबन्धुहरुको संग्रह गर्नु वा आव श्यक नाता निभाउनु मंगल कार्य हो । 

स्वयं भगवान्‌ बुद्धले आफन्त प्रतिको कर्तव्य बोध गर्नु भई तीन 
पटकसम्म कपिलवस्तु आउनु भई आफन्तप्रति प्रेम र सदभाव राखी 
आफन्तहरूलाई धर्मदेशना गर्नुभएको उदाहरण लिन सकिन्छ । 

० आय आर्जनको लागि प्रयासरत रहनु 

भगवान्‌ बुद्धले सुखमय गृहस्थ जीवनको आर्थिक उन्नति चाहिन्छ भनी 
आर्थिक उन्नतिमा टेवा हुन लागि तलका चारवटा महत्वपूर्ण तत्वहरूको 
विषयमा व्याख्या गर्नुभएको छ । 

“चत्तारिमानि गहपति सुखानि अधिगमनियानी गिहिना कामभोगिना 
काले कालं समेन समयं उपादाय कतमानि चत्तारि ? अत्थि सुखं, भोग सुखं, 
अनण सुखं अनवज्ज सुखन्ति ।” 
अत्थि सुख - मानिसहरू बाँच्नको लागि नभई नहुने आधारभूत आवश्यकताहरू 
खाना, लुगा, बास र औषधी भएमा मात्र पारिवारिक जीवन सुखमय हुनेछ । 
भोग सुख - आफूले कमाएको धन सम्पत्ति आफ्नो इच्छा अनुसार भोग चलन 
गर्न पाउनमा मात्र जीवन सुखमय हुनेछ । 
अनण सुख - क्रणबाट मुक्त हुन सक्नु नै पारिवारिक सुखको मूल श्रोत हो । 
क्रणी बन्नु परेसम्म मनको सुख प्राप्त गर्न सकिन्न । 
अनवज्ज सुख - निर्दोष जीवन बिताउन सकिएन भने त्यसको नतिजा दुःखद 
हुने अवश्यम्भावी हुनेछ । 


अंगृत्तर निकायको “दीघजाणु सुत्त”मा उल्लेख भए अनुसार मानव 
समाजमा लौकिक जीवन उन्नति र सुखमय गर्नको निमित्त निम्न लिखित 
चारवटा उपदेश दिनुभएको थियो । 


१) उत्थान विरिय - उत्साह र अथक परिश्चम 
२) आरब्ख सम्पदा - सम्पतिको सुरक्षा 

३) कल्याण मित्तता - सज्जनहरुको सत्संगत 
४) समानता - आय अनुसार व्यय गर्ने । 
/अगुत्र निकाय चौथो भार पेज ?०९) 


यो चारवटा बस्तु साँचै नै मनुष्य जीवन सुखी अथवा मानव समाज 
सुखमय गर्नको लागि नभै नहुने हो । भगवान्‌ बुद्धले प्रतिपादन गर्नुभएको 
विनय अनुसार शील जुन भिक्षुसंघलाई पालना गर्न प्रदान गरिएको आर्दश 
र जीवन पद्धतिलाई गृहस्थ जीवनमा पनि अपनाउन सकिन्छ भन्ने कुरा 
भन्नुभएको थियो । 

भौतिक ऐक्यवद्धता - सबैसँग मिलिजुली आदर गौरव राख्ने 

वाक ऐक्यवद्धता - अरुको आलोचना नगरी सदभावना वृद्धि गर्ने 

मानसिक एकता - मुदिता भावनालाई वृद्धि गर्ने र विवेक बुद्धिले काम गर्ने 
नैतिक एकता - पञ्चशील पालना गरी नैतिक एकतालाई कायम गर्ने 
सैद्धान्तिक एकता - आफ्नो विचारलाई जवरजस्ति पालना नगराई सबैको 
विचारलाई सम्मान गर्ने 

आर्थिक एकता - परिवारका सबै सदस्यहरुलाई न्यायोचित वितरण व्यवस्था 
कायम गरी आर्थिक ऐँक्यवद्धतालाई प्रर्दशन गर्ने । 

(देबकाजी शाग्य ध्वर्यकीर्ति पत्रिकाः २७ अंक १० यहिना) 


परिवारमा कुनै सदस्य कमाउने अर्का सदस्य कामधाम केही नगर्ने भयो 
भने कलह हुन सक्छ । अतः बुद्ध शिक्षा सम्झी आफ्नो क्षमताले भ्याएसम्म धन 
कमाउने काम पनि गृहस्थको हो । तर भगवान्‌ बृद्धले अति भोग विलासी हुनु 
तथा आवश्यक भन्दा बढी संग्रह गर्ने बानीमा नियन्त्रण हुनुपर्छ भनी चेतावनी 
पनि दिनुभएको छ । भिक्षुहरूलाई त अष्ट परिष्कार भनी आठवटा वस्तु मात्र 
नीजि राख्नु हुने नियम छ । गृहस्थले पनि भौतिक सामग्रीमा लोभ लालची 
हुनु नहुने बुद्धको शिक्षा हो । 


'जुन धर्म सरागको लागि, संयोगको लागि, संग्रह गर्नाको लागि, कामना 
बढाउने, असन्तोष बढाउने, भीड बढाउने, अनउद्योगीको लागि भएमा त्यो 
न धर्म हो, न विनय हो, न शास्ताको उपदेश हो । जुन धर्म विरागको लागि, 
वियोगको लागि, कामना घटाउने सन्तोषको लागि, एकान्तको लागि, उद्योगको 
लागि हो सुभरताको लागि हो त्यही धर्म हो, विनय, हो, शास्ताको उपदेश हो ।' 


परिवारमा विशेषले संयुक्त परिवारमा आफनो स्वार्थी बानिले गर्दा 
परिवारका सदस्यहरु बीच पनि म र मेरी श्रीमती वा श्रीमान्‌ र आफ्नै 
छोराछोरीले मात्रै राम्रो खाउन्‌, लाउन्‌ मोजमस्ती गरुन्‌ भन्ने ध्यान राखी 
बाँकि सदस्यको च्यूता नराख्ने पनि हुन्छन्‌ । परिणाम स्वरुप दाजुभाई बीच 
झैँ-झंगडा नालिस मुद्दा सम्म पनि हुने हुन्छ । यसको कारण अति प्रिय स्नेह 
वा आकर्षणले गर्दा हो । 

० परिवारमा आपसी समभदारी, मैत्री, स्नेह, र क्षमाशीलता बनाइराख्नु 


सदस्यहरु बीच परस्पर एकता, मेलमिलाप, मैत्रीपूर्ण व्यवहार हुनु अति 
आवश्यक छ । एकता र मेलमिलाप हुन सकेन भने एक आपसमा विश्वास 
हट्दै जान्छ । अनि काममा ध्यान नजाने र कर्तव्य पालनामा फित्तलोपना 
आउने हुन्छ । त्यसैले परिवारका सदस्यहरु बीच इमान्दार, विशवासपात्र र 
सदाचार बन्ने राम्रो बानी व्यवहारको खाँचो रहेको हुन्छ । 


अंगुत्तरनिकायको चतुक्क निपातको “चक्क सुत्त”मा उल्लेख भए अनुसार - 
“पतिरुप वसे देसे, अरियामित्तकरो सिया 


सम्मापणिधिसम्पन्नो, पुब्बे पुञ्ञजकतो नरो 
धञ्जँ धनं यसो कित्ति, सुखञ्चतंवत्तती ति ।” 


अर्थ : प्रतिरुपमा देशमा बस्ने आर्यमित्र बनाई बस्ने, सम्यक्‌ संकल्पले 
सम्पन्न हुने, पूर्व (पहिलेको जन्ममा) पुण्य गरिएको व्यक्ति, धन धान्य यशकीर्ति 
र सुख यी वृद्धि भएर आउँछ । जसले गर्दा घरका सबै परिवारमा मन शान्ति 
हन्छ । 
अंगृत्तरनिकायको चतुक्क निपातको “सङ्घह सुत्त”मा उल्लेख भए अनुसार - 

“दानञ्च पय्यवज्जञ्च, अत्थचरियाय च या इध 

समानता च धम्मेसु, तत्थ तत्थ यथारहं 

एते खो सङ्गहा लोके रथस्साणीव पुत्तकारणा 

लभेथ मान पूजवा, पिता वा पुत्तकारणा 

यस्मा च सङ्गहा एते, समवेक्खन्ति पण्डिता 

तसमा महन्त पप्पान्ति, पासंसा च भवन्ति ते'ति ।” 


अर्थ : जसले दान, प्रिय वचन, अर्थचर्या र समानताको धर्मलाई यहाँ 
र त्यहाँ जहाँ पनि गर्ने हुन्छ । लोकमा यी चार संग्रहणीय रथ चलिरँदाको 
कीला समान हो । संग्रह नभएको भए माता पिताप्रति पुत्रबाट पूजा वा 
सम्मान पाउँदैन किनकि पण्डितले यी संग्रह ध्यान राखेको हुन्छ। यसै 
कारणले गर्दा धेरै प्रशंसित भएको हुन्छ । प्रशंसा प्राप्त गरेको हुन्छ। 
(अगुत्तर तिकाय, ढोग्रो भाग; पेज २९) 

परिवारका सबै सदसयहरुले पनि भगवान बुद्धले दिनुभएको मूल शिक्षा 
चतुव्रम्ह विहार (मैत्री, करुणा, मुदिता र उपेक्षा) लाई अनुशरण गर्नुपर्दछ । 
गृहस्थ जीवन सुखमय बनाउन परिवारका सदस्यहरूले एक आपसका बीच 
समझदारी कायम गर्नुपर्ने क्रा बृद्धधा उपदेशहरूबाट सिक्न सकिन्छ । 
परिवारमा कुनै पनि सदस्यलाई अन्य सदस्यमाथि प्रभुत्व जमाएर उनको 
स्वतन्त्रता हनन गर्न खोज्यो भने शान्ति हुँदैन । आफूबाट भएको भूल स्वीकार्न 
सक्नुपर्छ । स्वयं बृद्धले यस्तो गर्नुहुथ्यो । निम्न एउटा उदाहरण यहाँ दिइएको 
छ। 

जातक निदान (४) अनुसार राहुल कुमारलाई प्रव्रज्या गराउँदा राजा 
शुद्धोदनले आपत्ति जनाई आमाबाबुको अनुमति बिना प्रव्रजित नगरीदिन 
अनुरोध गर्दा स्वयं बुद्धले परिस्थितिलाई बुझी आमाबाबुको अनुमति बिना 
प्रव्रजित गर्न नहुने नियम बनाउनु भयो । 


समाजमा विशेष गरी पूर्वीय समाजमा छोरालाई काखा छोरीलाई 
पाखा गर्ने प्रवृत्ति भएकोले गर्दा पनि पारिवारिक कलह हुने गर्छ । पैतृक 
समाजको मानसिकता राख्ने मानिसले बुद्धको शिक्षा अनुसरण गरेर आफनो 
परिवारमा छोरा छोरी दुबैलाई समान हक दिनु सक्नुपर्दछ । बुद्धधर्म संसारमा 
एउटा त्यस्तो धर्म हो जहाँ अरु धर्मको तुलनामा नारीको सम्मान हुन्छ । बुद्धले 
धेरै सन्दर्भमा नारीको सम्मान गर्दा मंगल हुने उपदेश दिनुभएको पाइन्छ । 


केही बुद्धबचन यहाँ प्रस्तुत गरिएको छ : 


इत्थि भण्डानं उत्तम : स्त्री नै सबैभन्दा ठुलो सम्पत्ति हो । 

भार्या परमा सखा : पुरुषको निम्ति पत्नी नै सबैभन्दा ठूला मित्र हुन्‌ । 
माता मित्तै सके घरे : छोराछोरीको निम्ति आफ्नो घरमा आमा नै सबैभन्दा 
ठूला मित्र हुन्छ । 


निष्कर्ष : 


बुद्धले देखाउनु भएको मध्यम मार्ग आर्य अष्टाङ्गिक मार्गलाई पहिल्याई 
यस अमूल्य शिक्षालाई सबैले अध्ययन गरी पालना पनि गर्न सकेमा गृहस्थ 

जीवन बिताइरहेका व्यक्तिहरूले आफ्नो परिवारका सदस्यहरु बीच परस्पर 
मेलमिलाप गरी प्रत्येक व्यक्तिले आ-आफ्नो कर्तव्य इमान्दारपूर्वक पालन गर्न 
सक्दछ । बुद्ध शिक्षा स्वरुप सिगालोवाद सूत्रमा उल्लेख भए अनुसार श्रीमानूले 
श्रीमतीले आफ्नो श्रीमान्‌ श्रीमतीप्रति विश्वास पात्र बन्न सक्नुपर्दछ । छोरा 
छोरीहरुले पनि आमा बुबालाई आदर गौरव राख्नुपर्दछ । आफ्ना हितैषी मित्र 
र नाता कुटुम्बहरूलाई समय समयमा निमन्त्रणा गरी खुवाउने, पिलाउने कार्य 
गरी आफूले सक्दो सेवा र मद्दत गर्ने कार्य पनि गर्दै जानुपर्दछ । घरका परिवार 
सबैले पञ्चशील पालना गर्ने जस्तै अरुलाई मनमा चोट लाग्ने कुरा नबोल्ने, 
स्वार्थपूर्तिको लागि झूठो क्रा, चुक्ली कुरा, काम नलाग्ने बकवास र कडा 
वचन प्रयोग नगर्ने, अरुको चीजबीच र सम्पत्ति अनुमति बिना प्रगोग नगर्ने 
र नलिने, व्यभिचार जस्तो कुकर्महरु नगर्ने आफ्ना शरीर रमन बेहोश हुने 
पदार्थको सेवन नगर्ने आदि राम्रो बानीहरुको मात्र अभ्यास गरी पारिवारिक 
जीवन शान्ति र सुखमय बनाउन सकिन्छ । 


भगवान्‌ बुद्धले ४५ बर्ष सम्म दिनुभएको उपदेशको संगालो गृहस्थ 
जीवन बिताइहेका गृहस्थीहरुको परिवारका सदस्यहरूले चिन्तन मनन गरी 
(चित्त)मा आएको अकुशल कर्म र चित्तमा हुने अकुशल चैतसिक (खराब 
विचार), काय (शरीर)बाट हुने अकुशल कर्म र वचनबाट हुने अकुशल कर्मलाई 
हटाउने अभ्यास गर्दै आफ्नो अमूल्य जीवनमा निरन्तर अभ्यास गर्दै एवं नित्य 
सुखलाई प्राप्त गर्न सक्छौ । जीवन सुखमय बनाउनको लागि बुद्धका उपदेश 
व्यवहारमा उत्तारी बौद्ध पद्धति अनुसरण गर्न सक्नुपर्दछ । कसैप्रति पनि वैरभाव 
नराखी आफ्नो पद्धतिप्रति अध्ययन तथा शुद्ध आचरण गर्दै जानुपर्दछ । यसता 
सदस्यहरूबाट परिवार हित बाहेक अहित हुने छैन । 


घर परिवारका सबै सदस्यहरू आमाबुबा, दाजुभाई, दिदीबहिनीहरूले 
आपसी मतभेद, अवगुण, दोष तथा गल्तीहरूलाई उपेक्षा भावना राखी मात्र 
मैत्री, करुणा, मुदिता बलियो गरी निस्वार्थ भावनाले एक अर्का बीच प्रेम 
सद्भावना मैत्री तथा सहयोग गरी बुद्धशिक्षालाई अनुशरण गरी जीवन 
सुखमयतिर लैजान कोसिस गर्न सक्दछ । अनित्य, दु:ख, अनात्मको यथार्थलाई 
सँधै सजग भएर स्मरण गरिरहनु वास्तवमा गृहस्थी जीवन होस्‌ वा प्रव्रजित 
जीवन होस्‌ यस मनुष्य जीवनको सदुपयोग गर्ने एउटै मार्ग हो । अनित्य, 

दुःख, अनात्मको परमार्थ सत्यलाई क्षणक्षण सजग भएर स्मरण गरिरहनु नै 
बुद्धको मूल उपदेश हो । यसको लागि शील पालन, समाधि अभिवृद्धि तथा 
प्रज्ञाको अववोध हुनु जरुरी छ । अतः चाहै व्यक्तिगत सुख होस्‌ वा पारिवारिक 
सुख होस्‌ वा सामाजिक वा विश्वकै सुख शान्ति होस्‌ बुद्ध शिक्षा अपनाएमा 
जहाँ पनि सुख शान्ति नै छाउने हुन्छ । 


सन्दर्भ पुस्तकहरू : 


हि 

भिक्षु धर्मगुप्त महास्थविर (अनु.), धम्मपद अट्टकथा, बौद्धजन विहार, 
सुनाकोठी, ललितपुर, २०७४ । 

बज्राचार्य, दुण्ड बहादुर (अनु.), दीघनिकाय, काठमाडौं : गाःबहाल, 
वीरपूर्ण पुस्तकालय, २०५६ । 

भिक्षु अश्वघोष, असल शिक्षा - भाग २, अरोज दास रंजित, टेक्‌ मचली 
काठमाडौं, २०६७ । 

भिक्षु बोधिसेन महास्थविर, अंगुत्तर निकाय - दोस्रो भाग, अनागारिका 
वीरपारमिता तथा परिवार, २०६५ । 

भिक्षु बोधिसेन महास्थविर, अंगुत्तर निकाय - चौथो भाग, नातिकाजि 
तथा नारायण देवी महर्जन, २०६८ । 

भिक्षु आणपुण्णिक (धम्माचरिय) (अनु.), न्हुगु परित्राण निश्चय : चाकुपाट 
यल, सन्ति सुखावास । 

शाक्य, देवकाजी, धर्मकीर्ति पत्रिका २७ अंक १० महिना) 

रि€6॥€/60 गण गी[[05://61.02601001010190901165.0011/ 
0 0/ वि)॥४) - 

नेपाली वृहत शब्दकोष, नेपाल प्रज्ञा प्रतिष्ठान 


01 





त्रिपिटकको परिचय 


1 असमिता शोभा बनिया तुलाधर 


बुद्धत्व लाभपछि बुद्धले आफूले प्राप्त गर्नुभएको ज्ञान बहुजन हितार्थ 
निरन्तर ४५ बर्ष अर्थात महापरिनिर्वाण अगाडिसम्म उपदेश दिनुभएको 
थियो । उहाँले देशना गर्नुभएका ८४,००० धर्मस्कन्धहरूलाई त्रिपिटकमा संग्रह 
गरिएको छ । त्रिपिटक बृद्ध वचनहरु संग्रह गरिएको एक प्रमाणिक ऐतिहासिक 
ग्रन्थ हो । त्रिपिटक संस्कृत शब्द हो भने यसको अर्थ त्रि-तीन र पिटक-डालो 
हो अर्थात्‌ जति पनि बुद्ध वचनहरु छन्‌ ती सबैलाई तीनवटा डालोमा संग्रह 
गरिएको छ। 


१. बिनय पिटक - यो त्रिपिटकको पहिलो भाग हो । यसमा भिल्लु 
भिक्षृणीको नियमहरू वर्णन गरिएकोले यसलाई भिक्षु भिक्षुणीको संविधान पनि 
भनिन्छ । यसमा भएका नियमहरुले इन्द्रिय संयमित गर्नुको साथै निर्वाणको 
पथमा पुग्न सहयोग पुच्याउँदछ। यस बाहेक विनय पिटकमा संघको 
व्यवस्थापन र संचानल, धर्मदेशना विषय, वर्षीवास, भोजन, वस्त्र (चीवर), 
औषधी सेवन आदि नियमहरु समावेश गरिएको छ । यी नियमहरुमा द्वन्द 
व्यवस्थापन, वातावरण व्यवस्थापनका लागि चाहिने महत्वपूर्ण सुझावहरू 
पनि भेटाउन सकिन्छ । विनय पिटकलाई बुद्ध शासनको आयु पनि भन्ने 
गरिन्छ । 


२. सुत्तपिटक - सर्वसाधारणले धर्मलाई सजिलो तथा व्यवहारिक 
किसिमले बुभ्न देशना गरिएका उपदेशहरु सुत्तपिटकमा संग्रह गरिएको छ । 
यसलाई ५ भागमा विभाजन गरिएको छ । 

क) दीघ निकाय - यसमा लामा लामा ३द वटा सुत्तहरु संग्रह गरिएको 
छ । त्रम्हजाल सुत्त, कुटदन्त सुत्त, महापरिनिर्वाण सुत्त, महासत्तिपट्ठान सुत्त, 
चक्कवत्ति सिहंनाद सुत्त आदि यसमा पर्दछ । दीघ निकायले बुद्धकालीन 
भुगोल, इतिहास, समाज र संस्कार, राजनीति, धर्म र दर्शनहरुको विश्लेषण 
तथा संश्लेषण (॥0101%/05) गर्न मद्दत गर्दछ । यो शील, समाधि, प्रज्ञा साथै 
निर्वाणलाई बुभ्न सहयोग पुस्याउने अमूल्य ग्रन्थ हो । 


ख) मज्भिम निकाय - दीघ निकायभन्दा साना तर खुद्टक निकायभन्दा 
ठूला अर्थात्‌ मभ्यौला खालका १५२ वटा सुत्तहरु यसमा संग्रह गरिएको छ । 
यसमा बुद्ध जीवनी, अनात्मवाद, क्लेश मुक्त हुने उपदेशहरु, सत्तिपट्ठान, 
चतुआर्य सत्य,आर्य अष्टाङ्गिक मार्ग, ध्यान र निर्वाण जस्ता गहण विषयहरु 
स्पष्टसँग व्याख्या गरिएको हुनाले त्रिपिटकको अरू अंश नष्ट भए पनि मज्झिम 
निकाय एउटा मात्र बौकि रहेसम्म बुद्धशिक्षा जीवन्त रहन्छ भन्ने विद्वानहरुको 
भनाई रहेको छ। 

ग) संयुक्त निकाय - लामो, सानो, मध्यम खालका सुत्तहरुको संग्रह 
संयुक्त निकायमा पर्दछ । यसमा ७,७६२ सुत्तहरू संग्रहित छन्‌ । 


घ) अंगुत्तर निकाय - यसमा बुद्ध उपदेशहरू संख्या र गणनाको रूपमा 
वर्गीकरण गरिएको छ । यसमा एक निपात देखि एकादशक निपात सम्म गरी 
९५५७ सुत्रहरू समावेश गरिएका छन्‌ । चर्तुआर्य सत्यलाई चतुक निपातमा 
र आर्य अष्टाङ्गिक मार्गलाई अट्टक निपातमा समावेश गरिएको छ । 


ङ) खुद्दक निकाय - १८ वटा स-साना सुत्तहरू खुट्टदक निकायमा 
राखिएको छ । यी निम्न प्रकारका छन्‌- 


१. खुट्दकपाठ १०. जातक 

२. धम्मपद ११. निद्दैस 

३. उदान १२. पटिसम्भिदामग्ग 
४. इत्तिवृत्तक १३. अपदान 

५. सुत्तनिपात १४. बुद्धबंश 

६. विमानवत्थु १५. चरियापिटक 
७. पेतवत्यु १६. नेतिप्पकरण 
८. थेरगाथा १७ पेटकोपदेस 

९. थेरीगाथा १८. मिलिन्दपञ्ह 

खुद्टृक पाठमा मंगल सुत्र, रतन सुत्र र मैत्री सुत्रहरु पर्दछ । ४२३ गाथाहरु 
संग्रहित धम्मपद एक अति नैं लोकप्रिय ग्रन्थ हो । यो धेरै भाषाहरुमा अनुवाद 
भइसकेका छन्‌ । जातक ग्रन्थमालामा बुद्धको पूर्वजन्म अथीत बोधिसत्वले 
पारमिता पुरा गर्नुभएका घटनाहरू समावेश गरिएको छ । लोककथा जस्तै 


लाग्ने यसमा ५४७ कथाहरू छन्‌ । 


३. अभिधम्म पिटक - यो गम्भीर एवम्‌ विशिष्ट ग्रन्थ हो भने यसलाई 
दार्शनिक उपदेश पनि भन्दछ । चित्तलाई एकदम सुक्ष्म तरिकाले विश्लेषण 
गरिएको यस ग्रन्थलाई 800011181 25५०॥0100/ पनि भन्दछ । यसमा चित्त, 
चेतसिक, रूप, निर्वाणलाई वर्णन गरिएको छ । अभिधम्म भगवान बुद्धले 
आफ्नी आमा महामाया देवीलाई तावतिंस भुवनमा जानुभई देशना गर्नुभएको 
थियो भन्ने कथन छ। 


संगायना (8००5 ८00101) : 


संगायनाको पालि अर्थ सामूहिक वाचन हो । अर्को शब्दमा भन्नुपर्दा 
बौद्ध भिक्षुहरूले सामूहिकरूपमा बुद्धधचन अर्थात त्रिपिटकलाई संपादन र 
प्रमाणिकरण गरेर व्यवस्थित तवरले प्रस्तुत गर्ने विधि नै संगायना हो । 
संगायनाको मुख्य उद्देश्य बुद्दशासनलाई दीर्घकालसम्म चिरस्थायी गर्नु हो । यो 
विधिकै कारणले समस्त बुद्धबचनहरु एकत्रित भई शुद्धरूपमा अहिलेसम्म पनि 
सुन्न, बुभ्न र पढ्न पाइरहेका छौं । साथै बुद्ध सम्बन्धी जति पनि जानकारीहरू 
छन्‌ ती सबै केवल मिथक नभई ऐतिहासिक प्रमाणित ग्रन्थहरूबाट प्राप्त 
विषयवस्तुहरू हुन्‌ भनी बुझाउँदछ । 


थेरवादी परम्पराअनुसार संगायन ६ पटक भइसकेको ऐतिहासिक 
प्रमाणहरू छन्‌ । हरेक संगायनाले बुद्धशासनलाई चिरस्थायी गर्नमा महत्वपूर्ण 
योगदानहरू दिइएको पाईन्छ । 
१. प्रथम संगायना (बुद्ध महापरिनिर्वाणको ३ महिना पछि - ४८३ ईशा पूर्व) : 
बृद्ध महा-परिनिवार्णको खबर सुनेर एकजना भिश्षुले 'ठिक नै भयो 
नि, यो गर त्यो नगर भनी आदेश गर्ने नै भएन' भनि कराएर अरू विलाप 


न कु 


गर्ने भिक्षृहरूलाई सम्झाइरहेका थिए । यो देखेर ज्येष्ठ भिक्षु महाकाश्यपले 
धर्म विनयलाई दीर्घकालसम्म सुरक्षित गर्नमा आँच नआउन्‌ भन्ने हेतुले 

संगायनाको घोषणा गर्नुभएको थियो । यो संगायनामा भिक्षु महाकाश्यपले 
सोध्नु भएको विनय सम्बन्धी उत्तर भिक्षु उपालिले र धर्म सम्बन्धि उत्तर भिक्षु 
आनन्दले दिनुभएको थियो । यो समारोह राजगृहको सप्त्णि गुफामा ५०० 
अर्हत भिक्षुहरुको उपस्थितिमा भएको थियो । 


२. दोश्चो संगायना (बृद्ध महापरिनिर्वाणको १०० वर्ष पछि - ३८३ ईशा पूर्व) : 


पहिलो संगायनामा खुट्टकानुखुद्वक सिक्खापद अर्थात्‌ सानो सानो 
नियमहरु फेरबदल गर्नुहुन्छ भन्ने विवादको मौका छोपी युवा भिक्षुहरुले १० 
वटा अकप्प/ अधार्मिक नियमहरु ल्याए । तर विनयलाई अटुट रूपमा पालना 
गर्न चाहने ज्येष्ठ भिक्षृहरूलाई यी नियमहरू चित्त बुझेन । यहि कारणले कडा 
नियम पालन गर्ने अल्पसंख्यिक ज्येष्ठ भिक्षृहरू थेरवाद' र नियमहरू फेरबदल 
गर्न चाहने बहुसंख्यिक युवा भिक्षुहरू 'महासांघिक' भनी संघभेद भयो । यसरी 
महासांघिकहरू छुट्टिएर गएपछि राजा कालाशोकको संरक्षत्वमा दोश्रो संगायना 
थेरवाद परम्परा अनुसार वैशालिमा भएको थियो । ७०० अर्हत्‌ भिक्षुहरूको 
उपस्थितिमा भिक्षु रेवतको प्रश्नलाई भिक्षु सब्बकामिले उत्तर दिनुभएको 
थियो । 


३. तेश्रो संगायना (बुद्ध महापरिर्वाणको २३५ वर्ष पछि - २५० ईशा पूर्व) : 


दोश्रो संगायना पछि १८ निकायहरूको विकास हुनुका साथै बुद्ध 
शिक्षामा थुप्रै गलत धारणाहरु भित्रिएका थिए । थुप्रै अधर्मवादी भिक्षुहरूको 
प्रवेशले भिक्षु संघ दूषित हुने भय पनि देखिएको थियो । यस्तो अन्यौल 
स्थितिमा राजा अशोकको संरक्षकत्वमा भिक्षु मोगलिपुत्ततिस्सको नेतृत्वमा 
तेश्रो संगायनाको आयोजना गरिएको थियो । यो समारोह पाटलीपुत्र नगरको 
अशोकाराम विहारमा १००० जना अर्हत भिश्कुहरूको उपस्थितिमा भएको 
थियो । यो संगायना पछि राजा अशोकले जम्बुठ्ठदीप (भारत) भन्दा बाहिर 
नौ वटा देशहरूमा धर्मदूतहरू पठाई बुद्ध शिक्षालाई व्यापक प्रचार प्रसार 
गर्नुभएको थियो । यही सिलसिलामा राजा स्वयंका सन्तानद्वय भिक्षु महिन्द्र 
र भिक्षुणी संघमित्रालाई श्रीलंकामा धर्मदूतको रूपमा पठाउनुभएको थियो । 
अभिधर्म पिटकलाई पनि यसबेलादेखि बेग्लै खण्डमा छुट्याइएको थियो । 

४. चौथो संगायना (बुद्ध महापरिर्वाणको ४५० वर्ष पछि - २९ ईशा पूर्व) : 


सम्राट अशोकको शासनपछि जम्बुठ्दीपबाट बुद्धधर्म विस्तारै हराउँदै 
गयो भने श्रीलंकामा यसको अस्तित्व कायम नै थियो । यो अवधि सम्ममा 
बृद्धधचनहरु गुरु-शिष्य परम्पराद्वारा कण्ठष्थ वाचनबाट संरक्षण हुँदै थियो । 
तर श्रीलंकामा राजा वट्टगामिणीको पालामा ठूलो दुर्भिक्ष (अनिकाल)ले 
सताउन थाले । कोहि भिक्षुहरू विदेशिए, कोहिले चीवर छाडे, कसैको त 
मृत्यु पनि भयो । यस्तो भयानक प्राकृतिक विपत्तिमा बुद्धधचन सरंक्षणको 
आशंका उत्पन्न हुन थाले । यसलाई मध्य नजर गर्दै चौथो संगायनको घोषणा 
भएको थियो । इतिहासमा पहिलो पटक श्रीलंकाको मातले नगरको आलोक 
विहारमा बुद्ध वचनलाई ताडपत्रमा (0910 164) लिपिबद्ध गरिएको थियो । 
यो संगायना भिक्षु महारक्षित्ताको नेतृत्वमा, राजा वट्टगामिणीको संरक्षणमा र 
५०० अर्हत्‌ भिक्षुहरुको उपस्थितिमा भएको थियो । 


५. पाँचौं संगायना (महापरिनिर्वाणको २४०० वर्ष पछि - सन्‌ १८७१) : 


ताडपत्रमा भन्दा पनि संगमरमरमा कुँदिएर लिपिबद्ध गरेमा अझ 
दिगो हुने हेतुले पाँचौ संगायनामा यो विधि अपनाइएको थियो । यसको 
आयोजना म्यान्मारको मण्डले नगरमा २४०० भिक्षुहरुको उपस्थितमा राजा 
मिण्डोमिनको संरक्षणमा भएको थियो । यसमा नेत्तृत्व गर्नु हुने महास्थविरहरू 
जागराभिवंश, नरेन्द्राभिधज, सुमंगल सिरिपवर हुनुहुन्थ्यो । ६ फिट लम्बाई, ३ 
फिट चौडाई र ६ इन्च मोटाई भएको ७२५ टुक्रा संगमरमरमा त्रिपिटकलाई 
लिपिवद्ध गर्नु बुद्ध शासनको लागी ठुलो गरिमामय उपलब्धि थियो । 


६. छैठौं संगायन (महापरिनिर्वाणको २५०० वर्ष पछि - सन्‌ १९५४-१९५६) : 


यो अन्तर्राष्ट्रिय स्तरमा भएको पहिलो संगायना हो । यसमा श्रीलंका, 
बर्मा, थाईल्याण्ड, लाओस, कम्बोडिया, नेपाल, भारत र पाकिस्तानका २५०० 
बुद्ध शिक्षामा दिक्षित भिक्षुहरुको सहभागिता थियो । यो संगायनामा बिभिन्न 
देशका भिक्षुहरुको वाचनमा एकदम नै न्यून त्रुटिहरु भेटिएको थियो । छैठौं 
संगायनमा अनुमोदित प्राप्त सम्पूर्ण थेरवादी बौद्ध ग्रन्थहरुलाई सबै बौद्ध 
राष्ट्रहरूले स्वीकृति जनाएको थियो । यसबेला, छपाई सम्बन्धि प्रविधिहरूको 

प्रचुर विकास भइसकेको थियो । त्यसैले सम्पूर्ण पालि त्रिपिटकलाई बर्मेलि 
भाषामा अनुवाद गरी किताबको रूपमा प्रकाशन गरिएको थियो । यो सगांयना 
म्यान्मारको रंगुन शहरमा प्रधानमन्त्री उँनुको संरक्षणमा भएको थियो । 
महाशी सयादो उ शोभनको प्रश्नलाई मिन्गुन सयादो उ भिचित्तासराविभत्सले 
गर्नुभएको थियो । 

संगायनाको उपलब्धि 


बुद्ध परिनिर्वाणको २५०० वर्षपछि पनि मानवले बुद्धको उपदेश 
शुद्धरूपमा ग्रहण गर्न पाउनु संगायनाकै प्रतिफल हो । आज विश्वमा बुद्धधर्मका 
अनेक यानहरु अस्तित्वमा छन्‌ । यी यानहरूका ग्रन्थहरू पालि त्रिपिटककै 
आधारमा रुपान्तरण गरिएको भए तापनि विद्वानहरूले आ-आफ्नो विचारहरू 
मिसाइसकेको हुनाले त्यसमा बुद्धधचन विशुद्धरूपमा रहेको छैन । पालि 
भाषा बाहैक संस्कृत र भोट भाषामा रुपान्तरण भएको महायानी, बज्चयानी 
परम्पराका ग्रन्थहरूमा मिसावट छ । अतः पालि भाषामा बुद्धधचन मौलिक 
तथा विशुद्धरूपमा आजसम्म विद्यमान रहनु भनेकै संगायनाहरू गरिनाले हो । 
अतः वर्तमान समयका मानवले तथा भोलिका पुस्ताले पनि बृद्ध शिक्षालाई 
विशुद्धरूपमा अध्ययन गर्ने अवसर पाउनेछन्‌ र यसबाट निरन्तर मानव 
कल्याण भइरहनेछन्‌ । 

धम्म कक्षाय्‌ जूगु अभिधर्म देशनाया सार 


प्रस्तुति : उष्णीषतारा तुलाधर 
'परियत्ति सद्धम्म कोविद' 


थुगु 7001) या धम्म कक्षाय्‌ श्रद्देय पञ्जासार स्थविर त्रिपिटक विशारद' 
पारेँ भगवान बुद्धया मूल दर्शन अभिधर्म विषय क्रमबद्धकथं विस्तररुपं व्याख्या 
याना: कना बिज्याःगु जुल । भन्तेनं धर्म देशना याना बिज्या:गु अभिधर्म सार संक्षेप 
चुकथ बु« 

थ:गु जीवन सुथां लाकेत, निर्वाण थ्यंकेत अभिधर्मया ज्ञान मा: । अभिधर्म 
परमार्थ देशना ख: । परमार्थ धैगु छुँ नं धर्मया यथार्थ सत्य स्वभाव ख:ः । 
पञ्चस्कन्धरूपी शरीरय्‌ दुहाँ वनाः स्वयेबले लुयावैगु हे परमार्थ सत्य ख:ः । 
परमार्थयात स्वयेत विपस्सनाया अभ्यास मा: । विपस्सनाय्‌ वनेत अभिधर्मया 
ज्ञान मा: । उकि ध्यानयात ज्ञान माः, ज्ञानयात ध्यान मा: । अभिधर्मया ज्ञान 
दतकि ध्यान वृद्धि यायेफइ । समाधि क्वातुलकि प्रज्ञा वृद्धि जुइ, प्रज्ञा समाधियात 
झन्‌ भन्‌ वृद्धि यायेत गुहालि याइ । 


अभिधर्मय्‌ प्यंगू परमार्थ धर्मया बारे दु, गुगु थुक्थं दु - 
१. चित्त २. चैतसिक ३. रूप ४. निर्वाण 


१. चित्त परमार्थ - आरम्मणयात ग्रहण याइगु हे चित्त खः । चित्तयात 
मन, विञ्जाण नं धाइ । बाहिरी आरम्मण (रूप, शब्द, गन्ध, रस, स्पर्श) 
चूलातकि वइगु हे चित्त खः । आरम्मणयात म्हसिका कायेगु चित्तया ज्या खः । 
चित्त प्रकृति हे प्रभाश्वर, निर्मल, यच्चुसे च्वं । तर पिनेँ वइगु आरम्मणं यानाः 

चित्तयात रङ्गिचङ्गि यानाबिइगुलिं नुगलय्‌ अनेक भिंगु-मभिंगु, कुशल-अकुशल 
दयावइ । चित्तया वर्गीकरण अनुसार चित्त संक्षिप्त 5९ वटा व विस्तृत १२१ 
वटा दु । चित्तयात विभिन्न किसिम वर्गीकरण यानातःगु दु, उकीमध्ये जाति 
भेदकर्थ थुकथं दु - 
१. अकुशल चित्त - १२ 
२. कुशल चित्त - ३७ 
३. विपाक चित्त - १२ 
४. क्रिया चित्त - २० 

जम्मा -१२१ 


१. अकुशल चित्त - अक्‌शल चित्तया स्वभाव पुइगु, मन हिइसे च्वनीगु खः, 


थुकी लोभ, द्वेष, मोह सहित जुयाच्वनी उकि दु:ख, शोक, सन्ताप जक बिइ । 
अकुशल चित्त १२ वटा दु । उदाहरण : 


“सोमनस्स सहगत दिट्टिगत सम्पयुत्त असंखारिक चित्त' 
अर्थ : मन लयूतातां मभिँंगु विचारं बिना प्रेरणा स्वयं उत्पन्न जुइ्गु चित्त । 


थ्व छगू अकुशल चित्त खः । मन प्रसन्न जुया: थःथम्हंतु लोभ चित्त वल धाःसा 
थुकि कर्म बने जुइ । चित्त उत्पन्न-थिति-भंग जुल तर कर्म बने जुइ धुंकल । 
अकुशल चित्त प्यंग्‌ दुर्गतिमध्ये छथाय्‌ वनी । थ्व कर्म मेगु जुनी प्रतिसन्धि 
कायेत टेवा जूवनी । चित्त उत्पन्न जुल कर्म बने जुल विपाक वल । भवचक्रय्‌ 
चाचाहिला च्वनेमाःगु हे थ्व कारण खः । चित्तयात संयमित याये मफुतले 
संसारचक्र तरे जुया वनेफइमखु । 

२. कुशल चित्त - मन लय्‌ ताइगु, प्रसन्न जुइगु स्वभाव कृशल चित्त खः । 
कृशल चित्त ३७ वटा दु। 

“सोमनस्स सहगत जआण सम्पयुत्त असंखारिक चित्त' 

अर्थ : प्रसन्न चित्त ज्ञान सहित जुयाः बिना प्रेरणा स्वयं उत्पन्न जुड्गु चित्त । 
लयूलय्‌ तातां कर्म व कर्मफलबारे विश्वास याना: थःगु हे श्रद्धा चित्त पुण्य 
कार्य यात धाःसा कुशल कर्म बनय्‌ जुइ, थ्व महाकुशल कर्म ख:ः । थ्व कर्म 
सुगतिगामी जुइ । मनुष्यलोक व देवलोकय्‌ प्रतिसन्धि कायेत टेवा जूवनी । 

३. विपाक चित्त - विपाक चित्त धैगु अतीत चित्तया परिणाम ख: । कुशल चित्त 
वसाँ अकृशल चित्त वसां फल बीगु विपाक चित्त ख:ः । विपाक चित्त ५२ वटा 
दु । सुख सहगत जूसा कृशल विपाक जुइ, दुःख सहगत जूसा अकुशल विपाक 
जुइ । झीगु पञ्चइन्द्रिय मिखा, न्हायूपं, न्हाय्‌, म्ये, छयंगु बाहिरी आरम्मण 
रूप, शब्द, गन्ध, रस, स्पर्शनाप सम्बन्ध जुया: उकिइ हान हान स्वयेगु, न्यनेगु, 
सुगन्ध कायेगु, नयेगु, स्पर्शय्‌ आसक्त जूवन धाःसा तृष्णा उत्पन्न जुइ, थ्व 
लोभ ख:ः । यदि मय:गुनाप सम्बन्ध जुया: घृणा उत्पन्न जुल तँ पिहाँ वल धाःसा 
द्रेष उत्पन्न जुइ । थुकि अकुशल कर्म बने जुइ । वर्तमान क्षणय्‌ हे कर्म बने 
जुइ । गथेकि थ्व मिखायात बांबांला:गु रूप स्वयेद:सा व कुशल कर्मया विपाक, 
मयःगु स्वयेमाल धा:सा अकुशल कर्मया विपाक जुइ । न्यागू इन्द्रियपाखेँ कर्म 
बने जुइ । उकि खंसा खना मात्र याना:ः तटस्थ भावय्‌ च्वनाः आरम्मणप्रति 
प्रतिक्रिया मयाःसा न्हूगु कर्म बने जुइमखु अले विपाक नं वइ मखुत । झीत 
मयःगु स्वयेमालिगु, न्यनेमालिगु आदि अतीत कर्मया विपाक खः, अतीतया 
विपाक वल घाःसा प्रतिक्रिया मयायेगु । 


४. क्रिया चित्त - विपाक/फल दैमखुगु ज्या जक जुइगु क्रिया चित्त खः । 
क्रिया चित्त माःगु कृत्य /ज्या जक याइ । क्रिया चित्त सम्यक्‌ सम्बृद्ध, प्रत्येक 
बुद्ध, अर्हन्तपिंत जक उत्पन्न जुइ । क्रिया चित्त २० वटा दु । अर्हन्तपिं सम्पूर्ण 
क्लेशं मुक्त जुइ जुइधुंकुगुलिं वस्पोलपिनि चित्त सन्तानय्‌ कर्म थाइ मखुत । 
वस्पोलपिसं याना बिज्याइगु कुशल कार्य खःसां भविष्ययू विपाक वइ मखुत । 
मिखा, न्हाय्‌पं आदि इन्द्रियया रूप, शब्द आदि नाप सम्बन्ध जुइबले खन खन 
मात्र, न्यन न्यन मात्र जुयाच्चनी । उकि क्रिया चित्त धाःगु ख:ः । ज्या जक 
जुइम्हेसित पुण्य नं दैमखुत, विपाक नं दैमखुत । पुलांगु कर्म क्षय जुइ धुंकल, 
न्हूगु कर्म बने जुइमखुत । कर्म मंतकि विपाक मंत, विपाक मंतकि पुनर्भव 
मंत, जन्म मंत, रोग, वृद्धावस्था मंत, भवचक्र सिधल । 


२. चैतसिक परमार्थ - चित्तनापं सम्बन्ध जूगु धर्म चैतसिक ख: । चैतसिक 
चित्तनापं उत्पन्न जुइ । चित्त निरुद्ध जुइगु नापं हे चैतसिक निरुद्ध जुइ । 
चित्त आरम्मणयात म्हसीकी, चैतसिकं आरम्मणय्‌ स्वाद कायेगु, आरम्मणप्रति 
आसक्ति जुइगु, प्यपुनेगु वा विरोध यायेगु ज्या याइ । चित्त छु आरम्मण काल 
उगु आरम्मणय्‌ चैतसिक प्यपुंवनी वा विरोध याइ । चित्त उत्पन्न जुइगु 

स्थान खुगू दु - चक्खुपसाद, सोतप्रसाद, घाणपसाद, जिव्हापसाद, कायपसाद 
व हदयवत्थु । चित्त उत्पन्न जुइगु स्थानय्‌ हे चैतसिक आश्रय-निश्रचय जुया: 
उत्पन्न जुइ । 
चित्तनापं सम्प्रयुक्त जुइगु चैतसिक धर्मया राशि स्वंगू दु । 
१. अञ्ञजसमान राशि - १३ 
२. अकुशल राशि - १४ 
३. शोभन राशि - २५ 

जम्मा - ९२ 
१. अञ्जसमान राशि - थःनापं सम्बन्ध जुइगु चित्तनाप व मेमेगु चैतसिकनाप 
नं अनुकूल जुइगु वा समान जुइगु चैतसिकयात अञ्ञजसमान चैतसिक धाइ । 
अकुशल चित्तय्‌ अकुशल चैतसिककथं व कुशल चित्तय्‌ कुशल चैतसिकक्थं 
मिले जूवनी । अञ्जसमान राशि निगूकथं ब्वथलातः:गु दु । 
(क) सब्ब चित्त साधारण चैतसिक - ७ 
फुक्क चित्तय्‌ साधारणकथं मिलेजइगु कारणं थुकियात सब्ब चित्त साधारण 
चैतसिक धाइ । आरम्मण काइगुनिसेँ कया: चिन्तन मनन याइगु क्रिया फुक्क 
थ्व चैतसिकपाखें जुइ । 
(ख) प्रकिर्णक चैतसिक - ६ 
कुशल-अकुशल निगुलिं नं मिले जुइगुलिं थुकियात प्रकिर्णक चैतसिक धाइ । 
तर थ्व थ:त अनुकूल जूगु चित्त व चैतसिकय्‌ जक मिले जुइ । 
२. अकुशल राशि - १४ 
मन हिइसे च्वनीगु, मन पोले जुइगु आदि स्वभावयात अकुशल चैतसिक 
धाइ । थुकियात मोह चतुष्क, लोभ चतुष्क व मच्छरि चतुष्क धकाः स्वंगूकथं 
ब्वथलातःगु दु । 
३. शोभन राशि - २५ 
क्लेशरहित शोभांयुक्तगु कुशल सहगत चैतसिकयात शोभन चैतसिक धाइ । 
थुकियात प्यंगूकथं ब्वथलातःगु दु । 

(क) शोभन साधारण चैतसिक - १९ 

अकुशल चित्त १२ वटाय्‌ व अहेतुक चित्त १८ वटाय्‌ बाहेक बाकी फुक्क 
शोभन चित्तय्‌ सम्प्रयुक्त जुइगु कुशल चैतसिकयात शोभन साधारण चैतसिक 
धाइ । 


(ख) विरति चैतसिक - ३ 
बिरति धैगु विरत जुइगु, अलग जुइगु ख: । प्राणघातादि अकुशलपाखेँ अलग 


वि] 


जुड्गुयात विरति चैतसिक धाइ । 
(ग) अप्पमञ्जा चैतसिक - २ 


गुगु वस्तुलय्‌ वा धर्मय्‌ थुलि उलि धका:ः प्रमाण दइमखु उकियात अप्पमञ्जा 
(अप्रमाण) धाइ । करुणा वा मुदिता अप्पपञ्जा चैतसिक खः: । 

(घ) पञ्जा चैतसिक - १ 

विभिन्न प्रकारं त्रिलक्षण, चतुरार्य सत्य, कर्म व विपाक, प्रतीत्यसमुत्पाद, 
कुशल-अकुशल आदियात बोध यायेगुयात प्रज्ञा धाइ । अविद्या धर्मयात रोके 
यायेगुली आधिपत्य जुइगु कारण याना: थ्व इन्द्रिय नं खः । उकि पञ्जिन्द्रिय 
नं धाइ । 

३. रूप परमार्थ - हिला वनीगु परिवर्तन जुयावनीगु स्वभाव दुगुयात 
रूप धाइ । पथवी, आपो, तेजो, वायो धातु बनेजूगु दक्को पदार्थ रूप खः । 
थुपिं प्यंगू न्ह्याबलें छथी छपाँय्‌ जुया: च्वंच्वनी । थुकियात महाभूत रूप 
धाइ । महाभूत रूप आश्रित जुयाः मेमेगु रूप निर्माण जुइ, थ्व मुख्यगु जूगुलिं 
महाभूत धा:गु खः । झीगु शरीरय्‌ नं थुपिं प्यंग्‌ धातु विद्यमान जुयाच्वंगु दु । 
रूप परमार्थ २८ वटा दु । महाभूत रूप - ४, उपादाय रूप - २४ । महाभूत 
रूपनाप सम्बन्ध जुया: उत्पन्न जुइगु रूपयात उपादाय रूप धाइ । महाभूत 
रूप प्यंगू व उपादाय रूपय्‌ च्वंगु प्यंगू रूप (वर्ण, गन्ध, रस, ओजा) थुपिँ 
च्याथीयात शुद्धाष्टक धाइ । 

१. पथवी - छाःगु कर्कस स्वभाव 

२. आपो - छवालुगु, छुँ नं वस्तुयात छधी छपाँय्‌ याइगु स्वभाव 


0207 


३. तेजो - क्वाःगु-ख्वाउँगु स्वभाव 

४. वायो - चलन जुइगु स्वभाव 

५. वर्ण - मिखायात गोचर जुइगु स्वभाव (रूप, रंग) 

६. गन्ध - न्हायपंयात गोचर जुइगु स्वभाव (गन्ध, सुगन्ध) 

७. रस - म्येयात गोचर जुइगु स्वभाव (सवा) 

८. ओजा - रूप दयेकेत गुहालि याइगु शक्ति (आहारय्‌ दुगु गुण) 


थुकियात अष्ट रूपकलाप नं घाइ । थुपिं च्यागू छथाय्‌ हे दइ । शुद्धाष्टकया 
स्वभाव नाप हे उत्पन्न जुइ नापं हे विनाश जुइ । २८ वटा रूपयात निष्पन्त 
रूप व अनिष्पन्त रूप धका: निगू किसिम ब्वथलातःगु दु । निष्पन्त रूप - कर्म, 
क्रतु, चित्त, आहारं बने जुइगु रूप; थ्व १८ वटा दु । अनिष्पन्न रूप - कर्म 
आदिं बने मजुइगु रूप; थ्व १० वटा दु। 


४. निर्वाण परमार्थ - रागादि क्लेश अग्नि व जाति-व्याधि-मरणादि 
अगिनपाखेँ मुक्तगु प्रणित सुख अवस्था निर्वाण ख: । नि 5 मदुगु, वाण 4 क्लेश । 
क्लेश मदुगु अवस्था हे निर्वाण ख: । निर्वाण निगू प्रकारं दु - सउपादिशेष 
निर्वाण व अनुपादिशेष निर्वाण । 


१. सउपादिशेष निर्वाण - सम्पूर्ण क्लेशं अलग जुइ धुंक्‌गु अवस्था तर पंचस्कन्ध 


शरीर बाकी दनिगु अवस्थायात सउपादिशेष निर्वाण धाइ । अर्हतृत्व, प्रत्येक 
बुद्धत्व, सम्यक्‌ सम्बुद्धत्व प्राप्त जुलकि सउपादिशेष निर्वाण प्राप्त जुइ । 


२. अनुपादिशेष निर्वाण - सम्पूर्ण क्लेश निर्मूल जुया: शरीर नं अवसान 
जूगु अवस्था अनुपादिशेष निर्वाण ख: । अर्हत्‌, प्रत्येक बृद्ध, सम्यक्‌ सम्बुद्धपिं 
परिनिर्वाण जूगु अवस्था अनुपादिशेष निर्वाण खः । 
निर्वाणयात असंस्कृत धर्म नं धाइ । निर्वाण हेतुँ उत्पन्न मजुइगु जूगुलिं 
असंस्कृत धर्म धाइ । 

थुकथं श्रद्धेय पञ्जासार भन्तेनं अभिधर्मयात गहनरुपँ व्याख्या यायां, 
उपमा बिया बिज्यासे न्हिथं कक्षा कया बिज्यानाच्वंगु जुल । 


01 

चम्पावती स्मृति मेडिटेसनया अनुभव 


21 बिनेता कंसाकार तुलाधर 


001019 या कारण । 00८००४/१ जुयाच्वंगु अवस्थाय्‌ जिमि मान 
जित: चम्पावती स्मृति मेडिटेसनय्‌ भाग कायेगु सल्लाह बियादिल । मीना 
तमा, रीना तमां व मेमेपिं तमां-चांपिनिगु |0165611101101 पाखेँ बुद्ध शिक्षायागु 
यक्व खेँ सीके खन । श्रद्धेय पञ्जासार भन्तेयागु प्रवचन नं तसक बांला । 
२६०० बर्ष न्ह्ययागु बुद्ध शिक्षा थौंकन्हेयागु समाजे नं तसकं उपयुक्त धका 
जिँ सीका कया । 

पहिला पहिला जिँ 800011511 धयागु विहारे वनेगु, परित्राण 
यायेगु आदि र॥४॥॥$ यात जक महत्व बिइगु धका थुइका तया । अले थ्व 
परम्परा न्ह्याकेत मांपिं, अजिपिनिगु जक योगदान दुसा गा: धका च्वना । 
मां व अजिपिसं विहारे वा धाइबले वने मला धका धायेगु । तर चम्पावती 
स्मृति मेडिटेसने सहभागि जुया धर्मया खँ न्यनाबले बुद्ध शिक्षायागु महानता 
थुयावल । धर्म धयागु द्यःयाथाय्‌ वना: पुजा यायेगु जक समखु कि थम्ह थयात 
म्हसिकेगु ख: । थ्व हे बुद्धया मूल शिक्षा जुयाच्वन । शुरुइ पालि शब्द थुइके 
त तसक थाकुगुलिं मीनातमां नं कनिगु सतिपट्ठान बालाक मथू । तर आ 
विस्तार विस्तारिं थुयावल । तं वइबले तं वल धका चायेकेगु अले राग, द्रेष, 
मोहयात चायेकेगु ख:ः । विपश्यना ध्यान थयागु आचरण बढे याना यंकेत मद्दत 
याइगु लानाच्वन । अथे यायेबले मने शान्त जुयाः समाजे मिले जुयाच्वनेत नं 
अपुई । थ्व कार्यक्रमं याना: जिमि कायूनं पंचशील ब्वने सयके धुंकल । थ्व 
कार्यकम संचालन यायेत गा ॥1४6 कापिं ।/01006116 0 णागा॥26 
यात यक्वर यक्वर साधुवाद । 

